❤❤یـــانەی کوردژیـن/Kurd Zhin❤❤/ / که‌سایه‌تی خۆت بناسه..\n» ده‌رون نــــاســـــی\n» که‌سایه‌تی خۆت بناسه..\n#1 2010-08-05 20:03:21\nکه‌سایه‌تی خۆت بناسه..\nسڵاو هاوڕێیان پێم خۆشبوو ئه‌م بابه‌ته بڵاو بکه‌مه‌وه و پێشکه‌شی بکه‌م به‌کوردژین.سه‌رچاوه‌ی ئه‌م به‌رهه‌مه ده‌رونیه\n1- تۆ كێیت– جێل ئۆزباردى\n. 2- كه‌سایه‌تى خۆت بناسه – د. عادل صادق.\n3- خۆت بناسه – پیته‌ر شیپرد.\n4- تاقیكردنه‌وه‌ى پێوانه‌ى ده‌رونى – فلیپ كارته‌ر – كین راسڵ.\n5- كه‌سایه‌تى خۆت بناسه – هیدگ ئیزند.\n6- كه‌سایه‌تى خۆت بناسه – ئه‌یمه‌ن شربینى\n(((تکایه په‌یام مه‌نوسن تا هه‌مووی ته‌واو ئه‌بێت ..له‌گه‌ڵ ڕێزی بێپایه‌نم )))\nئاماده‌کردنی بۆ کوردژین سورێن .....هه‌رکه‌س و لایه‌نێک بێ ئاگاداری کوردژین ئه‌م بابه‌ته بڵاو بکاته‌وه یان بیکات به په‌رتوک ،توشی سزای یاسای ئه‌بێت\nیه‌که‌م ئایا كه‌سێكى سه‌ركه‌وتویت؟\nده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: له نێو ئه‌م هه‌ڵبژاردانه‌دا له1 تا 5 هه‌ڵبژێره، ئه‌وه‌یان هه‌ڵبژێره كه خۆت كۆكیت له سه‌رى. بۆ نمونه ئه‌گه‌ر ئه‌زانیت هه‌ڵبژارده‌ى 5 پرِاوپرِ له گه‌ڵ كه‌سایه‌تى تۆدا گونجاوه ئه‌وا هه‌ڵیبژێره. 1(هه‌رگیز به‌و شێوه‌نیم)... 2(زۆر به‌ده‌گمه‌ن به‌و شێوه‌بم)... 3( تارِاده‌یه‌ك به‌و شێوه‌م)... 4(به‌ڵێ به‌و شێوه‌م)... 5(پرِاوپرِ به‌و شێوه‌م).\n1- من زیاتر مه‌یلم به كرداره تا بیركردنه‌وه: 1 2 3 4 5\n2- زیاتر به‌خواست باوه‌رِه‌كانى هه‌ڵقولآوى ناخى خۆم دڵگه‌رمترم تا ئه‌و خواست وباوه‌رِانه‌ى خه‌ڵكى بۆمى ده‌ستنیشان ئه‌ده‌ن: 1 2 3 4 5\n3- تۆ رێگه‌ى خۆت خۆش ده‌كه‌یت له‌م ژیانه، ئیتر به ئازارچێژیه‌وه بێت یان به خۆشى: 1 2 3 4 5\n4- هه‌رگیز چوك داناده‌م: 1 2 3 4 5\n5- من كه‌سێكم به‌رگرى زۆرێك كارى دژوار وناره‌حه‌ت ده‌گرم: 1 2 3 4 5\n6- من كه‌سێكم زۆر له خۆم دڵنیام: 1 2 3 4 5\n7- من هه‌رگیز ده‌ستبه‌ردارى نیه‌تپاكى نابم: 1 2 3 4 5\n8- رێی تێده‌چێ توندرِه‌وبم ئه‌و كاتانه‌ى ده‌مه‌وێت شتێك به‌ده‌ست بێنم: 1 2 3 4 5\n9- واده‌كه‌م له خه‌ڵك كه هه‌ستكه‌ن هاورِێیه‌تىكردنى من ئه‌زمونێكى به‌سود وتۆكمه‌یه: 1 2 3 4 5\n10- گه‌یشتن به كه‌ماڵى وته‌واوكارى شتێكى ئه‌سته‌مه: 1 2 3 4 5\n11- پێویسته له هه‌مو كارێكدا گشت توانایه‌كم بخه‌مه گه‌رِ: 1 2 3 4 5\n12- سه‌ركه‌وتن له ژیاندا شتێكى گه‌وره‌تر وبالآتره له وه‌ده‌ستهێنانى خواسته‌كان: 1 2 3 4 5\n13- ئاماده‌م ده‌ست له خولیاكانم هه‌ڵبگرم له‌به‌رامبه‌ر سه‌ركه‌وتنى پیشه‌ىیمدا: 1 2 3 4 5\n14- من كه‌سێكم حه‌زم له گه‌رِان وبه‌دواداچوونه: 1 2 3 4 5\n15- به برِواى من پێویسته هه‌مو هه‌لێك دێته پێش بیقۆزیته‌وه: 1 2 3 4 5\n16- ئاسان ده‌توانم بۆ ماوه‌یه‌كى زۆر ته‌ركیزخه‌مه سه‌ر یه‌ك بابه‌ت: 1 2 3 4 5\n17- هه‌میشه به ئومێده‌وه ده‌رِوانمه ئاینده: 1 2 3 4 5\n18- برِوام به‌و قسه‌ى پێشینانه نیه كه ده‌ڵێت: كه‌سێك حه‌و پیشه‌ى هه‌یه وله هیچیان به‌باشى شاره‌زا نیه. 1 2 3 4 5\n19- هیچ گرفتێك نابینمه‌وه له خستنه‌رِوى بیرو بۆچونه‌كانم له‌لاى خه‌ڵكى: 1 2 3 4 5\n20- هه‌مو رۆژێك هه‌ست به هاتنه‌به‌ر و پێگه‌یشتنێكى زیاتر ده‌كه‌م له‌لایه‌نى ئه‌قڵیمه‌وه: 1 2 3 4 5\n21- هه‌رچه‌نده كه كه‌سانێك ده‌بینین زۆر روبه‌روى شكست ده‌بنه‌وه به‌لآم هه‌رگیز كه‌سێك نیه ته‌واوى ته‌واو شكستوخوارد بێت؟ 1 2 3 4 5\n22- له سه‌ركه‌وتن ناترسم هه‌رچه‌نده كه ره‌نگه دوژمنگه‌لێكى زۆرم بۆ دروستكات: 1 2 3 4 5\n23- من هه‌رگیز بێ ئومێدنابم: 1 2 3 4 5\n24- به‌بێ به‌شداری پێكردنى خه‌ڵك سه‌ركه‌وتن به‌ده‌ست ناهێنیت: 1 2 3 4 5\n25- كاتێ به هاورِێیه‌تى خه‌ڵكى ده‌بم هه‌ست ده‌كه‌م گرنگ وتایبه‌تم: 1 2 3 4 5\n26- هه‌مو تاكێك ده‌توانێت به‌سه‌ر كۆسپه كۆمه‌لآیه‌تیه‌كاندا سه‌ركه‌وێت: 1 2 3 4 5\n27- من هه‌ڵگرى ئه‌و برِوایه‌م كه هه‌رشتێك ده‌ستت لێ پێكرد پێویسته ته‌واوى بكه‌یت: 1 2 3 4 5\n28- حه‌زناكه‌م گوێم لێ بێ خه‌ڵكى شانازى به ده‌ستكه‌وته‌كانیانه‌وه بكه‌ن: 1 2 3 4 5\n29- ترسه‌كانم هێنده‌ى ترسى خه‌ڵكى كه‌متره: 1 2 3 4 5\n30- بێگومان من یه‌كێ نیم له‌و كه‌سانه‌ى كاره‌كانیان به‌خراپى ئه‌نجام ئه‌ده‌ن: 1 2 3 4 5\n31- ترسم نیه له‌وه‌ى له به‌رده‌م جه‌ماوه‌ردا قسه‌بكه‌م: 1 2 3 4 5 32- له شكست ناترسم: 1 2 3 4 5\n33- كارى باش رێگه‌یه‌كه بۆ نزیكبونه‌وه له‌ئامانج: 1 2 3 4 5\n34- من به‌باشى پێگه‌ى خۆم ده‌بینمه‌وه كه‌به كوێ ده‌گات له‌دواى پێنج ساڵى تر: 1 2 3 4 5\n35- من كه‌سێكم حه‌زم له هه‌وڵدان هه‌یه وپشتگیرى له‌و دروشمه ده‌كه‌م كه ده‌ڵێت: هه‌وڵبده، پاشان هه‌وڵبده، پاشان هه‌وڵبده: 1 2 3 4 5\nیه‌كه‌م: ئه‌گه‌ر كۆى خاڵه‌كانت له 126 تا 175 خاڵ بوو: خاڵه‌كانت ئاماژه به‌وه ئه‌دا كه تۆ كه‌سێكى سه‌ركه‌وتوو نه‌بویت، به‌لآم\nگومان نیه له‌وه‌دا كه ده‌توانیت سه‌ركه‌ویت وه‌گه‌ر سه‌ركه‌وتوبویت ئه‌وا ده‌توانیت سه‌ركه‌وتنێكى باشتر به‌ده‌ست بێنیت،\nوادیاره كه تۆ هه‌مو سیفاته پێویسته‌كانى سه‌ركه‌وتنت تێدایه، ئه‌گه‌ر بتوانیت هاوسه‌نگیه‌كى گونجاو رابگریت ئه‌وا ده‌توانیت\nبگه‌یته ئامانجه‌كانت له هه‌ردوو رِوى پیشه‌یى وخێزانیه‌وه. دووه‌م: ئه‌گه‌ر كۆى خاڵه‌كانت له 90 تا 125 خاڵ بوو: تۆ به رِاستى\nتامه‌زرۆى سه‌ركه‌وتنى، وچه‌ندین سیفاتى لێهاتوى سه‌ركه‌وتنت تێدایه به‌لآم ده‌بێ چالاكتربیت ومتمانه‌ت به‌خۆت زیادبكه‌ى تا\nباوه‌رِبێنیت كه‌تۆ ده‌توانى سه‌ركه‌وتن به‌ده‌ست بێنیت. تایبه‌تمه‌ندى پلاندانان له‌وه‌دایه كه بیركردنه‌وه‌ت رِونتر ده‌كات\nوئامانجه‌كانت دیارى ده‌كات بۆیه پێویسته پلانت هه‌بێ تا سه‌ركه‌وتن به‌ده‌ست بێنى. سێهه‌م: ئه‌گه‌ر كۆى خاڵه‌كانت له 90\nخاڵ كه‌متر بوون: تۆ پێویستیت به زۆرێك له كارى جدى وپابه‌ندبون هه‌یه ئه‌گه‌ر بته‌وێ سه‌ركه‌وتن بۆ ئاینده‌ت تۆماركه‌یت،\nره‌نگه پێتوابێ خۆشگوزه‌رانى گرنگى زیاترى هه‌یه له سه‌ركه‌وتن، به‌لاى زۆرێك خه‌ڵكه‌وه خۆشگوزه‌رانى بۆخۆى سه‌ركه‌وتنه.\nچاوه‌ڕوانی به‌شه‌کانی که بن\nدواترین جار ده‌ستكاری كراوه له‌لایه‌ن سورێن (2010-09-04 13:29:05)\n#2 2010-08-06 16:21:06\nRe: که‌سایه‌تی خۆت بناسه..\nئایا تۆ كه‌سێكى خۆشدو وموجامه‌له‌چیت؟\nده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره له‌م چوار وه‌لآمه‌ى خواره‌وه كه‌پرِاوپرِ له‌گه‌ڵ كه‌سایه‌تیتدا بگونجێت):\n1- هاورِێكه‌ت نوكته‌یه‌كى زۆر بێ تامى بۆ گێرایته‌وه، بۆیه تۆ: ( ا ) پێناكه‌نى وپێى ده‌ڵێیت نوكته‌یه‌كى بێ تامه. (ب) كه‌مێ خه‌نده‌ى بۆ ده‌كه‌یت. (ج) خه‌نده‌یه‌كى گه‌وره‌ى بۆ ده‌كه‌یت وده‌ڵێیت جوانه. (د) به‌قاقاوه دێیته پێكه‌نین.\n2- له‌ناكاو كه‌سێك ده‌بینیت كه خۆشت لێى ناوێت به‌لآم ئه‌و به‌ئاگا نیه له‌وه‌ى رِقت لێیه‌تى، بۆیه به‌گه‌رمى سلآوت ئاراسته ده‌كات، تۆش: ( ا ) به‌ساردی وه‌لآمى سلآوه‌كه‌ى ئه‌ده‌یته‌وه. (ب) به‌شێوه‌یه‌كى ئاسایى وه‌لآمى سلآوه‌كه‌ى ئه‌ده‌یته‌وه. (ج) به رِوخۆشى وه‌لآمى سلآوه‌كه‌ى ئه‌ده‌یته‌وه. (د) زۆر به‌گه‌رمى وه‌لآمى ئه‌ده‌یته‌وه وباوه‌شى پیاده‌كه‌یت.\n3- كه‌سێك داواى شتێكى زۆر ئازیزى تۆ ده‌كات، تۆش: ( ا ) بێگومان رازى نابیت. (ب) پێى ئه‌ده‌یت به‌لآم داواى لێده‌كه‌یت به‌باشى بیپارێزێت. (ج) پێى ئه‌ده‌یت وبۆ خۆشدوى ده‌ڵێیت "له خزمه‌تدایه". (د) پێى ئه‌ده‌یت وبه‌رِوخۆشى وبۆ خۆشدوى ده‌ڵێیت "پێشكه‌شت بێ".\n4- هاوه‌ڵێكت هه‌یه هیچ له باره‌ى خۆرازاندنه‌وه وهه‌ڵبژاردنى جل وبه‌رگه‌وه نه‌زانێت، جارێك پرسى پێكردى سه‌باره‌ت به راده‌ى جوانى وخۆرازاندنه‌وه‌ى، بۆیه تۆ: ( ا ) ناچاریت به‌وه‌ى رِاستى پێ بڵێیت. (ب) خۆت له پرسیاره‌كه‌ى ده‌شاریته‌وه وهیچى پێ ناڵێیت. (ج) پێى ده‌ڵێیت كه ئه‌مرِۆ زۆر رِازاوه‌یه. (د) پێى ده‌ڵێیت كه ره‌نگێكى زۆر جوانى هه‌ڵبژاردوه.\n5- به‌رپرسه‌كه‌ت دێت وپرسى هه‌ندێ شتت لێ ده‌كات له‌كاتێكدا تۆ خۆشت لێى ناوێ، ئه‌وا تۆ: ( ا ) ئاسایى وه‌لآمى پرسیاره‌كه‌نى ئه‌ده‌یته‌وه. (ب) بانگى ده‌كه‌یت دانیشێت وپاشان وه‌لآمى پرسیاره‌كانى ئه‌ده‌یته‌وه. (ج) به‌گه‌رمى به‌خێرهاتنى ده‌كه‌یت وده‌پرسى كه ئایا كوپێ قاوه ناخواته‌وه. (د) به‌گه‌رمى به‌خێرهاتنى ده‌كه‌یت وباوه‌شى پیا ده‌كه‌یت، وپاش زۆرێك پیاهه‌ڵدان كوپێك قاوه‌ى بۆ دێنیت.\nخاڵه‌كان: بۆ هه‌مو وه‌لآمێكى ( ا ) 1خاڵ، (ب) 2خاڵ، (ج) 3خاڵ، (د) 4خاڵ بۆخۆت تۆماركه. پاشان خاڵه‌كانت كۆبكه‌ره‌وه.\n1- ئه‌گه‌ر كۆى خاڵه‌كانت له 1 تا 5 خاڵ بوو ماناى وایه تۆ: تۆ كه‌سێكى راستگۆى وحه‌زت به خۆشدوى وهه‌ڵخڵه‌تاندن نیه، تۆ به‌ر له‌وه‌ى له‌گه‌ڵ خه‌ڵك راستگۆبی له‌گه‌ڵ خۆت راستگۆى، وخۆشت له كه‌سى خۆشدو وموجامه‌له‌چى نایه‌ت.\n2- ئه‌گه‌ر كۆى خاڵه‌كانت له 6 تا 10 خاڵ بوو ماناى وایه تۆ: تۆ كه‌سێكى خۆشدویت به‌لآم سنورێكى دیاریكراوت هه‌یه، رِقت له زیادپێوه‌نان ودرۆیه، ناچار ده‌بیت خۆشدوبیت تاكو هه‌ستى كه‌س بریندار نه‌كه‌یت، وكه‌س نه‌خه‌یته دۆخێكى شه‌رمه‌زاره‌وه.\n3- ئه‌گه‌ر كۆى خاڵه‌كانت له 11 تا 15 خاڵ بوو ماناى وایه تۆ: تۆ كه‌سێكى خۆشدوى بۆ سه‌رجه‌مى خه‌ڵك، نزیك بێت یان دوور، له ناخى خۆتدا ده‌ڵێیت هیچ زیانێكى نیه گه‌ر موجامه‌له‌یان بكه‌م، ته‌نانه‌ت ئه‌گه‌ر فشاریش له خۆت بكه‌یت، ده‌توانیت موجامه‌له‌ى ئه‌و كه‌سانه‌ش بكه‌یت كه رِقت لێیانه چونكه هیچ زیانێكى نیه.\n4- ئه‌گه‌ر كۆى خاڵه‌كانت له 16 تا 20خاڵ بوو ماناى وایه تۆ: تۆ كه‌سێكى له رِاده به‌ده‌ر موجامه‌له‌چیت، به‌رِاده‌یه‌ك كه ده‌گه‌یته پیاهه‌ڵدانى درۆ وزیاده‌رِه‌وى، وگاڵته به هه‌ستى خه‌ڵكى ده‌كه‌یت وگوێ ناده‌ى، زۆر به‌باشى رِۆڵه‌كان ده‌نوێنیت وچه‌ندین كه‌س ده‌كه‌ى به‌ته‌ڵه‌وه.\nچاوه‌ڕێی به‌شی سێهه‌م بن\n#3 2010-08-08 17:43:34\nئایا تۆ كه‌سایه‌تیه‌كى تورِه‌یت؟\nئایا تۆ تورِه‌یت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره كه‌پرِاوپرِ له‌گه‌ڵ كه‌سایه‌تیتدا بگونجێت):\n1- ئه‌گه‌ر هاتوو به‌ماندوى وبرسیه‌تى گه‌رِایته‌وه بۆ ماڵه‌وه وبینیت هێشتا خواردن ئاماده نه‌بووه بۆیه تۆش: ( ا ) تورِه‌ده‌بیت وهه‌ڵده‌چى پاشان ماڵ جێ دێڵیت. (ب) بۆڵه‌بۆڵ ده‌كه‌یت.. پاشان ده‌چیته ژوره‌كه‌ت وچاوه‌رِوان ده‌كه‌یت تا ئاماده ده‌بێت. (ج) ناچار ده‌بیت شتێكى نێو سه‌لاجه‌كه بخۆیت. (د) ده‌چیته مه‌تبه‌خه‌كه ویارمه‌تیان ئه‌ده‌یت له ئاماده‌كردنى خواردنه‌كه.\n2- ئه‌گه‌ر سه‌رگه‌رمى كارێك بیت، پاشان له‌دواى چه‌ند كاتژمێرێك هه‌ڵه‌یه‌كى تێدا بدۆزیته‌وه ئه‌وا تۆ: ( ا ) هه‌ڵده‌چى وكاره‌كه‌ت به‌جێدێڵی. (ب) زۆر بێزار ده‌بیت.. به‌لآم خۆت ئارام ده‌كه‌یته‌وه وده‌گه‌رِێیته‌وه بۆ سه‌ركاره‌كه‌ت. (ج) هه‌وڵ ئه‌ده‌یت به هه‌رشێوه‌یه‌ك بوبێت هه‌ڵه‌كه چاره‌سه‌ركه‌یت، پاشان كاره‌كه‌ت ته‌واوكه‌یت. (د) هێمن ده‌بى وه‌كو وابێت هیچ نه‌بوبێت. سه‌رله نوێ ده‌ست پێده‌كه‌یته‌وه.\n3- ده‌مه‌وبه‌یانه وبه ئۆتۆمبێله‌كه‌ت به‌ره‌و كار ده‌رِۆیت، له پرِ له كۆلآنێكى ته‌نیشته‌وه ئۆتۆمبێلێك دێته به‌رده‌مت بۆیه تۆش: ( ا ) شوێن ئۆتۆمبێله‌كه ده‌كه‌ویت ورِێى پێ ده‌گریت، پاشان له شۆفێره‌كه ئه‌ده‌یت. (ب) شوێنى ده‌كه‌ویت ودێیته ئاستى ئۆتۆمبێله‌كه‌ى وله‌وێوه جمێنى بۆ ده‌نێریت. (ج) بێزار ده‌بیت به هه‌ڵس وكه‌وتى ئه‌و شۆفێره... پاشان به هێمنى رِێگه‌ى خۆت ده‌گریته به‌ر. (د) هێمن ده‌بیت وه‌كو وابێ هیچ رِوى نه‌دابێت واده‌م توشى پێكدادان نه‌بویت.\n4- گریمان له چێشتخانه‌یه‌كدا دانیشتیت وگارسۆنى چێشتخانه‌كه بایه‌خى پێت نه‌دا ونه‌یپرسى كه داواكاریت چیه بۆ خواردن بۆیه تۆش: ( ا ) به‌ده‌نگى به‌رز هاوار ده‌كه‌یت وده‌ڵێیت گوایه چه‌ند كاتژمێرێكه چاوه‌رِوانم پاشان چێشتخانه‌كه جێدێڵی. (ب) بانگى لێ ده‌كه‌یت وسه‌ره‌زه‌نشتى ده‌كه‌یت، پاشان دواى خواردن ده‌كه‌یت. (ج) چاوه‌رِوان ده‌بیت تا له‌كاره‌كه‌ى ته‌واو ده‌بێت پاشان داواى لێ ده‌كه‌یت خواردنت بۆ بێنێت. (د) پاساوى ئه‌وه‌ى بۆ دێنیته‌وه كه ئاگاى لێت نه‌بووه وهه‌ڵده‌سیت به‌ده‌ستى خۆت خواردنه‌كه دێنیت.\n5- ئه‌گه‌ر هاورِێیه‌كت هه‌ڵه‌یه‌كى به‌رامبه‌ر كردیت ئه‌وا تۆ: ( ا ) رِقت لێى هه‌ڵده‌سێ وبرِیار ئه‌ده‌یت په‌یوه‌ندى له‌گه‌ڵ پچرِى. (ب) لێى تورِه ده‌بیت، ئه‌و هه‌ڵوێسته‌یشى بۆ له بیرناكه‌ى. (ج) پاساوێكى بۆ دێنیته‌وه یان ده‌یبوریت. (د) شته‌كه به شۆخى وه‌رده‌گریت وگوێ ناده‌یت.\nخاڵه‌كان: ( ا ) 1خاڵ، (ب) 2خاڵ، (ج) 3خاڵ، (د) 4خاڵ. پاشان هه‌مو خاڵه‌كانت كۆبكه‌ره‌وه.\n1-ئه‌گه‌ر كۆى خاڵه‌كانت له 1 تا 5 خاڵ بوو ماناى وایه تۆ: تۆ مرۆڤێكى ده‌مارگیر توندرِه‌وى وزۆر به خێرایى هه‌ڵده‌چیت، تورِه‌ییت زاڵه به‌سه‌ر هه‌ڵس وكه‌وتدا.. رِێ به ئارامى وبیركردنه‌وه ناده‌یت. هه‌وڵبده ده‌مارگرژیت كۆنترۆڵكه‌یت تاكو نه‌كه‌ویته كێشه‌وه.\n2- ئه‌گه‌ر كۆى خاڵه‌كانت له 6 تا 10 خاڵ بوو ماناى وایه تۆ: تۆ تورِه‌یت... به‌لآم هه‌میشه هه‌وڵ ئه‌ده‌یت كۆنترِۆڵی بكه‌یت. ئه‌مه‌ش یارمه‌تیت ئه‌دات له خۆپاراستن له هه‌ندێ كێشه، به‌لآم دواجار بێ به‌ش نابى له كێشه وده‌كه‌ویته هه‌ندێكیانه‌وه.\n3- ئه‌گه‌ر كۆى خاڵه‌كانت له 11 تا 15 خاڵ بوو ماناى وایه تۆ: تۆ هێمنیت.. له‌سه‌رخۆیت... هه‌میشه ئه‌قڵت كۆنترۆڵى له ده‌ستدایه وناهێڵیت ده‌مارگرژى زاڵ ببێ به‌سه‌رتدا. كاروبارت به ئارامى به‌رِێ ده‌كه‌یت، هه‌میشه سه‌ركه‌وتویت له بازنان به‌سه‌ر كۆسپ وكێشه‌كاندا.\n4- ئه‌گه‌ر كۆى خاڵه‌كانت له 16 تا 20 خاڵ بوو ماناى وایه تۆ: تۆ كه‌سێكى زۆر هێمنیت. هه‌مو شتێك به ئاسانى وبه جۆرێك له گوێ نه‌دان وه‌رده‌گریت، هیچ ده‌مارگرژ نیت.. هه‌مو كێشه‌كانت به بێ باكى چاره‌سه‌ر ده‌كه‌یت. هه‌مو شته قورس وگرێدراوه‌كان به چاوێكى سوكه‌وه لێ ده‌رِوانیت.. تۆ هه‌رگیز رِوبه‌رِوى بێزارى نابیته‌وه.\n#4 2010-08-10 12:53:50\nئایا تۆ كه‌سێكى (جرپنیت)به‌په‌له‌یت؟\n1- ئه‌گه‌ر پێشنیاری پرۆژه‌یه‌كیان كردیت بۆ هێنانه‌به‌رى پاره وسامانت، ئه‌وا تۆ: ( ا ) ده‌ست به‌جێ پرۆژه‌كه په‌سه‌ند ده‌كه‌یت. (ب) بیرده‌كه‌یته‌وه پاشان په‌سه‌ندى ده‌كه‌یت. (ج) به‌شێوه‌یه‌كى سه‌ره‌تایى ره‌زامه‌ندى خۆت ده‌رده‌برِیت تائه‌و كاته‌ى پرۆژه‌كه شیده‌كه‌یته‌وه. (د) دواى ده‌خه‌یت تائه‌و كاته‌ى پرۆژه‌كه به‌وردى شیده‌كه‌یته‌وه.\n2- ئه‌گه‌ر پێویستیه‌كت كه‌وته هاورِێكه‌ت ونه‌یتوانى بۆت به‌جێ بێنێ، ئه‌وا تۆ: ( ا ) زۆر تورِه‌ده‌بیت... ولێى بێزار ده‌بیت. (ب) تۆرِه‌ده‌بیت، به‌لآم هه‌وڵ ئه‌ده‌یت تورِه‌یه‌كه‌تى لێ بشاریته‌وه. (ج) هه‌وڵ ئه‌ده‌یت بیانویه‌كى بۆ ئه‌و كه‌موكورِیه‌ى بدۆزیته‌وه. (د) هیچ تورِه‌نابیت، وانیشان ئه‌ده‌یت هیچ رِوى نه‌دابێت.\n3- ئه‌گه‌ر ئاشناییت له‌گه‌ڵ كه‌سێكدا په‌یداكرد كه بۆ یه‌كه‌م جاره بیبینیت، پاشان بانگهێشتى كردیت بۆ ئێواره خوانێك، ئه‌وا تۆ: ( ا ) ده‌ست به‌جێ بانگهێشته‌كه قبوڵ ده‌كه‌یت، وخۆشحاڵى خۆتى ئارِاسته ده‌كه‌یت. (ب) زۆر سوپاسى ده‌كه‌یت، ئه‌گه‌ر زۆر جه‌ختى كرد بانگهێشته‌كه قبوڵ ده‌كه‌یت. (ج) زۆر سوپاسى ده‌كه‌یت، به‌ڵێنى ئه‌ده‌یتێ بۆ جارێكى تر. (د) به‌رێزه‌وه پێى ده‌ڵێیت ناتوانم، چونكه پێتوایه ئه‌مه خۆشدویبه و هیچى تر.\n4- ئه‌گه‌ر بیستت یه‌كێ له هاورِێكانت قسه‌ى خراپى له‌سه‌ر گوتویت، ئه‌وا تۆ: ( ا ) زۆر تورِه‌ده‌بیت، وپه‌یوندی له‌گه‌ڵدا ده‌برِیت. (ب) تورِه‌ده‌بیت، ده‌رِۆیت رِوبه‌رِوى ببیته‌وه. (ج) بێزار ده‌بیت، به‌لآم بێ هه‌ڵوێست ده‌بیت تا ئه‌و كاته‌ى له‌خودى هاورِێكه خۆى ده‌بیسیت. (د) گوێ ناده‌یت، وانیشان ئه‌ده‌یت هیچ رِوى نه‌دابێت.\n5- ئه‌گه‌ر هاورِێكانت پێشنیاریان كرد پێكه‌وه گه‌شتێك بكه‌ن، ئه‌وا تۆ: ( ا ) ده‌ست به‌جێ رازى ده‌بیت، چونكه تۆ حه‌زده‌كه‌یت كاتى خۆشیان له‌گه‌ڵدا به‌سه‌ر به‌ریت. (ب) رازى ده‌بیت له‌دواى ئه‌وه‌ى بزانیت كێتان له‌گه‌ڵدایه. (ج) خۆشحاڵى خۆت نیشان ئه‌ده‌یت به‌لآم وه‌لآمه‌كه‌ت دواده‌خه‌یت تائه‌و كاته‌ى له گونجانى دڵنیا ده‌بیت. (د) داوا ده‌كه‌یت كاتت بده‌نێ بیربكه‌یته‌وه، ورازى نابیت.\n1- ئه‌گه‌ر كۆى خاڵه‌كانت له 1 تا 5 خاڵ بوو ماناى وایه تۆ: تۆ كه‌سێكى زۆر به‌په‌له‌یت ئه‌م په‌له‌یه‌شت كێشه‌ى زۆرت بۆ ده‌نێته‌وه، وات لێ ده‌كات به بیركردنه‌وه‌كانت كارنه‌كه‌یت به‌ڵكو له‌سه‌ر قسه‌ى بێ سه‌روشوێن كار بكه‌یت، ئه‌مه‌ش وه‌هاى كردوه په‌شیمان بیت له رِه‌فتاره‌كانت، تۆ هیچ ئارامیت له‌دڵدا نیه، خێراى له‌برِیاردان وئه‌زمون له هه‌ڵه‌كانى پێشوت وه‌رناگریت.\n2- ئه‌گه‌ر كۆى خاڵه‌كانت له 6 تا 10 خاڵ بوو ماناى وایه تۆ: تۆ كه‌سێكى به‌په‌له‌یت، كاتى پێویست به‌خۆت ناده‌یت بۆ بیركردنه‌وه، هه‌وڵ ئه‌ده‌یت هه‌ڵه‌كانت رِاست بكه‌یته‌وه وئه‌زمون له برِیاره به‌په‌له‌كانت وه‌رگریت.\n3- ئه‌گه‌ر كۆى خاڵه‌كانت له 11 تا 15 خاڵ بوو ماناى وایه تۆ: تۆ كه‌سێكى له‌سه‌رخۆیت وبه‌په‌له‌نیت، به‌لآم هه‌ندێ جار ده‌كه‌ویته داوى خێراییه‌وه چونكه كاتێكى باشت نه‌داوه به خۆت بۆ لێكدانه‌وه‌ى برِیاره‌كانت، به‌لآم ئه‌م هه‌لآنه‌ت زۆر كه‌من، هه‌وڵ بده هێورتربیت.\n4- ئه‌گه‌ر كۆى خاڵه‌كانت له 16 تا 20خاڵ بوو ماناى وایه تۆ: تۆ كه‌سێكى زۆر له‌سه‌رخۆ وئارامیت وهه‌رگیز په‌له‌ناكه‌یت، ئه‌م شێنه‌ییه‌ت هۆكاره له پشت برِیاره ته‌ندروسته‌كانت، هه‌میشه وه‌دوورت ده‌خات له كێشه وئاڵۆزى.\n#5 2010-08-11 15:46:43\nئایا دبلۆماسیانه مامه‌ڵه له‌گه‌ڵ خه‌ڵكیدا ده‌كه‌یت؟\nئایا تۆ كه‌سێكى دبلۆماسیت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره كه‌پرِاوپرِ له‌گه‌ڵ كه‌سایه‌تیتدا بگونجێت):\n1- ئه‌گه‌ر له گه‌ڵ هاورِێكانت كۆك نه‌بون له بۆچونه‌كانى یه‌كتر ئه‌وا تۆ: ( ا ) هه‌مو رێگایه‌كیان لێ ئه‌گرى وبۆچونى خۆت ئه‌سه‌پێنى. (ب) بۆچونى خۆت ئه‌خه‌یته رِوو وده‌ڵێیت ئه‌مه بۆچونى منه‌و هه‌ر له‌سه‌ر ئه‌م بۆچونه‌ش ده‌بم. (ج) رِێز له بۆچونى هه‌مویان ده‌گرێت بێ ئه‌وه‌ى هیچ كۆمێنتێك بده‌ى. (د) هه‌مویان وا تێده‌گه‌یه‌نیت كه هه‌مویان رِاست ده‌كه‌ن.\n2- ئه‌گه‌ر براكه‌ت كراسێكى كرِى رِه‌نگه‌كه‌یت به‌دڵ نه‌بوو ئه‌وا تۆ: ( ا ) به رِاشكاوانه پێى ده‌ڵێیت به‌دڵم نیه وهه‌وڵ ئه‌ده‌یت بیگه‌یه‌نیته ئه‌و برِوایه‌ى كه بیگۆرِێ. (ب) رِاى خۆتى پێ ده‌ڵێیت ئه‌گه‌ر هاتوو رِاتى پرسى. (ج) هه‌وڵ ئه‌ده‌یت رِاى رِاسته‌قینه‌ت نه‌زانى تاكو تورِه‌نه‌بێ. (د) به‌شێوه‌یه‌كى ئاقلآنه بۆى رِون ده‌كه‌یته‌وه كه رِه‌نگه‌كه‌ى له‌گه‌ڵ مۆدێلى نوێدا ناگونجێت، به‌لآم زۆریش خراپ نیه.\n3- ئه‌گه‌ر كه‌سێك سه‌ردانى كردیت، كه‌سه‌كه خۆشه‌ویست نیه له‌لات بۆیه تۆ: ( ا ) پێشوازى لێ ناكه‌یت، كه‌سێكى تر ده‌نێریت پێشوازى لێ بكات. (ب) پێشوازى لێ ده‌كه‌یت، به‌لآم خۆت وانیشان ئه‌ده‌یت كه رازى نیت به‌م سه‌ردانه‌ى. (ج) پێشوازى لێ ده‌كه‌یت وهه‌وڵ ئه‌ده‌یت بێزاریت بشاریته‌وه. (د) پێشوازى لێ ده‌كه‌یت وگوێى بۆ ده‌گریت وه‌كو هیچ رِوى نه‌دابێ.\n4- ئه‌گه‌ر بویته به‌رپرس له یه‌كێك له كۆمپانیاكاندا، پلانی تۆ له گه‌ڵ كارمه‌نده‌كاندا كام له‌مانه‌ى خواره‌وه ئه‌بێت: ( ا ) دڵسۆزه‌كان له‌خۆت نزیك ده‌كه‌یته‌وه وسزاى خراپه‌كانیش ئه‌ده‌یت. (ب) دڵسۆزه‌كان له‌خۆت نزیك ده‌كه‌یته‌وه وگوێ به‌وانى دى ناده‌یت. (ج) وه‌ك یه‌ك مامه‌ڵه له‌گه‌ڵ هه‌مویاندا ده‌كه‌یت بێ جیاوازى، تا ئه‌و كاته‌ى رِاستیان ده‌رده‌كه‌وێت. (د) هه‌وڵ ئه‌ده‌یت هه‌مو كارمه‌نده‌كان بكێشته خۆت، كارمه‌نده چالاكه‌كان هانده‌ده‌یت تا چالاكتربن ته‌مه‌ڵه‌كانیش هانده‌ده‌یت تا هه‌ڵوێستیان بگۆرِن وچالاك بن.\n5- ئه‌گه‌ر كه‌وتیته داوى كێشه‌یه‌كى گه‌وره‌وه‌و ویستت چاره‌یكه‌یت ئه‌وا: ( ا ) هێز به‌كار ده‌هێنیت چونكه پێتوایه ئه‌وه زۆر له كێشه‌كان چاره‌سه‌ر ده‌كات. (ب) هه‌وڵ ئه‌ده‌یت چاره‌یكه‌یت به‌لآم ده‌مارگرژیت ده‌بێته كۆسپێكى رِێگر له به‌رده‌متدا. (ج) بێده‌نگى رِاده‌گریت وئارم ده‌بیت چونكه پێده‌چێ ئه‌وه یارمه‌تیده‌ر بێ له چاره‌كردنى. (د) دبلۆماسیانه كارده‌كه‌یت تاكو بتوانیت كێشه‌كه چاره‌كه‌یت ولێى ده‌ربازبیت.\n1- ئه‌گه‌ر كۆى خاڵه‌كانت له 1 تا 5 خاڵ بوو ماناى وایه تۆ: تۆ به هیچ شێوه‌یه‌ك دبلۆماسى نیت، وله واتاشى تێناگه‌یت. به كوێر ده‌ڵێیت تۆ كوێریت هه‌ر به‌و زه‌قیه وبێ سڵه‌مینه‌وه. به‌لآم ئه‌م جۆره رِاشكاویه له گه‌ڵ هه‌مو بارودۆخێكدا ناگونجێت. به‌هه‌رحاڵ، پێویسته به‌رِه‌نگى سپى نه‌ڵێیت سپى ده‌بێ بڵێى تێكه‌ڵه‌یه‌كه له هه‌مو رِه‌نگه‌كان، ئه‌مه بۆ خۆت وخه‌ڵكیش باشتره.\n2- ئه‌گه‌ر كۆى خاڵه‌كانت له 6 تا 10 خاڵ بوو ماناى وایه تۆ: تۆ دبلۆماسى نیت، به‌لآم زۆر لێیه‌وه دور نیت، ده‌توانیت دبلۆماسى بیت ئه‌گه‌ر دورتر برِوانیت له‌وه‌ى ئێستا لێى ده‌رِوانیت. دبلۆماسیه‌ت ئه‌وه‌یه كه شتێك بشاریته‌وه، شتێك شاردنه‌وه‌ى باشتره له ده‌رخستنى.\n3- ئه‌گه‌ر كۆى خاڵه‌كانت له 11 تا 15 خاڵ بوو ماناى وایه تۆ: تۆ كه‌سێكى تارِاده‌یه‌ك دبلۆماسیت. به‌لآم پێویست ده‌كات بۆ هه‌ندێ كاروبار زیاتر دبلۆماسى بیت، تاكو به ئارِاسته‌ى سه‌ركه‌وتندا برِۆیت.\n4- ئه‌گه‌ر كۆى خاڵه‌كانت له 16 تا 20خاڵ بوو ماناى وایه تۆ: تۆ كه‌سێكى زۆر دبلۆماسیت. خه‌ڵكت خۆشده‌وێت ورِێز له بیرو بۆچونیان ده‌گریت ورِه‌چاوى بارودۆخیان ده‌كه‌یت. تۆ بیر ده‌كه‌یته‌وه وتێده‌گه‌یت پاشان پلان دانه‌نێت دواجار به‌ئاسانترین رِێگا جێ به‌جێى ده‌كه‌یت\n#6 2010-08-17 13:44:01\nئایا تۆ كه‌سێكى به‌خشنده وده‌ست فراوانى؟\nئایا تۆ به‌خشنده‌یت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره كه‌پرِاوپرِ له‌گه‌ڵ كه‌سایه‌تیتدا بگونجێت):\n1 - سه‌عاتێكى نوێت كرِیوه هاورِێكه‌ت ده‌ڵێ زۆر به‌دڵمه. بۆیه تۆش: ( ا ) سوپاسى ده‌كه‌یت پاشان پشتگوێى ده‌خه‌یت. (ب) ده‌ڵێیت با پێشكه‌شت بێت (ته‌نها بۆ خۆشدوى واده‌ڵێیت). (ج) له بۆنه‌یه‌كدا سه‌عاتێكى له‌و جۆره‌ى پێشه‌كش ده‌كه‌یت. (د) راسته‌وخۆ سه‌عاته‌كه له ده‌ست داده‌كه‌نى وپێشكه‌شى ده‌كه‌یت.\n2- هاورِێكانت په‌یوه‌ندیت پێوه ده‌كه‌ن وده‌ڵێین سبه‌ینێ بۆ ماوه‌ى سه‌عاتێك ده‌بینه میوانت. بۆیه تۆش: ( ا ) بیر له‌وه ناكه‌یته‌وه كه چییان پێشكه‌ش كه‌یت، چونكه ماوه‌ى سه‌ردانه‌كه‌یان كه‌مه وكاتى هیچ نیه. (ب) ته‌نها كوپێك چا یان قاوه‌یان پێشكه‌ش ده‌كه‌یت. (ج) بیرله‌وه ده‌كه‌یته‌وه میوه وشیرینیان بۆ دانێیت له گه‌ڵ كوپێك چادا. (د) ده‌ست به جێ په‌یوه‌ندى به چێشتخانه‌یه‌كه‌وه ده‌كه‌یت وداوا ده‌كه‌یت خواردن وشیرینیت بۆ ئاماده‌كه‌ن.\n3- هاورِێكانت برِیاریان داوه دیارییه‌كى هاوبه‌ش پێشه‌كه‌ش به هاورِێیه‌ك بكه‌ن به بۆنه‌یه‌كى دیاریكراوه‌وه. بۆیه تۆش: ( ا ) به‌شدارى ناكه‌ى له گه‌ڵیان. (ب) به پاره‌یه‌كى كه‌م به‌شدارى ده‌كه‌یت هه‌رچه‌نده رازى نیت له‌و كاره. (ج) بێ دودڵى وه‌كو هه‌موان به‌شدارى ده‌كه‌یت. (د) به پاره‌یه‌كى زۆره‌وه به‌شدارى ده‌كه‌یت وداوا له هه‌موان ده‌كه‌یت دودڵ نه‌بن.\n4- ئه‌گه‌ر هاتوو له گه‌ڵ هاورِێیه‌كتدا بازارِت ده‌كرد وهاورِێكه‌ت ویستى شتێك بكرِێت، به‌لآم پاره‌كه‌ى به پێى پێویست نه‌بێت. بۆیه تۆش: ( ا ) ئاورِئه‌ده‌یته‌وه به‌لایه‌كى دیكه‌دا وخۆتى لێ تێناگه‌یه‌نیت. (ب) ده‌ڵێیت به‌قه‌رز پێتى ئه‌ده‌م وبه‌مزوانه پێم بده‌وه.. (ج) سور ده‌بیت له‌سه‌ر ئه‌وه‌ى پاره‌كه‌ت لێوه‌رگرێت وهه‌ركات پێیخۆش بوو بداته‌وه. (د) ده‌ست به‌جێ بۆى ده‌كرِیت وسور ده‌بیت له‌وه‌ى پاره‌كه‌ى لێوه‌رناگریته‌وه.\n5- ئه‌گه‌ر خێزانه‌كه‌ت برِیاریاندا برِۆن بۆ سه‌یران. وكه‌وتنه پلانرِێژى بۆ پاره‌و تێچونى گه‌شته‌كه. بۆیه تۆش: ( ا ) ده‌ست به‌جێ پێیان ده‌ڵێیت كه تۆ هاوكارییان ناكه‌یت له‌تێچونى گه‌شته‌كه. (ب) پێشنیارى ئه‌وه ده‌كه‌یت كه كۆى تێچونى گه‌شته‌كه به‌یه‌كسانى دابه‌شكرێت به‌سه‌ر هه‌مواندا. (ج) پێیان ده‌ڵێیت كه تۆ تێچونى شته سه‌ره‌كیه‌كان ئه‌گریته ئه‌ستۆى خۆت و ورده‌كاریه‌كان له ئه‌ستۆى ئه‌وان. (د) هه‌ر به‌یه‌كجارى دوریان ده‌خه‌یته‌وه له‌و سه‌ر ئێشه وكۆى تێچونى گه‌شته‌كه ئه‌گریته ئه‌ستۆى خۆت.\nخاڵه‌كان: ( ا ) 1خاڵ، (ب) 2خاڵ، (ج) 3خاڵ، (د) 4خاڵ.\n1- ئه‌گه‌ر خاڵه‌كانت له 1 تا 5 خاڵ بوو ئه‌وا تۆ: تۆ كه‌سێكى زیاد له پێویست چاوبرسیت. حه‌ز به‌و جۆره خه‌رجیانه ناكه‌یت كه له پرِ دێنه به‌ر رِێت. یان هه‌ست ده‌كه‌یت كه‌سێك به زۆر ئه‌و پاره‌ت پێ خه‌رج ده‌كات. چاوبرسیت زیاتر له‌وه‌ى كه ره‌زیل بیت، چونكه تۆ هاوكات حه‌زبه‌وه ناكه‌یت شتى به‌رامبه‌ره‌كه‌ت وه‌رگریت، هه‌روه‌ك چۆن حه‌زناكه‌یت كه‌س شتت لێ ببات.\n2- ئه‌گه‌ر خاڵه‌كانت له 6 تا 10 خاڵ بوو ئه‌وا تۆ: تۆ چاوبرسیت به‌لآم برِوات وایه كه ئه‌وه رێگه‌ت لێ ناگرێ هه‌ندێ جار خۆشدوى خه‌ڵك بكه‌یت، ته‌نانه‌ت ئه‌گه‌ر كه‌م تا زۆرێك زه‌ره‌ریشت لێ بدات، چونكه تۆ حه‌زناكه‌ى خه‌ڵك به ره‌زیلت بزانێ.\n3- ئه‌گه‌ر خاڵه‌كانت له 11 تا 15 خاڵ بوو ئه‌وا تۆ: تۆ كه‌سێكى به‌خشنده‌یت. خه‌ڵكت خۆش ده‌وێ، ناته‌وێ بێ گوێیان بكه‌یت، ئیدى له گه‌ڵ كه‌سانێكى نزیكدا بێت یان كه‌سانێكى تر، جیاوازى نیه. بۆیه تۆ ده‌ستت فراوانه ودڵت پاكه وچاوه‌رِوانى هیچ پاداشتێك نیت له به‌رامبه‌ردا. هاوكات ده‌ست فراوانى وبه‌خشنده‌ییت له سنورێكى مادى دیاریكراودایه وله تواناى خۆت تێپه‌رِناكات.\n4- ئه‌گه‌ر خاڵه‌كانت له 16 تا 20 خاڵ بوو ئه‌وا تۆ: تۆ كه‌سێكى زۆر به‌خشنده‌یت. هه‌مو سامانێكى خۆت به سامانى خه‌ڵكى ده‌زانیت. به‌لآم هه‌ندێ جار به فریوئه‌درێیت له لایه‌ن كه‌سانێكى چڵێسه‌وه، له گه‌ڵ ئه‌وه‌شدا گوێ ناده‌یت، وپاڵت نانێ به‌وه‌ى خه‌سڵه‌ته‌كانت بگۆرِى.\n#7 2010-08-19 13:06:04\nئایا هه‌میشه له گه‌ڵ مۆده دایت؟\nئایا له گه‌ڵ سه‌رده‌مدا رێ ده‌كه‌یت یاخود دژى شتى نوێیت؟\nئایا تۆ كه‌سێكى هاوچه‌رخ ومۆدێرنه‌ى؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: وه‌لآمى گونجاو هه‌ڵبژێره له‌م سێ وه‌لآمه‌ى خواره‌وه...\n1- پێتخۆشه له گه‌ڵ ته‌كنه‌لۆژیاى نوێدا رِێ كه‌یت؟ ( ا ) به تایبه‌ت نا. (ب) تارِاده‌یه‌ك. (ج) به‌ڵێ.\n2- ئایا به‌رده‌وام به‌شوێن سه‌ركێشى وئاره‌زوى نوێدا ده‌گه‌رِێیت؟ ( ا ) نه‌خێر. (ب) هه‌ندێ جار. (ج) به‌ڵێ.\n3- ئایا سالآنه شوێنى پشوو وحه‌وانه‌وه‌ت ده‌گۆرِیت، هه‌ر ساڵه‌و له شوێنێك به‌سه‌رى به‌ریت؟ ( ا ) نه‌خێر. (ب) هه‌ندێ جار. (ج) زۆر جار.\n4- كام له‌مانه گرنگى زیاتریان هه‌یه له‌لاى تۆ: ( ا ) رِابردوو. (ب) هه‌نوكه. (ج) ئاینده.\n5- ئاره‌زوت وایه شت بپارێزى وبیهێڵیته‌وه لاى خۆت؟ ( ا ) به‌ڵێ. (ب) پێده‌چێ. (ج) نه‌خێر.\n6- له‌سه‌ره‌تاى ساڵى نوێدا بیر له چى ده‌كه‌یته‌وه؟ ( ا ) برِوام وایه ساڵێكى ناخۆش ده‌بێت. (ب) چۆن به‌خێرایى ساڵ تێپه‌رِى. (ج) پلانى نوێ بۆ ساڵى نوێ.\n7- بیرله‌وه ده‌كه‌یته‌وه كه رۆژێك دێت وپیر ده‌بیت؟ ( ا ) به‌ڵێ. (ب) پێده‌چێ. (ج) نه‌خێر.\n8- پێتوایه مۆسیقاى كۆن خۆشتره تا مۆسیقاى ئێستا؟ ( ا ) بێگومان. (ب) پێده‌چێ. (ج) نه‌خێر.\n9- تۆ خۆت ئامێرى كۆمپیوته‌رت هه‌یه؟ ( ا ) نه‌خێر، ونیازم نیه بیسه‌نم. (ب) نه‌خێر، هیوام وایه بیسه‌نم. (ج) به‌ڵێ.\n10- ئایا یاده‌وه‌رى خۆشت له‌م خانوه‌ى ئێستاتدا رِێگریت ده‌كا له‌وه‌ى بۆ داهاتو بگوێزیته‌وه خانویه‌كى دى؟ ( ا ) به‌ڵێ. (ب) ئه‌مه په‌یوه‌سته به خانوه نوێكه‌وه. (ج) نه‌خێر.\n11- چى له‌مانه‌ى خواره‌وه گرنگى زیاتریان هه‌یه له‌لات؟ ( ا ) ژیانێكى خێزانى خۆشگوزه‌ران وجێگیر. (ب) ژیانێك به‌هه‌مو چه‌شنه‌كانیه‌وه. (ج) ئاسۆى ئه‌قڵ وده‌رونت فراوان كه‌یت.\n12- ئه‌و كاتانه‌ى له‌گه‌ڵ هاورِێ نزیكه‌كانت یاخو خێزانه‌كه‌ت دانیشتن ده‌كه‌ن، پێت باشه باس له‌یاده‌وه‌ریه‌كانت بكه‌یت یان پلانه‌كانى ئاینده‌ت؟ ( ا ) باس له یاده‌وه‌ریه‌كان ده‌كه‌م. (ب) هه‌ردووكیان. (ج) پلانه‌كانى ئاینده.\n13- ئه‌گه‌ر كه‌سێك بووه هۆى ئازاردانت، ئایا به‌ته‌واوى ده‌یبوریت؟ ( ا ) نه‌خێر. (ب) تامافى خۆم وه‌رنه‌گرم، نه‌خێر. (ج) له‌بیرى ده‌كه‌م زیاتر له‌وه‌ى بیبورم.\n14- پێگه‌یه‌كى تایبه‌تت هه‌یه به‌خۆت له ئه‌نته‌رنێت دا؟ ( ا ) نه‌خێر. (ب) نه‌خێر، به‌لآم به‌دورى نازانم بۆ ئاینده دروستى كه‌م. (ج) به‌ڵێ.\n15- ئایا تا ئێستاش هه‌مان ئه‌و كه‌سانه به پێشه‌واى خۆت ده‌زانیت كه پێشتر به پێشه‌واى خۆتت ده‌زانین؟ ( ا ) به‌ڵێ. (ب) به‌ڵێ، هه‌رچه‌نده كه كه‌سانێكى نوێ هه‌ن به باشیان ده‌زانم. (ج) نه‌خێر.\n16- بیركردنه‌وه له ته‌كنه‌لۆژیاى نوێ ده‌ترسێنێ؟ ( ا ) به‌ڵێ. (ب) ده‌مخاته تیامانه‌وه زیاتر له‌وه‌ى بمترسێنێت. (ج) نه‌خێر.\n17- چى له‌مانه‌ى خواره‌وه پرِاوپرِ هه‌ستى تۆیه له‌باره‌ى گۆرِانه‌وه: ( ا ) رِقم له گۆرِانه. (ب) به‌شێوه‌یه‌كى گشتى من خۆشم له گۆرِان نایه‌ت به‌لآم رِاستیم پێ په‌سه‌نده. (ج) هیچ مه‌ترسیه‌ك له گۆرِاندا نابینمه‌وه.\n18- ئایا به‌رنامه ته‌له‌فزیۆنیه كلاسیكه‌كانت پێخۆشتره تا به‌رنامه نوێیكان؟ ( ا ) به‌ڵێ. (ب) هه‌ندێ جار. (ج) نه‌خێر.\n19- رِات چۆنه سه‌باره‌ت به ستایله نوێكانى مۆده‌ى جل وبه‌رگ؟ ( ا ) زۆر بیر له‌وه ناكه‌مه‌وه. (ب) پێموابێ هه‌ندێكیان باشن. (ج) پێمخۆشه خه‌ڵك به مۆدێكى نوێوه ببینم.\n20- تا چه‌ند به‌ئاسانه به‌سه‌ر گرفته تایبه‌ته‌كانتدا زاڵ بیت؟ ( ا ) هیچ ئاسان نیه. (ب) هه‌وڵ ئه‌ده‌م له‌كاتى گونجاودا خۆمى لێ ده‌ربازكه‌م. (ج) ئاسان نیه، به‌لآم به‌هه‌رحاڵێك بێت پشتى تێده‌كه‌م وهه‌وڵ ئه‌ده‌م بگه‌رِێمه‌وه ژیانى سروشتى خۆم.\n21- ئایا سه‌ردانى ناوچه كۆنه‌كانت ده‌كه‌یت تاكو یاده‌وه‌ریه خۆشه‌كان وپه‌یوه‌ندیه‌كانت بگێرِیته‌وه؟ ( ا ) زۆرینه‌ى كات. (ب) هه‌ندێ جار. (ج) هه‌رگیز.\n22- پێتوایه كام له‌مانه‌ى خواره‌وه خاڵى به‌هێزى تۆن؟ ( ا ) رێكخراو. (ب) هه‌ست به لێپرسراوێتى. (ج) چالاك.\n23- هه‌ستت چۆنه به‌رامبه‌ر به‌و كۆمپانیاى كارى تێداده‌كه‌یت كه هه‌میشه نوێترین داهێنانى ته‌كنه‌لۆژى به‌كار دێنن؟ ( ا ) به كه‌مێك ترسه‌وه لێى ده‌رِوانم. (ب) به‌ئاگام له‌وه‌ى كه شتێكى زه‌روره بۆ جیهانى ئه‌مرِۆ. (ج) زۆرم پێ باشه.\n24- پێتوایه رۆژانى قوتبخانه خۆشترین رۆژگارى ژیانت بووه؟ ( ا ) به‌ڵێ. (ب) هه‌ندێ جار. (ج) نه‌خێر.\n25- ئایا شاره‌زاییه‌كى ئه‌وتۆت په‌یداكردوه له ئامێرێكى ته‌كنه‌لۆژیدا به‌چه‌شنێك كه توانیبێتت كه‌سێكى تر له‌سه‌رى رِابهێنى؟ ( ا ) نه‌خێر. (ب) هه‌ندێ جار. (ج) زۆر جار.\nخاڵه‌كان: بۆ هه‌مو وه‌لآمێكى (ج) 2خاڵ بۆ خۆت تۆماركه، وهه‌مو وه‌لآمێكى (ب) 1خاڵ بۆ خۆت تۆماركه، سفریش بۆ هه‌مو وه‌لآمێكى ( ا )، پاشان خاڵه‌كانت كۆبكه‌ره‌وه.\nیه‌كه‌م: ئه‌گه‌ر كۆى خاڵه‌كانت له 40 تا 50 خاڵ بوو: وادیاره تۆ كه‌سێكى هه‌میشه له ئاینده ده‌رِوانیت وشان به شانى سه‌رده‌م رِێ ده‌كه‌یت وبه‌رِوى نوێبونه‌وه وگۆرِاندا رِاناوه‌ستیت. ماناى وایه تۆ به‌رده‌وام پلانت هه‌یه بۆ ئاینده، تۆ بۆ دواوه نارِوانیت هه‌میشه بۆ پێشه‌وه ده‌رِوایت.\nدووه‌م: ئه‌گه‌ر كۆى خاڵه‌كانت له 25 تا 39 خاڵ بوو: تۆ كه‌سێكى له ئاینده ده‌رِوانیت وپلانت هه‌یه بۆ داهاتو، وشان به‌شانى ته‌كنه‌لۆژیاى نوێ رِێ ده‌كه‌یت، به‌لآم له هه‌مان كاتدا تۆ هۆگرى یاده‌وه‌ریه‌كانتى وه وابه‌سته‌ى ساته‌كانى رِابردویت. تۆ گه‌شبینیت به ئاینده هاوكات له‌گه‌ڵ ئه‌وه‌ى سۆزت هه‌یه بۆ رِابردوو.\nسێهه‌م: ئه‌گه‌ر كۆى خاڵه‌كانت له 25خاڵ كه‌متر بوون: وادیاره تۆ ململانێ له‌گه‌ڵ گۆرِان وگه‌شه‌كردندا ده‌كه‌یت، وبایه‌خ ناده‌ى به‌و پاڵنه‌ره‌ى پاڵت ده‌نێ بۆ پێشه‌وه، خاڵه‌كانت وانیشان ئه‌دات كه تۆ بایه‌خ به ته‌كنه‌لۆژیاش ناده‌یت پێده‌چێ به‌و هۆیه بێت كه تۆ پێتوایه تێگه‌یشتن لێى كارێكى زه‌حمه‌ته. زۆریش ئاورِ له رِابردوه ئه‌ده‌یته‌وه وپێتوایه خۆشترین ساته‌كانى ژیانت بووه، ئه‌مه‌ش ئاماژه به‌وه ئه‌دات كه تۆ كه‌سێكى هۆگر و به‌سۆزیت.\n#8 2010-08-23 15:23:44\nئایا تۆ كه‌سێكى رِوخۆش وگاڵته‌ئامێزى؟\nئایا تۆ كه‌سێكى رِوخۆش وگاڵته‌ئامێزى؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (به به‌ڵێ یان نه‌خێر وه‌لآم بده‌وه)\n1- ئایا ئاسته‌نگى ده‌بینیت له پێكه‌نین به هه‌ندێ رِه‌فتارت؟\n2- ئایا تورِه‌ده‌بیت ئه‌و كاتانه‌ى كه‌سانێك به‌هه‌ڵس وكه‌وتت تورِه‌ن؟\n3- ئایا حه‌زت له فلمى كۆمیدى هه‌یه؟\n4- ئایا حه‌زت له خوێندنه‌وه‌ى كتێبى پێكه‌نین هه‌یه؟\n5- ئایا بێزارده‌بیت ئه‌و كاتانه‌ى له كۆرِێك یان كۆبونه‌وه‌یه‌ك هه‌ندێ كه‌س روداوى گاڵته‌ئامێز ده‌گێرِنه‌وه؟\n6- هه‌ست به تورِه‌یى یان سوكایه‌تى ده‌كه‌یت كاتێك هه‌ندێ كه‌س پێت رِاده‌بوێرن؟\n7- پێتوایه نوكته گێرِانه‌وه كارێكى منالآنه‌یه؟\n8- پێتوایه ئه‌و كه‌سانه‌ى شۆخى زۆر ئه‌كه‌ن كه‌سانێكى پێنه‌گه‌یشتوون؟\n9- ئایا بێزار ده‌بیت به پێكه‌نین به ده‌نگى به‌رز له نه‌خۆشخانه ومزگه‌وت وكڵێسه‌كاندا؟\n10- ئایا به‌رنامه رۆشنگه‌ریه جددیه‌كانت پێ باشتره له به‌رنامه كۆمیدیه گاڵته‌ئامێزه‌كانى ناو ته‌له‌فزیۆن؟\n11- پێتوایه كه‌سایه‌تیه‌كى پته‌و وكامڵ له‌وه‌دایه رِوگرژ ومۆن بیت؟\n12- له‌بیرت ماوه دواهه‌مین جار پێكه‌نیت كه‌ى بوو؟\n13- ئه‌و كاتانه‌ى كه‌ته‌نیاى له‌گه‌ڵ خۆتدا پێده‌كه‌نیت؟\n14- ئه‌گه‌ر له رۆژنامه‌یه‌كدا وێنه‌یه‌كى كاریكاتیۆریت بینى شه‌رم ئه‌تگرێ له‌لاى خه‌ڵكدا پێبكه‌نى؟\n15- پێتوایه ستایلى ژیانى هاوچه‌رخ مه‌یلى به‌لاى پێكه‌نین وگاڵته‌ئامێزی دایه؟\n1- به‌ڵێ 0 نه‌خێر 1\n2- به‌ڵێ 0 نه‌خێر 1\n3- به‌ڵێ 1 نه‌خێر 0\n4- به‌ڵێ 1 نه‌خێر 0\n5- به‌ڵێ 0 نه‌خێر 1\n6- به‌ڵێ 0 نه‌خێر 1\n7- به‌ڵێ 0 نه‌خێر 1\n8- به‌ڵێ 0 نه‌خێر 1\n9- به‌ڵێ 0 نه‌خێر 1\n10- به‌ڵێ 0 نه‌خێر 1\n11- به‌ڵێ 0 نه‌خێر 1\n12- به‌ڵێ 1 نه‌خێر 0\n13- به‌ڵێ 1 نه‌خێر 0\n14- به‌ڵێ 0 نه‌خێر 1\n15- به‌ڵێ 1 نه‌خێر 0\nله 1 تا 4 خاڵ ماناى وایه تۆ:\nپێویسته له‌سه‌ر تۆ كه‌مێك له هه‌ڵچونه‌ت كه‌م كه‌یته‌وه وده‌بێ بزانى كه پێكه‌نین سودى زۆرى هه‌یه بۆ بارودۆخى ته‌ندروستى وده‌رونیت، ورۆڵێكى گه‌وره‌ى هه‌یه له چاككردنى په‌یوه‌ندیه‌كانت.\nله 5 تا 10 خاڵ ماناى وایه تۆ:\nتۆ زیاتر شه‌رم رێت لێ ئه‌گرێ كه كه‌سێكى له‌و جۆره نه‌بیت هاوكات ده‌توانیت هه‌ڵچونه‌كانت كۆنترۆڵ كه‌یت.\nله 11 تا 15 خاڵ ماناى وایه تۆ:\nمه‌یلێكى زۆرت هه‌یه به‌لاى شۆخى گاڵته‌دا، تۆ هیچ شتێك به جددى ناگریت.\n#9 2010-08-27 17:30:09\nئایا متمانه‌ت به خه‌ڵكى هه‌یه؟\nتا چ رِاده‌یه‌ك متمانه‌ت به خه‌ڵكى هه‌یه؟\nئایا متمانه‌ت به خه‌ڵكى هه‌یه؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (ده‌توانیت به به‌ڵێ یان نه‌خێر وه‌لآم بده‌یته‌وه)\n1- پێتوایه خه‌ڵكى له پاشمله باست ده‌كه‌ن؟\n2- پێتوایه هه‌مو كه‌سێك نرخى خۆى هه‌یه؟\n3- پێتوایه زۆرینه‌ى خه‌ڵك فێڵبازن؟\n4- پێتوایه زۆرینه‌ى خه‌ڵك دزو خیانه‌تكارن؟\n5- هیچ گرفتێك ده‌بینیت له‌وه‌ى متمانه به‌خه‌ڵك بكه‌یت؟\n6- ئایا بێزاریت به‌وه‌ى قه‌رز به‌خه‌ڵكى بده‌یت، چونكه پێتوایه ناتده‌نه‌وه؟\n7- ئایا ماڵه‌كه‌ت جێ دێڵیت به‌ده‌ست كومه‌ڵێك كرێكاره‌وه بێ ئه‌وه‌ى هیچ كه‌س چاودێریانكات؟\n8- ئایا به شێوه‌یه‌كى به‌رده‌وام حسابى بانكیت به‌سه‌ر ده‌كه‌یته‌وه؟\n9- ئایا به شێوه‌یه‌كى به‌رده‌وام كاوبارى ئابوریت به‌سه‌ر ده‌كه‌یته‌وه؟\n10- ئایا له كاتى هاتنه‌ده‌ره‌وه‌ت له هه‌ر شوێنێك ئاورِئه‌ده‌یته‌وه تابزانیت هیچت لێ نه‌كه‌وتوه؟\n11- پێتوایه هه‌مو كه‌سێك خیانه‌ت ده‌كات ئه‌گه‌ر هه‌لى بۆ بره‌خسێ؟\n12- كاتێ شتێكت لێ ون ده‌بێ ده‌ست به‌جێ بیر له‌وه ده‌كیته‌وه كه لێت دزرابێت؟\n13- كاتێ كه رِێگه‌ت لێ ون ده‌بێ لانى كه‌م پرس به‌دوو كه‌س ده‌كه‌یت تارِێگه‌ى رِاستت نیشان بده‌ن؟\n14- كاتێ كه كه‌سێك پاشه‌كشه له دیدارێك ده‌كات كه برِیاربوه پێكه‌وه سازیكه‌ن ئایا ده‌ست به جێ بیرله‌وه ده‌كه‌یته‌وه كه هۆكارێكى ژێربه‌ژێر هه‌یه بۆ ئه‌م پاشه‌كشێیه؟\n15- پێتوایه هه‌مو خه‌ڵك به گشتى ده‌ستپاك وشه‌ریفن؟\n3- به‌ڵێ 0 نه‌خێر 1\n4- به‌ڵێ 0 نه‌خێر 1\n7- به‌ڵێ 1 نه‌خێر 0\n12- به‌ڵێ 0 نه‌خێر 1\n13- به‌ڵێ 0 نه‌خێر 1\nله 1 تا 4خاڵ واته تۆ:\nتۆ به هیچ شێوه‌یه‌ك متمانه‌ت به خه‌ڵك نیه. زۆر به گومان مه‌به، هه‌وڵ بده كه‌مێك متمانه لاى خۆت دروستكه تاكو دووچارى نه‌خۆشى ده‌رونى نه‌بیته‌وه\nله 5 تا 9خاڵ واته تۆ:\nتۆ ده‌ته‌وێ متمانه به خه‌ڵكى بێنیت به‌لآم ئه‌زمونه‌كانت وه‌هات لێ ده‌كات تیابمێنیت، تۆ به گشتى متمانه‌ت به خه‌ڵك هه‌یه به‌لآم هه‌میشه په‌ناده‌گریت وخۆت ده‌پارێزیت تاكو توشى كێشه نه‌بیت.\nله 10 تا 15خاڵ واته تۆ:\nتۆ زۆر متمانه‌ت به خه‌ڵكى هه‌یه. پێتوایه زۆرینه‌ى خه‌ڵك ده‌ستپاك وشه‌ریفن وده‌توانرێت پشتیان پێ ببه‌سرێت. بێگومان هه‌ندێ جار رِوبه‌رِوى نائومێدى ده‌بیته‌وه چونكه كه‌سانێك ئه‌م متمانه‌یه‌ت به‌گه‌رِده‌خه‌ن وقۆرخى ده‌كه‌ن بۆ كاروبارى نابه‌جێى خۆیان\n#10 2010-08-30 21:15:49\nئایا پیشه‌كه‌ى خۆتت خۆشده‌وێ؟\nئایا پێشه‌كه‌ى خۆتت خۆشده‌وێ؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: وه‌لآمى گونجاو هه‌ڵبژێره له‌م سێ وه‌لآمه‌ى خواره‌وه...\n1- تا چ رِاده‌یه‌ك هه‌ست به بێزارى ده‌كه‌یت كاتێ هه‌لى پله‌ى به‌رزكردنه‌وه‌ت لێ ده‌فه‌وتێ؟\n( ا ) هه‌ست به‌بێزارى ناكه‌م.(ب) زۆر بێزار ده‌بم.(ج) كه‌مێك بێزار ده‌بم.\n2- ئایا خۆت زۆر له ئیشدا ده‌بینیته‌وه؟\n( ا ) زیاد له پێویست نا.(ب) زۆر، به‌و رِاده‌ى كه خواسته‌كانمى پێ به‌دى دێنم.(ج) پێده‌چێ زیاد له پێویست خۆم ماندو بكه‌م.\n3- كام له‌مانه‌ى خواره‌وه ئاره‌زوه‌كانت تێر ده‌كات؟\n( ا ) دڵخۆش وجێگیربم له‌كاره‌كه‌مدا.(ب) له‌وپه‌رِى سه‌ركه‌وتندابم وبگه‌مه لوتكه.(ج) جێى رێز وپێزانین بم.\n4- تا چه‌ند گرنگه به‌لاته‌وه تایبه‌تمه‌ندى سه‌ركه‌وتن؟\n( ا ) پێموایه سه‌رچاوه‌یه‌كى تێركردنى ده‌رونین زیاترله‌وه‌ى گرنگیان هه‌بێت.(ب) گرنگن.ج) زۆر گرنگن.\n5- ئه‌و كۆمپانیاى كارى بۆ ده‌كه‌یت لقێكى نوێى كردۆته‌وه له‌شوێنێكى جیاواز له‌و شوێنه‌ى لێى ده‌ژیت وداوایان لێكردیت ببیته به‌رپرسى ئه‌و لقه نوێ‌یه، رێده‌چێ كاردانه‌وه‌ت كام له‌مانه‌ى خواره‌وه بێت؟\n( ا ) ره‌تى ده‌كه‌مه‌وه وناچم.(ب) ده‌چم و واچاوه‌رِوان ده‌بم خێزانه‌كه‌م پێیان خۆش بێت وپاڵپشتیم لێ بكه‌ن.(ج) راپرسى خێزانه‌كه‌م ده‌كه‌م تا بگه‌ینه بریارێكى هاوبه‌ش.\n6- ئایا په‌نا ده‌به‌یته به‌ر نارِاستى ونارِه‌وایى له پێناو ئه‌وه‌ى پله‌ت زیادبكا؟\n( ا ) نه‌خێر.(ب) به‌ڵێ.(ج) پێده‌چێ.\n7- ئایا ئاسان ده‌توانیت بیر له ئیش وكار نه‌كه‌یته‌وه له كاتى مۆڵه‌ت وپشوى هه‌فته‌دا؟\n( ا ) زۆر ئاسانه.(ب) هه‌رگیز ناتوانم به‌ته‌واوى له‌بیكردنه‌وه له‌كار دابرِێم.(ج) هه‌ندێ جار ناتاوانى به‌ته‌واوى له‌بیرى خۆتى دورخه‌یته‌وه.\n8- ئایا تاچه‌ند كارى ته‌واونه‌كراوت هێناوه‌ته‌وه ماڵ تاكو به‌رله‌كاتى دیاریكراوى خۆى ته‌واوى بكه‌یت؟\n( ا ) به‌ده‌گمه‌ن.(ب) زۆر جار.(ج) هه‌ندێ جار.\n9- تا چه‌ند گرنگه به‌لاته‌وه كه‌سانى بالآده‌ست ئاشناكه‌یت له تواناكانت؟\n( ا ) گرنگ نیه.(ب) زۆر گرنگه.(ج) تارِاده‌یه‌ك گرنگه.\n10- حه‌زده‌كه‌یت به‌ئاگابیت له‌هه‌مو جموجۆڵێكى ئه‌و شوێنه‌ى كارى تیاده‌كه‌یت؟\n( ا ) نه‌خێر.(ب) به‌ڵێ.(ج) هه‌مو شتێك نا، هه‌ندێ شتى پێویست.\n11- پێتوایه ده‌بێ بگه‌یته لوتكه وبه‌رزترین پله له‌و پیشه‌ى خۆتدا؟\n( ا ) نه‌خێر، من ئه‌م جۆره فشارانه جێ دێڵم بۆ كه‌سانى تر.(ب) به‌ڵێ.(ج) مه‌رج نیه به‌رزترین پله‌بێت، ره‌نگه پێمخۆش بێت پله‌یه‌ك له‌مه به‌رزتر بگرمه ده‌ست.\n12- پێتوایه تۆ كه‌سێكى شاره‌زایت له بوارى ئه‌و پیشه‌ى خۆتدا؟\n( ا ) نه‌خێر.(ب) به‌ڵێ.\n(ج) زۆرشت ماوه كه‌پێویسته فێرببم.\n14- ئایا زۆر باسى پیشه‌كه‌ت ده‌كه‌یت له‌لاى هاورِێ وخێزانت؟\n( ا ) نه‌خێر من كار به‌دور ده‌گرم له‌كه‌سانى چوارده‌ورم.(ب) به‌ڵێ رِێى تێده‌چێ.(ج) به‌ئاگانیم گه‌ر شتێكى وابكه‌م.\n15- به‌بۆچونى تۆ سودى سه‌ره‌كى توانست ولێهاتوى چیه؟\n( ا ) فراوانكردنى ئه‌قڵ.(ب) وه‌ده‌ستهێنانى كارێكى باش.(ج) خاوه‌نداریه‌تى چانسێكى باشتر بۆ كار.\n16- ئه‌گه‌ر هه‌لێك هاته پێشه‌وه بۆ كاركردن تاماوه‌ى شه‌ش مانگ دور له‌و شوێنه‌ى هاورِێ وخێزانتى لێیه، ئایا رازى ده‌بیت به‌و هه‌له؟\n17- تاچه‌ند به‌لاته‌وه گرنگه په‌یوه‌نیت خۆشكه‌یت له‌گه‌ڵ بالآده‌ستاندا؟\n( ا ) گرنگ نیه.(ب) زۆر گرنگه.(ج) هه‌وڵ ئه‌ده‌م له‌گه‌ڵ هه‌مو تاكێكدا په‌یوه‌ندیم خۆش بێت.\n18- به‌برِواى تۆ كام له‌مانه‌ى خواره‌وه گرنگى زیاتریان هه‌یه؟\n( ا ) به‌ده‌ست پاكى وره‌وشت به‌رزیه‌وه خه‌رجى خۆم په‌یدابكه‌م.(ب) له پله وپایه‌یه‌كى بالآده‌ستدا بم.(ج) جێى رێزى هاوه‌لآنى كاره‌كه‌م بم.\n19- ئایا به‌ئومێده‌وه ده‌رِوانیته ئه‌و رۆژه‌ى خانه‌نشین ده‌كرێیت تابتوانى ژیانێكى كاتفراوان وبه‌چێژ به‌یته سه‌ر؟\n( ا ) به‌ڵێ.(ب) نه‌خێر، ئه‌گه‌ر به‌ده‌ستى خۆم بێ ره‌نگه نه‌هێڵم خانه‌نشین بكرێم.(ج) زۆر به‌ئومێده‌وه لێى نارِوانم.\n20- ئه‌گه‌ر به‌یانیه‌ك له‌خه‌و هه‌ستایت وهه‌ستتكرد كه ماندو وشه‌كه‌تى وگومانت بوو كه نه‌خۆش كه‌وتبیت، ئه‌وا چى ده‌كه‌یت؟\n( ا ) به‌ته‌له‌فۆن په‌یوه‌ندیان پێوه‌ده‌كه‌م وپێیان راده‌گه‌یه‌نم كه ناتوانم بێم بۆ كار.(ب) ده‌چم بۆ كار وبه‌رده‌وام ده‌بم.(ج) ده‌به‌نگیه گه‌ر له دۆخێكى وه‌هادا برِۆم بۆ كار بۆیه مۆڵه‌ت وه‌رده‌گرم.\n21- ئه‌و كاتانه‌ى ده‌چیت بۆكار تا چه‌ند بایه‌خ به‌رێكپۆشى خۆت ئه‌ده‌یت ؟\n( ا ) بایه‌خێكى زۆرى پێ ناده‌م.(ب) بایه‌خى پێ ئه‌ده‌م چونكه رێكپۆشى گرنگه بۆكار.(ج) به رِاده‌یه‌كى پێویست.\n22- كاتێ دیدارێكى كارت هه‌یه، كام له‌مانه‌ى خواره‌وه‌ت به‌لاوه گرنگتره؟\n( ا ) به كه‌سێكى دڵگه‌رم بێمه به‌رچاو.(ب) كه‌سێكى لێهاتوبم وپێشینه‌یه‌كى باشم هه‌بێ.\n(ج) كه‌سێكى روخۆش ورێزداربم.\n23- ئه‌گه‌ر له پرِ له كاركه‌ت ده‌ركرایت، ده‌ماوده‌م كاردانه‌وه‌ت چۆن ده‌بێ؟\n( ا ) بیر له‌وه ده‌كه‌مه‌وه چۆن ئه‌م هه‌واڵه به ماڵه‌وه رِاگه‌یه‌نم.(ب) هه‌ست به دڵته‌نگیه‌كى زۆر ده‌كه‌م وناچار ده‌بم به‌شوێن كارێكى نوێدا بگه‌رِێم.(ج) هه‌ست به راچڵه‌كینێكى گه‌وره ده‌كه‌م.\n24- چێژ له كامیان زیاتر وه‌رده‌گریت، كاره‌كه‌ت یان خولیاكانت؟\n( ا ) خولیاكانم.(ب) كاره‌كه‌م.(ج) وه‌كو یه‌ك چێژیان لێ وه‌رده‌گرم.\n25- پێتوایه پێویسته فێڵبازبیت تا بتوانیت به پلیكانه‌ى سه‌ركه‌وتندا سه‌ركه‌ویت؟\n( ا ) ئه‌گه‌ر پێویست بێ، چونكه ئه‌مه له خو ره‌وشتى مندا نیه.(ب) بێگومان.(ج) ره‌نگه فبَڵبازى به‌و شێوه سودى نه‌بێت.\n26- ئایا رێى تێده‌چێ پشو وه‌رنه‌گرى له پێناو ئه‌وه‌ى كارێكت به‌ئه‌نجام بگه‌یه‌نى؟\n( ا ) ئه‌گه‌ر بزانم كاره‌كه‌م له‌مه‌ترسیدایه ده‌یكه‌م.(ب) به‌ڵێ به ئه‌ركێكى خۆمى ده‌زانم.(ج) به بێزارییه‌وه ده‌یكه‌م.\n27- ئایا رێى تێده‌چێ ژیانى كۆمه‌لآیه‌تیت فه‌رامۆش بكه‌یت له پێناو ئه‌وه‌ى خواسته پیشه‌یه‌كانت به‌دى بێنیت؟\n( ا ) نه‌خێر.(ب) به‌ڵێ.(ج) ره‌نگه هه‌ندێكى به‌لآم نه‌ك هه‌موى.\n28- ئایا رێى تێده‌چێ به‌شدارى له خولێكى راهێنان بكه‌ى كه خه‌رجێكى زۆرى تێده‌چێ له پێناو ئه‌وه‌ى ئاینده‌ى كاره‌كه‌ت باشتركه‌یت؟\n29- ئایا رێى تێده‌چێ موچه‌یه‌كى كه‌متر وه‌ربگریت ئه‌گه‌ر زانیت كه ره‌نگه ئاینده‌ى كاره‌كه‌ت باشتربكات؟\n( ا ) نه‌خێر.(ب) به‌ڵێ.(ج) پێ ناچێت.\n30- ئایا رێى تێده‌چێ هه‌میشه به‌گوێ كه‌سێك بكه‌یت وله‌قسه‌ى ده‌رنه‌چیت ئه‌گه‌ر زانیت ئه‌مه ئاینده‌ى كاركه‌ت باشتر ده‌كات؟\nخاڵه‌كان: بۆ هه‌مو وه‌لآمێكى (ب) دوو خاڵ تۆماركه، وبۆ هه‌مو وه‌لآمێكى (ج) یه‌ك خاڵ تۆماركه، سفریش بۆ هه‌مو وه‌لآمێكى ( ا ). پاشان خاڵه‌كانت كۆبكه‌ره‌وه.\nیه‌كه‌م: ئه‌گه‌ر كۆى خاڵه‌كانت له 45 تا 60 خاڵ بوو:\nخاڵه‌كانت ئاماژه به‌وه ئه‌ده‌ن كه تۆ كه‌سێكى پیشه‌كه‌ى خۆتت زۆر خۆشده‌وێ، وكاره‌كه‌ت به‌گرنگترین شتى ژیانت داده‌نێى، هه‌مو شتێك ده‌كه‌یت له‌پێناو ئه‌وه‌ى بیسه‌لمێنى كه تۆ كه‌سێكى سه‌ركه‌وتویت، تۆ كاره‌كه‌ت به رێگایه‌ك نابینیت به‌ره‌و ژیان به‌ڵكو به‌ده‌روازه‌یه‌ك بۆ كۆكردنه‌وه‌ى سه‌روه‌ت وسامان.\nدووه‌م: ئه‌گه‌ر كۆى خاڵه‌كانت له 27 تا 44 خاڵ بوو:\nوادیاره تۆ پیشه‌كه‌تت خۆشده‌وێ، هه‌رچه‌نده كه كاره‌كه‌ت گرنگیه‌كى باشى هه‌یه له‌لات به‌لآم به‌و رِاده‌یه نا كه له خێزانه‌كه‌تت خۆشتربوێ، له‌و برِوایه‌دایت كه په‌یوه‌ندى خێزانى چه‌ندین تایبه‌تمه‌ندى گرنگ له‌خۆ ده‌گرێت وه‌ك جێگیرى وخۆشگوزه‌رانى، ئه‌مه‌ش واده‌كات به‌سه‌ر پیشه‌كه‌تیا سه‌رخه‌یت.\nسێهه‌م: ئه‌گه‌ر كۆى خاڵه‌كانت له 27 خاڵ كه‌متر بوون:\nله‌گه‌ڵ ئه‌وه‌ى كه خاڵه‌كانت ئاماژه به‌وه ئه‌ده‌ن پیشه‌كه‌تت خۆش ناوێت به‌لآم ئه‌مه ئه‌وه ناگه‌یه‌نێ كه تۆ كه‌سێكى سه‌ركه‌وتونیت، یان سه‌ركه‌وتونابیت له كاره‌كه‌ت، تۆ له‌و كه‌سانه نیت كه پێیانوایه پیشه‌كه‌یان شوناسیانه به‌ڵكو تۆ پێتوایه پیشه‌كه‌ت به‌شێكه له چه‌ندین به‌شى ترى كه‌سایه‌تیت.\nدواترین جار ده‌ستكاری كراوه له‌لایه‌ن سورێن (2010-09-03 17:23:26)\n#11 2010-09-03 17:21:17\nئایا تۆ كه‌سێكى گه‌شبینى یان رِه‌شبین؟\nئایا تۆ كه‌سێكى گه‌شبینى؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه:\n1- ئایا خه‌مى توێژى ئاینده ده‌خۆیت كه جیهان چى به‌سه‌ر دێت له په‌نجا ساڵى ئاینده‌دا؟\n( ا ) زۆر جار.(ب) به‌ده‌گمه‌ن.(ج) هه‌ندێ جار.\n2- ئه‌گه‌ر ئاوێنه‌كه‌ت شكاند، مه‌ترسى ئه‌وه‌ت له‌لا دروست ئه‌بێ كه شانسى خراپت بۆ بهێنێ؟\n( ا ) بێگومان.(ب) پێده‌چێ.(ج) نه‌خێر هه‌رگیز.\n3- كاتێك به‌شدارى له پێشبرِكێیه‌كدا ده‌كه‌یت چاوه‌رِوانى ئه‌وه ده‌كه‌یت ببه‌یته‌وه؟\n( ا ) نه‌خێر.(ب) به‌ڵێ.(ج) پێمخۆشه ببه‌مه‌وه به‌لآم ده‌زانم له رِیزبه‌ندى دووه‌مدا ده‌بم.\n4- ئایا دوودڵ بوییت له به‌شداریكردن له یارییه‌ك له ترسى دۆرِاندن؟\n( ا ) رِوینه‌داوه.(ب) یه‌ك تا دوو جار رِویداوه.(ج) پێده‌چێ له‌یه‌ك دووجار زیاتر رِویدابێ.\n5- پێتوایه بۆ هه‌ریه‌كمان هاوسه‌رێكى نمونه‌یى شاز هه‌یه؟\n( ا ) ته‌نها له چیرۆكه خه‌یاڵیه‌كاندا هه‌یه.(ب) به‌ڵێ.(ج) هه‌ندێ كه‌س، هه‌مویان نا.\n6- كوپێك تا نیوه‌ى ئاوه، ئایا تۆ چاووت له‌سه‌ر نیوه پرِه‌كه‌یه‌تى یان نیوه بۆشه‌كه‌ى؟\n( ا ) نیوه بۆشه‌كه‌ى.(ب) نیوه پرِه‌كه‌ى.(ج) هیچیان.\n7- ئه‌م وته‌یه چۆن ته‌واو ده‌كه‌یت (ئه‌گه‌ر له‌سه‌ره‌تادا سه‌ركه‌وتو نه‌بیت ئه‌وا...)\n( ا ) خۆت وه‌ده‌ستى شكسته‌وه ئه‌ده‌یت(ب) دوباره هه‌وڵ ئه‌ده‌یته‌وه.(ج) هه‌وڵ ئه‌ده‌یت، پاشان هه‌وڵ ئه‌ده‌یت، پاشان هه‌وڵ ئه‌ده‌یت.\n8- پێتوایه ده‌توانیت سه‌رجه‌م ئامانجه‌كانت له ژیاندا به‌دى بێنیت؟\n( ا ) به به‌رده‌وامى نا.(ب) به‌ڵێ.(ج) هه‌ندێ جار.\n9- ئایا هاورِایت له‌گه‌ڵ ئه‌و قسه‌ى كه ده‌ڵێت هه‌ریه‌ك له‌ئێمه رۆژێكى بۆ دێته پێشه‌وه خه‌ونه‌كانى تیابه‌دى بێنێت؟\n( ا ) هاورِانیم.(ب) پرِاوپرِ هاورِام.(ج) تارِاده‌یه‌ك هاورِام.\n10- له دواى هه‌مو ئه‌زمونێكى شكست، ده‌ست به‌جێ ده‌توانى هه‌ڵسیته‌وه سه‌رپێ؟\n( ا ) ده‌ست به‌جێ ناتونم.(ب) به تێپه‌رِبونى ماوه‌یه‌ك ده‌توانم.(ج) ده‌ست به‌جێ ده‌توانم.\n11- چه‌ند جار خه‌و له چاوت تۆراوه به‌هۆى دودڵى وتیامانه‌وه؟\n( ا ) زۆرینه‌ى كات.(ب) به‌ده‌گمه‌ن.(ج) هه‌ندێ جار.\n12- تاچ رِاده‌یه‌ك متمانه‌ت به برِیاره‌كانته ئه‌و كاتانه‌ى رِوبه‌رِوى برِیارێك ده‌بیته‌وه؟\n( ا ) به‌هیچ شێوه‌یه‌ك متمانه‌م نیه.(ب) زۆرینه‌ى كات متمانه‌م به برِیاره‌كانم هه‌یه.(ج) هه‌ست به كه‌مێك دوودڵى ده‌كه‌م.\n13- ئه‌گه‌ر توشى ئنفلاوه‌نزایه‌كى قورس بویت، سه‌ردانى پزیشك ده‌كه‌یت؟\n( ا ) پێده‌چێ.(ب) نه‌خێر.(ج) پێناچێ.\n14- پێتوایه كه خواسته بجوكه‌كانت به‌دى دێنیت، تاكو دووچارى نائومێدى نه‌بیته‌وه؟\n( ا ) به‌ڵێ.(ب) نه‌خێر.(ج) هه‌ندێ جار.\n15- له بوارى ماددى وئابوریه‌وه هه‌ست به ئارامى ده‌كه‌یت؟\n( ا ) نه‌خێر.(ب) به‌ڵێ.(ج) زۆر جار.\n16- پێتوایه كاتێك درگایه‌ك به‌رِوودا داده‌خرێت، درگایه‌كى دى به‌رِووتدا ده‌كرێته‌وه؟\n( ا ) نه‌خێر، چونكه ژیان به‌و ئاسانیه نیه.(ب) به‌ڵێ.(ج) هه‌ندێ جار.\n17- پێتوایه كه هاورِێكانت هه‌رگیز ده‌ستبه‌ردارت نابن؟\n( ا ) به‌داخه‌وه، نه‌خێر.(ب) به‌ڵێ.(ج) من سه‌ركرده نیم.\n18- برِواتوایه هێمنى له پێش گه‌رده‌لوله یان گه‌رده‌لول له پێش هێمنییه؟\n( ا ) هێمنى له پێش گه‌رده‌لوله.(ب) گه‌رده‌لول له پێش هێمنییه.(ج) هه‌ردووكیان، چونكه ژیان سه‌ررِێژه له خۆشى وناخۆشى.\n19- چه‌نددت پێده‌چێ له ژماردنى ده‌ستكه‌وته‌كانت؟\n( ا ) خێرا.(ب) ره‌نگه هه‌مو ته‌مه‌نمى پێچێت.(ج) هێنده‌ى خه‌ڵك.\n20- كام له‌مانه‌ى خواره‌وه له گه‌ڵ بۆچونى تۆدا گونجاوه سه‌باره‌ت به ژیان؟\n( ا ) هه‌میشه شته‌كانى خه‌ڵكى باشترن.(ب) هه‌میشه به‌و لایه‌ى ژیاندا برِوانه كه رِوناكه.(ج) چاوگى خێركارى هێشتاووشكى نه‌كردوه.\n21- پێتوایه ته‌مه‌نت درێژ ده‌بێت وتاپیرى ده‌خایه‌نێت؟\n( ا ) پێموانیه.(ب) به‌ڵێ.(ج) هیوام وایه.\n22- پێتوایه هه‌له گه‌وره‌كانى ته‌مه‌ن لێته‌وه نزیكه؟\n( ا ) هه‌لى گه‌وره له‌خۆیه‌وه دروست نابێت، ده‌بێت دروستى بكه‌یت.(ب) به‌ڵێ.(ج) هیوام وایه.\n23- رِێى تێده‌چێ قه‌رزێكى گه‌وره بكه‌یت وله پێناویدا رِه‌هنێك دانێیت، ودڵنیابیت له‌وه‌ى ده‌یده‌یته‌وه؟\n( ا ) پێده‌چێ ئه‌مه بكه‌م، به‌لآم ئه‌مه نیگه‌رانییه‌كى زۆرم بۆ دروست ده‌كات.(ب) به‌ڵێ.(ج) نه‌خێر هه‌رگیز.\n24- پێتوایه هه‌واڵه ناخۆشه‌كان به شوێن یه‌كدا دێن؟\n( ا ) زۆر جار.(ب) به‌ڵێ.(ج) هه‌ندێ جار.\n25- له سه‌فه‌رى ناو فرۆكه ده‌ترسیت؟\n( ا ) زۆر جار.(ب) نه‌خێر، به‌ده‌گمه‌ن.(ج) هه‌ندێ جار.\n26- برِوات به ژیانى دواى مردن هه‌یه؟\n( ا ) نه‌خێر.(ب) به‌ڵێ.(ج) هیوام وایه، دڵنیا نیم.\n27- كاتێك بلیتى یانسیب ده‌كرِیت پێتوایه ئه‌دبه‌یته‌وه؟\n( ا ) مه‌رج نیه.(ب) به‌ڵێ، ئه‌گینا بۆچى ده‌یكرِم.(ج) هیواخوازم.\n28- برِاوات به سه‌ركه‌وتنى چاكه هه‌یه به‌سه‌ر خراپه‌دا، له‌كۆتایدا؟\n( ا ) ئه‌مه واقیعى نیه، به‌تایبه‌ت له جیهانى ئه‌مرِۆدا؟(ب) به‌ڵێ.(ج) دڵنیا نیم.\n29- ئه‌گه‌ر به‌له‌مه‌كه‌ت رِیى بردیته دورگه‌یه‌كى چۆڵه‌وه، پێش بینیت چى ده‌بێ؟\n( ا ) ئاماده‌ده‌بم بۆ ئه‌و رِاستیه‌ى كه ژیان مه‌حاڵه وده‌مرم.(ب) له ناخى دڵمه‌وه ده‌زانم كه رۆژێك دێت ورزگارم ده‌بێ.(ج) هیوام بۆ باشتر ده‌بێ، هه‌مان كات هه‌وڵ ئه‌ده‌م خۆم بپارێزم.\n30- چه‌ند جار به‌شدارى پێشبرِكێت كردوه، به‌و هیوایه پاره به‌یته‌وه؟\n( ا ) هه‌رگیز رِوینه‌داوه.(ب) زۆر جار.(ج) هه‌ندێ جار.\nخاڵه‌كان: بۆ هه‌مو وه‌لآمێكى (ب) دوو خاڵ بۆ خۆت تۆماركه، وبۆ هه‌مو وه‌لآمێكى (ج) یه‌ك خاڵ بۆ خۆت تۆماركه، سفریش بۆ هه‌مو وه‌لآمێكى ( ا ). پاشان خاڵه‌كانت كۆبكه‌ره‌وه.\nیه‌كه‌م: ئه‌گه‌ر كۆى خاڵه‌كانت له 45 تا 60 خاڵ بوو ئه‌وا تۆ:\nوادیاره تۆ كه‌سێكى به‌رِاده‌یه‌كى زۆر گه‌شبینیت، وبه‌دیدێكى جوانه‌وه ده‌رِوانیته ژیان، تۆ هه‌میشه چاوه‌رِوانى رِوداوى خۆشیت. تۆ هه‌رگیز نیگه‌ران ودوودڵ نابیت له شته‌كان وله‌لایه‌كى روناكه‌وه ده‌رِوانیته ژیان، وبرِواتوایه كه له‌دواى هه‌مو ناخۆشییه‌ك خۆشی دێت.\nدووه‌م: ئه‌گه‌ر كۆى خاڵه‌كانت له 27 تا 44 خاڵ بوو ئه‌وا تۆ:\nتۆ وه‌ك هه‌مو كه‌سێكى ترى ئه‌م جیهانه واقیع بینیت وبه ئاگایت له‌وه‌ى ژیان رِارِا فره‌گۆرِه، به‌لآم دوور نیه هه‌ندێ جار جێگیر وچێژبه‌خش بێت.\nسێهه‌م: ئه‌گه‌ر كۆى خاڵه‌كانت له 27 خاڵ كه‌متر بوو ئه‌وا تۆ:\nهه‌رچه‌نده كه تۆ خۆت به واقیع بین ده‌ناسێنیت به‌لآم ئاشكرایه كه تۆ به رِه‌شبینى له‌دایكبوویت، ئه‌مه‌ش ناتكاته كه‌سێكى خراپ وده‌توانیت سه‌ركه‌وتو بیت له چه‌ندین بواردا وچه‌ندین په‌یوه‌ندى ببه‌ستیت، به‌لآم تۆ رِوبه‌رِوى چه‌ندین گرێ وئاڵۆزى ده‌رونى بێ هۆى ده‌بیته‌وه.\n#12 2010-09-05 17:29:27\n( ا ) هه‌ست به‌بێزارى ناكه‌م.(ب) زۆر بێزار ده‌بم.(ج) كه‌مێك بێزار ده‌بم\n( ا ) پێموایه سه‌رچاوه‌یه‌كى تێركردنى ده‌رونین زیاترله‌وه‌ى گرنگیان هه‌بێت.(ب) گرنگن.(ج) زۆر گرنگن.\n( ا ) به‌ده‌گمه‌ن.(ب) زۆر جار.(ج) هه‌ندێ جار\n( ا ) نه‌خێر.(ب) به‌ڵێ.(ج) زۆرشت ماوه كه‌پێویسته فێرببم.\n( ا ) نه‌خێر من كار به‌دور ده‌گرم له‌كه‌سانى چوارده‌ورم.ب) به‌ڵێ رِێى تێده‌چێ.(ج) به‌ئاگانیم گه‌ر شتێكى وابكه‌م.\n( ا ) به كه‌سێكى دڵگه‌رم بێمه به‌رچاو.(ب) كه‌سێكى لێهاتوبم وپێشینه‌یه‌كى باشم هه‌بێ.(ج) كه‌سێكى روخۆش ورێزداربم.\n#13 2010-09-11 10:13:31\nئایا تۆ كه‌سایه‌تیه‌كى شادمانى وحه‌زت له گاڵته هه‌یه؟\nئایا تۆ شادمانى؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره له‌م چوار وه‌لآمه‌ى خواره‌وه كه‌پرِاوپرِ له‌گه‌ڵ كه‌سایه‌تیتدا بگونجێت):\n1ئه‌گه‌ر رِوبه‌رِوى هه‌ندێ كێشه بویته‌وه له‌سه‌ر كاره‌كه‌ت ئه‌وا تۆ:( ا ) ئه‌و خه‌مه له دڵى خۆتدا هه‌ڵده‌گرى ته‌نانه‌ت تا دواى ماوه‌یه‌ك له چاره‌كردنى.(ب) هه‌وڵ ئه‌ده‌یت چاره‌یان كه‌یت، پشوناده‌یت تا چاره‌یان نه‌كه‌یت.(ج) هه‌وڵ ئه‌ده‌یت له بیرى كه‌یت به وه‌بیرهێنانه‌وه‌ى هه‌ندێ شتى خۆش.(د) به‌هیچ جۆرێك كارت تێناكات وسه‌رتاپاى رۆژ شادمان ده‌بیت.\n2- ئه‌گه‌ر له گه‌ڵ خێزانه‌كه‌ت یان هاورِێكانت چوون بۆ سه‌یران، رِۆڵى تۆ ئه‌وه‌یه:\n( ا ) داده‌نیشى وچاودێرى ده‌كه‌یت وه‌گه‌ر شتێك رِوبدات بۆڵه‌بۆڵ ده‌كه‌یت.(ب) هه‌وڵ ئه‌ده‌یت سه‌یرانه‌كه‌تان هێمن وبێده‌نگانه بێت.(ج) به‌شدارى ده‌كه‌یت له گه‌ڵ ئه‌وانى تر له یارى وپێكه‌نین وگۆرانى وتندا.(د) له خۆتیان كۆده‌كه‌یته‌وه ونوكته وقسه‌ى خۆشیان بۆ ده‌گێرِیته‌وه.\n3- ئه‌گه‌ر به‌رپرسى كاره‌كه‌ت ره‌خنه وتانه‌یه‌كى لێ گرتیت، ئه‌وا تۆ:\n( ا ) ئه‌م ره‌خنه‌یه‌ت به‌دڵ نابێت وتۆرِه‌ده‌بیت، ئه‌مه‌ش كارده‌كاته سه‌ر ده‌رون وتوانات له‌كاركردن.(ب) به ئه‌قلآنى وه‌ری ده‌گریت وبه‌هێمنى خۆتى تێده‌گه‌یه‌نیت.(ج) هه‌ڵوێسته‌كه به رۆحێكى وه‌رزشیه‌وه وه‌رده‌گریت وبه‌روخۆشیه‌وه به‌ڵێن به به‌رپرسه‌كه‌ت ئه‌ده‌یت كه چیتر ئه‌وه دوباره نابێته‌وه.(د) پێده‌كه‌نى و وادائه‌نێى كه ئه‌و قسانه‌ى به‌رپرسه‌كه‌ت هه‌موى شۆخى بوون.\n4- ئه‌گه‌ر له نێو هاورِێكانت دانیشتبوى یه‌كێ له هاورِێكانت تۆشى هه‌ڵوێستێكى ته‌نگاوو وشه‌رمن هات ئه‌وا تۆ:\n( ا ) شه‌رمه‌زار ده‌بیت وه‌كو وابێت ئه‌و هه‌ڵوێسته توشى خۆت هاتبێ.(ب) هه‌وڵ ئه‌ده‌ى خوت وانیشانده‌ى كه ئاگات له هیچ نه‌بووه.(ج) له ئاسته‌نگى هه‌ڵوێسته‌كه كه‌م ده‌كه‌یته‌وه له‌سه‌ر شانى هاورِێكه‌ت وكه‌مێك پێده‌كه‌نى به‌و مانای كه ئه‌و رِووداوه رِووداوێكى خۆش وجێى پێكه‌نین بوو.(د) وادائه‌نێى كه ئه‌وه رِوداوێكى ئێسك سوك بووه وهاورِێكه‌شت ده‌هێنیته سه‌ر ئه‌و باوه‌رِه، وپرِ به‌دڵ پێده‌كه‌نى وهاورِێكه‌شت ده‌هێنیته خه‌نین.\n5- ده‌مه‌وبه‌یان كاتێك ده‌چیته سه‌ر كاره‌كه‌ت هاورِێكانت پێت رِاده‌گه‌یه‌نن كه گوایه پله‌ت به‌رزكراوه‌ته‌وه به هۆى ئه‌و سه‌ركه‌وتنانه‌ى به‌ده‌ستت هێناوه، بۆیه تۆ:\n( ا ) هیچ سه‌رسام نابى به‌م هه‌واڵه چونكه شتێكى چاوه‌رِوانكراوه، وبه‌هه‌واڵێكى ساده‌ى داده‌نێیت.(ب) سوپاسگوزارى ده‌كه‌یت وده‌ست به‌جێ شیرینى به‌سه‌ر هاورِێكانتدا ده‌به‌خشیته‌وه.(ج) ده‌ست به‌جێ كاتێك دیارى ده‌كه‌یت بۆ ئاهه‌نگێكى بجوك به‌م بۆنه‌وه.(د) له‌خۆشیدا ناتوانى خۆرِاگربیت سه‌ماده‌كه‌یت وگۆرانى ده‌ڵێیت.\n1- ئه‌گه‌ر كۆى خاڵه‌كانت له 1 تا 5 خاڵ بوو ماناى وایه تۆ:\nتۆ به‌هیچ جۆرێك شادمان وروخۆش نیت بگره به‌پێچه‌وانه‌وه ده‌بیته هۆى دروستبونى كه‌ش وهه‌وایه‌كى خه‌موك، شته‌كان به‌ساده‌یى وه‌رناگریت به‌ڵكو گریده‌ده‌یت وقورسى ده‌كه‌یت، ئه‌مه‌ش كاریگه‌رى خۆى جێ دێڵێت له‌سه‌رت له‌هه‌ردوو رِوى ده‌رونى وجه‌سته‌ییه‌وه. بۆیه پێویسته به‌شوێن شادمانى وخۆشیدا بگه‌رِێیت وخه‌نده‌یه‌ك له روخسارت بكێشیت وگرژى ومۆنیت وه‌لانێیت.\n2- ئه‌گه‌ر كۆى خاڵه‌كانت له 6 تا 10 خاڵ بوو ماناى وایه تۆ:\nتۆ كه‌سێكى شادمان نیت هاوكات له‌گه‌ڵ ئه‌وه‌شدا كه‌سێكى خه‌مۆك وئێسك قورس نیت، ده‌شێ بوترێ تۆ هاوسه‌نگیت، به‌ده‌م رِوداوه سه‌یر وخۆشه‌كانه‌وه پێده‌كه‌نى وبه‌رِوى رِوداوه ناخۆشه‌كانیشدا مۆن وبێزار ده‌بیت. خه‌ڵكى له‌كاتى ئارامیتدا پێت ئاسوده‌ن وله‌كاتى تورِه‌ییتدا لێت ده‌ترسن.\n3- ئه‌گه‌ر كۆى خاڵه‌كانت له 11 تا 15 خاڵ بوو ماناى وایه تۆ:\nتۆ كه‌سێكى شادمانیت ورِقت له خه‌مۆكى وبێزارییه، بۆیه هه‌مو هه‌وڵێك ئه‌ده‌یت تابتوانیت شادى بخه‌یته دڵى خۆت وخه‌ڵكییه‌وه، تۆ خۆشه‌ویستیت وخه‌ڵك حه‌زیان پێیه له‌گه‌ڵت دانیشن چونكه خه‌مه‌كانیان له‌بیر ده‌به‌یته‌وه.\n4- ئه‌گه‌ر كۆى خاڵه‌كانت له 16 تا 20خاڵ بوو ماناى وایه تۆ:\nتۆ كه‌سێكى زۆر شادمانى، حه‌زت له خۆشییه، به‌م جۆره‌ش خه‌مۆكى وبێزارى هیچ پێگه‌یه‌كیان نیه له‌دڵتدا، هه‌ندێ جار شادیت زیاد له پێویسته به‌رِاده‌یه‌ك كه به‌رامبه‌ره‌كه‌ت سه‌رسام ده‌كه‌یت، به‌م چه‌شنه تۆ جدیات وپابه‌ندى نازانیت ته‌نانه‌ت له شته جدیه‌كانیشدا. ئاگاداربه هه‌ندێ كه‌س به گاڵته‌چى وتیزه‌جارِت ده‌زانێت.\nدواترین جار ده‌ستكاری كراوه له‌لایه‌ن سورێن (2010-09-11 10:16:46)\n#14 2010-09-13 09:54:04\nئایا تۆ كه‌سێكى هه‌ڵگه‌رِاو ودوودڵى؟\nئایا تۆ كه‌سێكى ناجێگیریت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره له‌م چوار وه‌لآمه‌ى خواره‌وه كه‌پرِاوپرِ له‌گه‌ڵ كه‌سایه‌تیتدا بگونجێت):\n1- ئه‌گه‌ر بۆ چه‌ند جارێك رِوبه‌رِوى گرفت یان كێشه‌یه‌ك بویته‌وه، ئه‌وا تۆ:\n( ا ) به‌هه‌مان شێوه‌ى یه‌كه‌م جار مامه‌ڵه‌ى له‌گه‌ڵدا ده‌كه‌یت.(ب) ته‌نیا یه‌كه‌م جار كاردانه‌وه‌ت باش ده‌بێت.(ج) سه‌رجه‌م كاردانه‌وه‌كانت وه‌ك یه‌ك نین.(د) نازانیت كاردانه‌وه‌ت چۆن ده‌بێت له‌گرفتێكه‌وه بۆ گرفتێكى تر.\n2- له هه‌ڵبژاردنى رِه‌نگى جل وبه‌رگه‌كانت پشت ده‌به‌سیت به:\n( ا ) خۆشه‌ویستیت بۆ رِه‌نگه‌كان.(ب) مۆده‌ى نوێ.(ج) وه‌رزه‌كان، واته له‌گه‌ڵ هه‌مو وه‌رزێكدا رِه‌نگى گونجاوى خۆى بۆ هه‌ڵده‌بژێرى.(د) پشت ده‌به‌سم به ئاره‌زو ومه‌زاجى خۆم.\n3- ئه‌گه‌ر به ته‌نیشت هاورِێكانتدا تێپه‌رِیت ئه‌وا:\n( ا ) بێگومان سلآویان ئارِاسته‌ده‌كه‌یت.(ب) ناچارده‌بیت به‌وه‌ى سلآویان ئارِاسته‌بكه‌یت.(ج) به‌پێى بارودۆخى ده‌رونیت سلآویان لێ ده‌كه‌یت.(د) خۆتیان لێ تێناگه‌یه‌نیت وه‌كو وابێت نه‌یانناسیت.\n4- هه‌ندێ كه‌س داب ونه‌ریت وهه‌ڵس وكه‌وتى تایبه‌تى هه‌یه كه رِۆژانه پێى هه‌ڵده‌سن، تۆش:\n( ا ) له‌و كه‌سانه‌یت كه داب ونه‌ریت وهه‌ڵس وكه‌وتى تایبه‌تیان هه‌یه و رِۆژانه پێى هه‌ڵده‌سن.(ب) هه‌وڵ ئه‌ده‌یت داب ونه‌ریتى تایبه‌تت هه‌بێ وئه‌نجامى بده‌یت.(ج) زه‌حمه‌ته له‌و كه‌سانه بیت به‌لآم هه‌ندێ جار هه‌وڵى بۆ ئه‌ده‌یت.(د) تۆ هه‌ر رِۆژه‌و له بارودۆخێكى ده‌رونیدایت، بۆیه ئه‌وه‌ى ئه‌مرِۆ ده‌یكه‌یت پێده‌چێ سبه‌ینێ بۆت نه‌كرێ.\n5- ئه‌گه‌ر برِیارێكى دیاریكراوتدا ئه‌وا تۆ:\n( ا ) ده‌ست به‌جێ برِیاره‌كه‌ت ئه‌ده‌ى وبه‌هیچ شێوه‌یه‌ك نایگۆرِیت.(ب) برِیاره‌كه‌ت ئه‌ده‌ى وهه‌وڵ ئه‌ده‌ى هیچ شتێكى نوێ نه‌یه‌ته ئاراوه ببێته هۆى گۆرِینى برِیاره‌كه‌ت.(ج) زۆرینه‌ى كات وبه‌پێى بارودۆخه‌كان ده‌یگۆرِیت.\n(د) تۆ هه‌میشه به‌پێى مه‌زاجى خۆت برِیاره‌كانت ده‌گۆرِیت.\nتۆ كه‌سێكى جێگیرى وبرِیاره‌كانت به ئه‌قلآنی ئه‌ده‌یت، رِێ ناده‌یت هیچ شتێك كاربكاته خۆت وكاروبارت.\nتۆ كه‌سێكى مه‌زاجى نیت، به‌لآم هه‌ندێ جار مه‌یلت بۆى ده‌چێت، به‌هۆى زۆرى كاریگه‌ریه‌كانى ده‌ره‌وه ناتوانیت هه‌میشه جێگیر بیت.\nتۆ زۆرینه‌ى جار كه‌سێكى هه‌ڵگه‌رِاو ودوودڵى، هه‌وڵ ئه‌ده‌یت خۆت له مه‌زاج وه‌دوربگریت به‌لآم شكست ده‌هێنیت، بۆیه چوارده‌ورت پێت بێزار ده‌بن بێ ئه‌وه‌ى به‌خۆت بزانیت.\nتۆ كه‌سێكى له زیاده به‌ده‌ر مه‌زاجى ودوودڵیت، چوارده‌ورت ماندوكردوه، برِیارێك كه ئێستا داوته پێده‌چێ پاش چه‌ند خوله‌كێكى تر لێى پاشگه‌زبیته‌وه، ئه‌مه‌ش چه‌ندین گێره‌و گرفتى بۆ ناویته‌وه.\n#15 2010-09-18 13:34:12\nتا چ رِاده‌یه‌ك تۆ ئارام وبه‌سه‌بریت؟\nتا چ ئاستێك به‌سه‌بریت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: وه‌لآمى گونجاو هه‌ڵبژێره له‌م سێ وه‌لآمه‌ى خواره‌وه...\n1- برِوات به‌و قسه‌ى پێشینانه هه‌یه كه ده‌ڵێت: هه‌ر كه‌س سه‌بركا وئارام بێ خواستى بۆ به‌جێ دێ.\n( ا ) تارِاده‌یه‌ك.(ب) نه‌خێر.(ج) به‌ڵێ.\n2- ئه‌گه‌ر دانیشتى وشه‌ى یه‌كتربرِ حه‌لبكه‌یت، ئه‌نجامه‌كه‌ى چۆن ده‌بێ؟\n( ا ) زۆرینه‌ى جار ئه‌وانه‌ى كه ده‌یزانم حه‌لى ده‌كه‌م، دواتر رِاده‌وه‌ستم.ب) رێى تێناچێ هه‌رگیز دانیشم وشه‌ى یه‌كتربرِ حه‌لكه‌م.(ج) زۆرینه‌ى جار كۆڵى لێ ناده‌م تاكو به‌ته‌واوى نه‌گه‌یه‌نم.\n3- پێتخۆشه كار له پرۆژه‌یه‌كى درێژخایه‌نى زه‌حمه‌تدا بكه‌یت تاكۆتا؟\n( ا ) پێده‌چێ.(ب) نه‌خێر.(ج) به‌ڵێ.\n4- تا چ رِادایه‌ك له كاتى تاقیكردنه‌وه‌دا توانیوته بگه‌رِێته‌وه به ته‌واوى وانه‌كه‌دا؟\n( ا ) مامناوه‌ند.(ب) خراپ.(ج) باش.\n5- پێتخۆشه كام له‌مانه‌ى خواره‌وه بكه‌یت؟\n( ا ) پیاسه‌پێكردنى سه‌گه‌كه‌ت.(ب) پیاسه‌كردن به‌نێو باخچه‌دا.(ج) وێنه‌كێشان ونیگاركێشى.\n6- پێتوایه تۆ دانایت زیاتره یان به‌سه‌بربیت؟\n( ا ) هه‌ردوكیان وه‌ك یه‌ك.(ب) دانایى.(ج) به‌سه‌بر.\n7- كام له‌مانه‌ت به‌لاوه خۆشتره كاتێك ده‌چیته فرۆشگایه‌كه‌وه؟\n( ا ) هاتوچۆ به‌نێو فرۆشگاكه‌دا وهه‌ڵبژاردنى پێویستیه‌كان.(ب) راوه‌ستان له ریزى حسابدا بۆ پێدانى پاره‌ى شت ومه‌كه‌كان.(ج) هیچ شتێكم به‌لاوه خۆش نیه له چونم بۆ فرۆشگا.\n8- له ساڵێكدا چه‌ند كتێب ده‌خوێنیته‌وه؟\n( ا ) له یه‌ك كتێبه‌وه تا پێنج كتێب.(ب) یه‌ك كتێب یان كه‌متر.(ج) له پێنج كتێب زیاتر.\n9- ئه‌گه‌ر خه‌ڵك وتیان تۆ كه‌سێكى بێ سه‌برى، پێتوایه راست ده‌كه‌ن؟\n( ا ) تا رِاده‌یه‌ك.(ب) به‌ڵێ.(ج) نه‌خێر.\n10- ئه‌گه‌ر تۆ هه‌مو ئاماده‌باشیه‌كت تیا بوو بۆ به‌رزكردنه‌وه‌ى پله‌كه‌ت به‌لآم به‌رپرسه‌كه‌ت پێى راگه‌یاندى كه پله‌كه‌ت له هه‌لێكى داهاتودا به‌رزده‌كرێته‌وه، ئایا چاوه‌رِوان ده‌كه‌یت تا هه‌لێكى تر دێته پێشه‌وه یان به‌شوێن كارێكى تردا ده‌گه‌رِێیت كه هه‌لى باشتر وزیاترى تێدا بێت؟\n( ا ) پێده‌چێ به‌رده‌وام بم له كاره‌كه‌م به‌لآم به‌هه‌مان گروتینى جارانه‌وه نا.(ب) نه‌خێر به‌رده‌وام نابم وبه‌شوێن كارێكى نوێدا ده‌گه‌رِێم.(ج) به‌رده‌وام ده‌بم له كاره‌كه‌م به‌و هیواى به‌رپرسه‌كه‌م به‌ڵێنى خۆى به‌جێ بێنێ.\n11- كام له‌مانه‌ى خواره‌وه زیاتر بێزارت ده‌كات؟\n( ا ) ده‌نگى مۆسیقایه‌كى به‌رز.(ب) قاوقێژى منداڵ.(ج) جمێندان.\n12- ئایا تۆ گوێگرێكى باشى؟\n( ا ) ته‌نها ئه‌و كاتانه‌ى كه شتێكى خۆش وچێژبه‌خشه.(ب) زۆرینه‌ى كات نه‌خێر.(ج) زۆرینه‌ى كات به‌ڵێ.\n13- ئه‌گه‌ر ئاژه‌ڵێكى ماڵییت هه‌بوو پێتوایه به باشى رِاده‌هات؟\n( ا ) ره‌نگه بتوانم له سه‌ر چه‌ند شتێكى سه‌ره‌كى رایبێنم.(ب) به‌ڵێ ئه‌گه‌ر كه‌سێكى تر رایبێنێ.(ج) به‌ڵێ پێمخۆش ده‌بێ رایبێنم.\n14- ده‌رِۆیت بلیتى نمایشێكى شانۆیى یان وه‌رزشى بكرِیت به‌لآم وه‌ستان له سه‌ره‌دا دوو كاتژمێرت لێ ده‌گرێ، رێده‌چێ كام له‌مانه‌ى خواره‌وه بكه‌ى؟\n( ا ) ته‌نها له چه‌ند دۆخێكى تایبه‌تدا ره‌نگه له‌سه‌ره‌دا بووه‌ستم.(ب) هه‌رگیز بۆ ماوه‌ى دوو كاتژمێر له‌سه‌ره‌دا ناوه‌ستم.(ج) كێشه نابێ چه‌ندى ویست ده‌وه‌ستم تا بلیته‌كانم له‌ده‌ست گیرده‌بێ.\n15- ئایا رێى تێده‌چێ فرمانێك بكه‌یت كه جۆرى ئیشه‌كه‌ى رۆتینى بێت وتاكۆتایى رۆژ دوباره بێته‌وه؟\n( ا ) ته‌نها مه‌گه‌ر پێویستیم به‌كاركردن وپاره بێت.(ب) نه‌خێر له‌هه‌ربارودۆخێدا بێت ناتوانم فرمانێكى له‌و جۆره بكه‌م.(ج) به‌ڵێ ده‌توانم خۆمى له‌گه‌ڵدا بگونجێنم.\n16- تا چه‌ند تورِه ده‌بیت؟\n( ا ) هه‌ندێ جار.(ب) زۆر جار.(ج) به‌ده‌گمه‌ن.\n17- گریمان هه‌لبژێردرایت بۆ پۆستى دادوه‌ر له كام له‌مانه‌ى خواره‌وه زیاتر ده‌تۆقى؟\n( ا ) ئه‌و كاته زۆره‌ى كه ناچارده‌بیت له به‌سه‌ربردنى له ناودادگا.(ب) تواناى ته‌ركیزكردن وگوێگرتن به‌درێژایى دانیشتنه‌كه.(ج) ده‌ركردنى برِیارێكى دروست.\n18- ئایا زه‌حمه‌ته ته‌ركیزت بپارێزى له‌كاتى ئاماده‌بونت له كۆرِێك یان دانیشتنێكدا؟\n( ا ) ته‌نها له‌و دانیشتنانه ته‌ركیزم نامێنێت كه سه‌باره‌ت به شتێكه جێى بایه‌خ نیه له‌لام.(ب) به‌ڵێ كاتێ بێزارو وه‌رِس ده‌بم ته‌ركیزم نامێنێ.(ج) نه‌خێر.\n19- ئایا گله‌یى وسكالآت له كه‌س كردوه به‌هۆى ئه‌وه‌ى قاوقێژى نابێته‌وه؟\n( ا ) نه‌خێر، به‌لآم هه‌ندێ جار ویستومه.(ب) به‌ڵێ.(ج) نه‌خێر.\n20- پێتوایه خه‌ڵك به كام له‌م وشانه‌ى خواره‌وه وه‌سفت ده‌كه‌ن؟\n( ا ) له‌خۆ گۆرِاو.(ب) دوودڵ وتیاماو.(ج) نائارام.\n21- پێتوایه تۆ كه‌سێكى شیاوى بۆ رِێبه‌رى؟\n( ا ) نازانم.(ب) نه‌خێر.(ج) به‌ڵێ.\n22- هه‌ڵوێستت چۆن ده‌بێ كاتێك له تاقیكردنه‌وه‌یه‌كدا شكست دێنیت؟\n( ا ) به‌داخه‌وه ده‌بم، به‌لآم پێده‌چێ له كاتێكى دیكه‌دا هه‌وڵێكى تربده‌مه‌وه.(ب) پێده‌چێ له‌بیر خۆمى ببه‌مه‌وه وشتێكى نوێ تاقیكه‌مه‌وه.(ج) دیسانه‌وه هه‌وڵ ئه‌ده‌مه‌وه به‌گروتین وهێزێكى زیاتره‌وه.\n23- ئایا زۆر حه‌زت له كه‌یف ورابواردن هه‌یه؟\n( ا ) هه‌ندێ جار.(ب) به‌ڵێ.(ج) نه‌خێر.\n24- پێتوایه رۆژێك دێت وده‌توانى رۆمانێك بنوسیته‌وه؟\n( ا ) به‌ڵێ به‌لآم دڵنیانیم كه تواناى ئه‌وه‌م هه‌یه یان نا.(ب) نه‌خێر.(ج) به‌ڵێ.\n25- رِات چۆنه سه‌باره‌ت به‌و كه‌سانه‌ى ریز ده‌به‌سن بۆ داشكانێكى بازار یان بۆ بینینى یاریچیه‌كى خۆشه‌ویستیان؟\n( ا ) واده‌م ئاره‌زوى خۆیانه به‌خراپى نازانم، به‌لآم من بۆخۆم شتى واناكه‌م.(ب) زۆر پێى سه‌رسام ده‌بم چونكه هه‌رگیز ناتوانم شتى وابكه‌م.(ج) به‌ختێكى باشیان بۆ ده‌خوازم، وبه‌دورى نازانم خۆشم رۆژێك له‌رۆژان كارێكى له‌و جۆره بكه‌م.\nخاڵه‌كان: بۆهه‌مو وه‌لآمێكى (ج) دوو خاڵ تۆماركه، وبۆ هه‌مو وه‌لآمێكى ( ا ) یه‌ك خاڵ تۆماركه، سفریش بۆ هه‌مو وه‌لآمێكى (ب). پاشان خاڵه‌كانت كۆبكه‌ره‌وه.\nیه‌كه‌م: ئه‌گه‌ر كۆى خاڵه‌كانت له 40 تا 50 خاڵ بوو:\nتۆ كه‌سێكى زۆر به سه‌بر وئارامیت، وله رِاده‌به‌ده‌ر تواناى خۆگرى وسه‌برت هه‌یه له گشت بارودۆخه‌كاندا.\nدووه‌م: ئه‌گه‌ر كۆى خاڵه‌كانت له 25 تا 39 خاڵ بوو:\nئاشكرایه كه تۆ به‌رِاده‌یه‌كى زۆر به‌سه‌بریت له چوارچێوه‌ى هه‌ندێ شتى دیاریكراودا، بۆ نمونه ئه‌گه‌ر به‌دڵى خۆت پرۆژه‌یه‌ك هه‌ڵبژێریت وئیشى له‌سه‌ر بكه‌یت ئه‌وا هه‌تا بكرێ لێى به‌سه‌بریت وهه‌تا كۆتایى له‌گه‌ڵى ده‌چیت به‌لآم بۆ شتێك كه خۆشت لێى نه‌وێت ئه‌وا ره‌نگه نه‌توانى تاكۆتایى له‌گه‌ڵى بچیت.\nسێهه‌م: ئه‌گه‌ر كۆى خاڵه‌كانت له 25 خاڵ كه‌متر بوون:\nوادیاره تۆ كه‌سێكى به‌سه‌بر نیت، تۆ كه‌سێكى چالاكیت ئه‌مه وات لێ ده‌كات زۆر شت له‌ژیانتدا بكه‌یت، به‌لآم ئه‌گه‌ر به‌و خێراییه‌ى تۆ ده‌ته‌وێ وه‌ده‌ست نه‌یات ئه‌وا جێى دێڵیت وده‌چیته سه‌ر كارێكى دیكه ئه‌مه‌ش زیانى زۆرى هه‌یه ورێ نادات له‌سه‌ر یه‌ك شت جێگیربیت.\n#16 2010-09-25 16:38:14\nئایا تۆ كه‌سێكى زۆر هه‌ستیاریت؟\nئایا تۆكه‌سێكى زۆر هه‌ستیاریت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه:\n1- چى له‌مانه‌ى خواره‌وه بۆچوونى تۆن سه‌باره‌ت به رِۆژى خۆشه‌ویستى:\n( ا ) رِۆژێكى ئاساییه كه عاشقان دیارى ئاڵوگۆرِده‌كه‌ن.(ب) رِۆژێكى رِۆمانسییه، كه‌تیایدا كه‌سانێك گوڵى خۆشه‌ویستى ده‌كرِن، كه‌سانێكى دى بازرگانى به‌گوڵه‌وه ده‌كه‌ن.(ج) شرِۆژێكه كه‌تیایدا ده‌توانیت دیارى خۆشه‌ویسته‌كه‌ت بكه‌یت.\n2- كام له‌م میوزیكانه‌ى خواره‌وه‌ت به‌دڵه:\n( ا ) هه‌رچى بێت، ته‌نها هاوچه‌رخ بێت.(ب) مۆسیقایه‌كى رِۆمانسى.(ج) هه‌رچییه‌ك بێت به‌مه‌رجێك مۆسیقایه‌كى هاتوهۆریا بێت.\n3- ئه‌گه‌ر ناكۆكى كه‌وته نێوان خۆت و هاوسه‌ره‌كه‌ته‌وه، ئایا دیاریه‌كى بۆده‌سێنیت بۆ ئاشتكردنه‌وه‌ى:\n( ا ) پێده‌چێت.(ب) به‌ڵێ.(ج) نه‌خێر.\n4- ئه‌گه‌ر هاورِێى كاره‌كه‌ت ته‌نها هه‌لێكى له‌پێشدا مابوو بۆده‌ركردن، به‌هۆى سه‌ركه‌شى خۆیه‌وه، ئایا تۆ هه‌ڵه‌ى داهاتووى ده‌گریته ئه‌ستۆ، تاكو له‌كاره‌كه‌ى دوورنه‌خرێته‌وه:\n( ا ) به‌ڵێ.(ب) نه‌خێر.(ج) له‌كه‌سێكه‌وه بۆ كه‌سێكى دیكه ده‌یگۆرِێت.\n5- ئایا به‌زه‌یت دێته‌وه به سواڵكه‌راندا؟\n( ا ) به‌ڵێ.(ب) به‌ڵێ هه‌ندێجار خێریشیان پێده‌كه‌م.(ج) نه‌خێر.\n6- ئه‌گه‌ر سه‌گێك یان پشیله‌یه‌كى وێڵت دۆزییه‌وه ئایا به‌خێوى ده‌كه‌یت؟\n7- تۆ كه‌سێكى سه‌رقاڵى به‌كاره‌كه‌ته‌وه، له ئێستادا ئه‌ركێكى زۆرت پێ سپێردراوه، هاوه‌ده‌م له‌گه‌ڵ ئه‌مه‌دا كێشه‌ى ناو ماڵت هه‌یه، ئایا مۆڵه‌ت وه‌رده‌گرێ تاكو كێشه‌كانى ناوماڵت چاره‌سه‌ربكه‌ى؟\n( ا ) به‌ڵێ به‌لآم ئاسوده نابم ودڵم له‌لاى كاره‌كه‌م ده‌بێ.(ب) به‌ڵێ.(ج) نه‌خێر.\n8- ئایا گفتوگۆ له‌گه‌ڵ هاوسه‌ره‌كه‌تدا ده‌كه‌یت له‌باره‌ى ئه‌و خووانه‌ى بێزارت ده‌كات؟\n( ا ) هه‌ندێ جار.(ب) هه‌رگیز نا.(ج) زۆر جار.\n9- تكتێكت برِیوه بۆ ئاماده‌بونى كۆنسێرتى ئه‌و هونه‌رمه‌نده‌ى ده‌مێكه ئاواته‌خوازى بچیته ئاهه‌نگه‌كه‌یه‌وه وله نزیكه‌وه بیبینى، پاشان هاورِێیه‌كت داوات لێ ده‌كات یارمه‌تى بده‌ى له پرۆژه‌یه‌كى خۆتدا وهیچ كه‌سێكى نیه تۆ نه‌بێ په‌نات پێببات، چى ده‌كه‌یت؟\n( ا ) به‌هاورِێكه‌ت ده‌ڵێى ئه‌گه‌ر زۆر پێویسته یارمه‌تى ده‌ده‌یت ، هه‌روه‌ها ئاگادارى ده‌كه‌یت له پلانه‌كه‌ت بۆ ئاماده‌بونت له كۆنسێرتى ئه‌و هونه‌رمه‌نده.(ب) یارمه‌تى ده‌ده‌یت وناچیت بۆ كۆنسێرته‌كه.(ج) ناتوانى هه‌لێكى له‌و جۆره له‌ده‌ست ده‌یت ده‌چیت بۆ كۆنسێرتى ئه‌و هۆنه‌رمه‌نده.\n10- ده‌بینیت هاوسه‌ره‌كه‌ت ماندو وسه‌رقاڵه، كاردانه‌وه‌ت چى ده‌بێ:\n( ا ) ده‌ست به‌جێ پرسیارى لێ ناكه‌م، دواى رۆژێك تا دوو رۆژ ئه‌گه‌ر باش نه‌بوو، ده‌پرسم بۆچى ماندو وسه‌رقاڵه.(ب) ئاگادارى ده‌كه‌یت كه له خه‌مى ئه‌ودابویت، وده‌پرسیت كه گوایه ته‌ندروستى باشه یان نا.(ج) هیچ ناڵێم، به‌و هیوایه‌ى خۆى باش بێت.\n11- ئه‌گه‌ر له پرِ بینیت كه‌سێك له شه‌قامێكى قه‌ره‌باڵغدا كه‌وت به زه‌ویدا، چى ده‌كه‌یت؟\n( ا ) چاودێرى ده‌كه‌م تا دڵنیا ده‌بم دێته‌وه سه‌رپێ یان كه‌سێك یارمه‌تى ده‌دات.(ب) ده‌ست به‌جێ ده‌چم یارمه‌تى ده‌ده‌م.(ج) هیچ ناكه‌م ته‌نیا هیواده‌خوازم سه‌لامه‌ت بێت.\n12- ئایا نیگه‌ران ده‌بیت به‌رامبه‌ر به به‌شخوراوان.\n( ا ) هه‌ندێ جار.(ب) زۆر جار.(ج) كت ومت نا.\n13- ئایا له ژیانتدا رِویداوه نامه‌ى خۆشه‌ویستى بۆ كه‌سێك بنێریت؟\n( ا ) هه‌ندێ جار.(ب) زۆر جار.(ج) نه‌خێر.\n14- پێتوایه ئێواره‌خوانێكى رۆمانسى نمونه‌یى له‌گه‌ڵ هاوسه‌ره‌كه‌تدا ده‌بێ چۆن بێت؟\n( ا ) ژه‌مێ خۆراكى به‌تام وپاشان بینینى فیلمێكى سۆزدارى.(ب) ژه‌مێ خۆراكى به‌تام وشه‌وچه‌ره.(ج) ژه‌مێ خۆراكى سوك وگه‌شتێك به‌نێو باخچه‌دا.\n15- ئایا دیارى هاوسه‌ره‌كه‌ت ده‌كه‌یت؟\n( ا ) به‌هه‌میشه‌یى نا به‌لآم رۆژى له دایكبونیم له بیرناچێ.(ب) به‌ڵێ پێمخۆشه كتوپرِ سه‌رسامیكه‌م به دیارییه‌ك.(ج) به‌پێى پێویست نا.\n16- نێگه‌ران ده‌بیت به‌و هێرشانه‌ى له رۆژنامه‌كاندا به‌رامبه‌ر به ناوداران ده‌كرێت؟\n17- تاچه‌ند ئاسان ئه‌توانیت چاكه رِه‌تكه‌یته‌وه؟\n( ا ) كێشه‌یه‌كى ئه‌وتۆى تیا نابینمه‌وه.(ب) زه‌حمه‌ته.(ج) زه‌حمه‌ت نیه.\n18- تاچ رِاده‌یه‌ك له‌گه‌ڵ هاورِێیانت قسه له باره‌ى ژیانى تایبه‌تى خێزانیت ده‌كه‌یت؟\n( ا ) هه‌ندێ جار.(ب) هه‌رگیز یان به‌ده‌گمه‌ن.(ج) زۆر جار.\n19- ئه‌و كاتانه‌ى ته‌ماشاى فیلمێكى خه‌مناك ده‌كه‌یت، ده‌گریت؟\n( ا ) به‌ده‌گمه‌ن.(ب) هه‌ندێ جار.ج) نه‌خێر.\n20- رێى تێده‌چێ له‌خۆشیدا بۆ كه‌سێك بگریت؟\n( ا ) زۆر به‌ده‌گمه‌ن.(ب) له هه‌ندێ بۆنه‌دا.ج) نه‌خێر.\n21- پێتوایه كام له‌مانه‌ى خواره‌وه گرنگیه‌كى زیاترى هه‌یه بۆ په‌یوه‌ندیه‌كى هاوسه‌رگیرى سه‌ركه‌وتوو؟\n( ا ) ژیانێكى خێزانى باش.(ب) گرنگیدان وبه‌شداری پێكردن.(ج) ژیانێكى چالاك وپاڵنه‌ر.\n23- كام له‌م كاردانه‌وانه‌ى خواره‌وه‌ت ده‌بێ كاتێ له ته‌له‌فزێوندا كرده‌وه‌یه‌كى تیرۆرستى ده‌بینیت؟\n( ا ) تورِه‌ده‌بم، به‌رامبه‌ر به‌و كه‌سانه‌ى كرده‌وه‌كه‌یان ئه‌نجام داوه.(ب) خه‌مى خاوه‌ن قوربانیه‌كان ده‌خۆم.(ج) سوپاسگوزار ده‌بم چونكه له‌و رِوداوه‌دا نه‌بووم.\n24- رِویداوه فیلمێك ببینیت وكۆتاییه‌كى خۆشى هه‌بێت وبۆى بێته گریان؟\n( ا ) هه‌ندێ جار.(ب) زۆر جار.(ج) هه‌رگیز\n25- پێتوایه دڵت رِێگه بۆ ئه‌قڵت داده‌نێ، یان ئه‌قڵت رِێگه بۆ دڵت داده‌نێ؟\n( ا ) هه‌ردوكیان ته‌واوكه‌رى یه‌كترن.(ب) دڵم رِێگه بۆ ئه‌قڵم داده‌نێ.(ج) ئه‌قڵم رِێگه بۆ دڵم داده‌نێ.\nخاڵه‌كان: بۆ هه‌مو وه‌لآمێكى (ب) دوو خاڵ بۆ خۆت تۆماركه، وبۆ هه‌مو وه‌لآمێكى ( ا ) یه‌ك خاڵ بۆ خۆت تۆماركه، سفریش بۆ هه‌مو وه‌لآمێكى (ج). پاشان خاڵه‌كانت كۆبكه‌ره‌وه.\nتۆ كه‌سێكى زۆر رۆمانسى وبه‌سۆزیت، له رِاده به‌ده‌ر كاریگه‌رى به هه‌ستى خه‌ڵكانى تر. له كاتى رِودانى هه‌ر رِوداوێكى دڵته‌زێندا هه‌ست به تاوان ده‌كه‌یت كه نه‌توانیوه به‌ده‌م ئه‌و خه‌ڵكانه‌وه بێیت، خه‌ڵك خۆشه‌ویستیه‌كى زۆرى هه‌یه بۆت چونكه به‌سۆزیت. خه‌سڵه‌ته سه‌ره‌كیه‌كانى ئه‌م كه‌سایه‌تیه:\nرۆمانسى، به‌سۆز، دڵ ناسك، نمونه‌یى.\nهه‌رچه‌نده كه تۆ كه‌سێكى به‌سۆزیت وئازار به‌خه‌ڵكى ناگه‌یه‌نیت، به‌لآم پێویستیت به‌وه‌یه هه‌ندێ كۆت وبه‌ند بشكێنیت تاكو ئه‌و كه‌سایه‌تیه‌ت رِون بێته‌وه، توانیوته خۆگربیت تا خواسته‌كانت به‌دى بێنیت هاوكات كه‌سایه‌تى خۆشت بپارێزیت.\nخۆشه‌ویست، به‌سۆز، برِوا به‌خۆبون.\nسێهه‌م: ئه‌گه‌ر كۆى خاڵه‌كانت له 25 خاڵ كه‌متر بوو:\nخاڵه‌كانت ئاماژه‌به‌وه ئه‌ده‌ن كه تۆ كه‌سێكى ووشك وخه‌مساردى، هاوكات ناتوانرێت به كه‌سێكى رۆمانسى وبه‌سۆز ناوبنرێى، به‌لآم به‌هه‌رحاڵ ئه‌مه رِێگه ناگرێت له‌وه‌ى په‌یوه‌ندییه‌كى هاوسه‌رگیرى توكمه بونیات بنێیت، هاورِێ ودۆسته‌كانت ئه‌م كه‌سایه‌تیه‌ى تۆیان پێ قبوڵه. تۆ رِه‌چاوى هه‌ستى خه‌ڵكى ده‌كه‌یت.\nواقیع بین، هێمن، كه‌م قسه.\n#17 2010-09-27 19:36:52\nئایا تۆ حه‌زت له خێزاندارى وجێگیربون هه‌یه؟\nئایا تۆ حه‌زت له خێزان هه‌یه؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره له‌م چوار وه‌لآمه‌ى خواره‌وه كه‌پرِاوپرِ له‌گه‌ڵ كه‌سایه‌تیتدا بگونجێت):\n1- ئه‌گه‌ر كارێكت بۆ هاته‌پێشه‌وه وسه‌ربه‌ست بوى له‌وه‌ى كاره‌كه‌ت ئه‌نجام بده‌یت به‌ر له خوانى نێوه‌رِۆ یان دواى بخه‌یت بۆ دواى خوانى نێوه‌رِۆ، ئه‌وا تۆ:\n( ا ) له‌پێشدا كاره‌كه‌ت ئه‌نجام ئه‌ده‌یت چونكه نابێ كار دوابخرێ.(ب) هیچ جیاوازیه‌ك نابینى هه‌ردووى وه‌كو یه‌ك وایه بۆ تۆ.(ج) هه‌وڵ ئه‌ده‌یت دوای بخه‌یت بۆ دواى خوانى نێوه‌رِۆ.(د) ناكرێت له‌سه‌ر حسابى ئه‌و كاته كه‌مانه‌ى له گه‌ڵ خێزانه‌كه‌تداى كاربكه‌یت.\n2- له‌یه‌ك كاتدا دوو په‌یوه‌ندى ته‌له‌فۆنیت بۆ دێت یه‌كیان كه‌سێكه له‌باره‌ى ئیش وكاره‌وه په‌یوه‌ندیت پێوه ده‌كات ئه‌وى دیكه‌یان دایكته، بۆیه تۆ:\n( ا ) وه‌لآمى ئه‌و كه‌سه ئه‌ده‌یته‌وه كه له‌باره‌ى ئیش وكاره‌وه په‌یوه‌ندیت پێوه ده‌كات وئه‌وه‌ى دایكت دواده‌خه‌یت بۆ كاتێكى تر.\n(ب) وه‌لآمى ئه‌و كه‌سه ئه‌ده‌یته‌وه كه له‌باره‌ى ئیش وكاره‌وه په‌یوه‌ندیت پێوه ده‌كات دوابه‌دواى ئه‌و وه‌لآمى دایكت ئه‌ده‌یته‌وه.\n(ج) به‌خێرایى وه‌لآمى دایكت ئه‌ده‌یته‌وه پاشان وه‌لآمى ئه‌و كه‌سه ئه‌ده‌یته‌وه.\n(د) بێگومان یه‌كه‌م جار وه‌لآمى دایكت ئه‌ده‌یته‌وه پاشان په‌یوه‌ندى ده‌كه‌یته‌وه به‌و كه‌سه‌وه.\n3- هه‌میشه كاتى پشوو به‌م شێوه به‌سه‌رده‌به‌یت:\n( ا ) هه‌وڵ ئه‌ده‌یت له چوارچێوه‌ى ئیش وماڵ دوربكه‌ویته‌وه وسه‌فه‌ركه‌یت بۆ شوێنێك بۆ چێژوه‌رگرتن.\n(ب) پشووه‌كه‌ت به سه‌ردان وگه‌شت له‌گه‌ڵ هاورِێیانت به‌سه‌رده‌به‌یت چونكه ته‌نیا له كاتى پشوودا ده‌رفه‌تى بینینیانت هه‌یه.\n(ج) به‌شێكى زۆرى ته‌رخان ده‌كه‌یت بۆ ده‌رچون وگه‌شت له گه‌ڵ خێزانه‌كه‌تدا.\n(د) بێگومان له‌ماڵه‌وه ده‌بیت وپشووه‌كه‌ت له‌گه‌ڵ خێزانه‌كه‌تدا به‌سه‌ر ده‌به‌یت.\n4- ئه‌گه‌ر هاتیته‌وه بۆ ماڵه‌وه وبینیت خێزانه‌كه‌ت له‌ماڵ ده‌رچوون ئه‌وا تۆ:\n( ا ) ئه‌و هه‌له ده‌قۆزیته‌وه بۆ پشوودان وده‌خه‌ویت.\n(ب) ناتوانى به‌ته‌نیا له‌ماڵ بمێنیته‌وه بۆیه له‌گه‌ڵ هاورِێیانت ده‌چیت بۆ پیاسه.\n(ج) برِیار ئه‌ده‌یت شوێنیان كه‌ویت.\n(د) ناتوانیت هیچ بكه‌یت جگه له‌وه‌ى له‌ماڵ چاوه‌رِوانیان بیت.\n5- ئه‌گه‌ر زۆر برسیت بوو وهه‌ندێ له ئه‌ندامانى خێزانه‌كه‌ت ئاماده‌نه‌بون ئه‌وا تۆ:\n( ا ) ناتوانیت چاوه‌رِوانیان بكه‌یت به‌ته‌نیا نان ده‌خۆیت.\n(ب) كه‌مێك ده‌خۆیت تائه‌و كاته‌ى هه‌مویان كۆده‌بنه‌وه.\n(ج) ئه‌وانى دیش رازى ده‌كه‌یت كه نان بخۆن وچیدى چاوه‌رِوان نه‌بن.\n(د) چاوه‌رِوان ده‌بیت تادێنه‌وه چونكه ناتوانیت به بێ ئاماده‌بونى هه‌موان نان بخۆیت.\nخاڵه‌كان: بۆ هه‌مو وه‌لآمێكى ( ا ) 1خاڵ، (ب) 2خاڵ، (ج) 3خاڵ، (د) 4خاڵ بۆخۆت تۆماركه. پاشان خاڵه‌كانت كۆبكه‌ره‌وه\nتۆ كه‌سێكى خۆشت له كه‌ش وهه‌واى خێزانى نایه‌ت، وه‌كو كۆت وبه‌ند لێى ده‌رِوانیت هه‌میشه هه‌وڵ ئه‌ده‌یت لێى ده‌ربازبیت وهه‌ڵبێیت به‌ره‌و ئیش وكار یان ته‌نیاى.\nتۆ كه‌سێكى خێزان وماڵه‌كه‌ت خۆش ده‌وێت به‌لآم هه‌ندێ كاروبارى بنچینه‌یى هه‌یه كه به له‌پێشتریان ده‌زانیت له خێزان، وخێزان به پله‌ى دووه‌م دێت له رِیزبه‌ندى تۆدا.\nتۆ ماڵ وخێزانت خۆش ده‌وێت، وحه‌زت له ژیانى خێزانى هه‌یه، به‌لآم هه‌ندێ شت هه‌یه كه ناچارت ده‌كات كاتى كه‌میان بۆ ته‌رخان بكه‌یت، هاوكات تۆ ئاره‌زوت لێیه له‌ماڵه‌وه دانیشیت وله‌گه‌ڵیان كۆبیته‌وه.\nماڵ وخێزانه‌كه‌ت سه‌رتاپاى ژیانى تۆن، به‌بێ ئه‌وان تامى هیچ ناكه‌یت وچێژ له هیچ وه‌رناگریت وله دوریان هه‌ست به خۆشى ناكه‌یت، ماڵه‌كه‌ت پیرۆز رِاده‌گریت به‌ته‌نیا په‌ناگایه‌كى خۆتى ده‌زانیت\n#18 2010-09-29 18:07:56\n( ا ) به‌هه‌مان شێوه‌ى یه‌كه‌م جار مامه‌ڵه‌ى له‌گه‌ڵدا ده‌كه‌یت.\n(ب) ته‌نیا یه‌كه‌م جار كاردانه‌وه‌ت باش ده‌بێت.\n(ج) سه‌رجه‌م كاردانه‌وه‌كانت وه‌ك یه‌ك نین.\n(د) نازانیت كاردانه‌وه‌ت چۆن ده‌بێت له‌گرفتێكه‌وه بۆ گرفتێكى تر.\n( ا ) خۆشه‌ویستیت بۆ رِه‌نگه‌كان.\n(ب) مۆده‌ى نوێ.\n(ج) وه‌رزه‌كان، واته له‌گه‌ڵ هه‌مو وه‌رزێكدا رِه‌نگى گونجاوى خۆى بۆ هه‌ڵده‌بژێرى.\n(د) پشت ده‌به‌سم به ئاره‌زو ومه‌زاجى خۆم.\n( ا ) بێگومان سلآویان ئارِاسته‌ده‌كه‌یت.\n(ب) ناچارده‌بیت به‌وه‌ى سلآویان ئارِاسته‌بكه‌یت.\n(ج) به‌پێى بارودۆخى ده‌رونیت سلآویان لێ ده‌كه‌یت.\n(د) خۆتیان لێ تێناگه‌یه‌نیت وه‌كو وابێت نه‌یانناسیت.\n( ا ) له‌و كه‌سانه‌یت كه داب ونه‌ریت وهه‌ڵس وكه‌وتى تایبه‌تیان هه‌یه و رِۆژانه پێى هه‌ڵده‌سن.\n(ب) هه‌وڵ ئه‌ده‌یت داب ونه‌ریتى تایبه‌تت هه‌بێ وئه‌نجامى بده‌یت.\n(ج) زه‌حمه‌ته له‌و كه‌سانه بیت به‌لآم هه‌ندێ جار هه‌وڵى بۆ ئه‌ده‌یت.\n(د) تۆ هه‌ر رِۆژه‌و له بارودۆخێكى ده‌رونیدایت، بۆیه ئه‌وه‌ى ئه‌مرِۆ ده‌یكه‌یت پێده‌چێ سبه‌ینێ بۆت نه‌كرێ.\n( ا ) ده‌ست به‌جێ برِیاره‌كه‌ت ئه‌ده‌ى وبه‌هیچ شێوه‌یه‌ك نایگۆرِیت.\n(ب) برِیاره‌كه‌ت ئه‌ده‌ى وهه‌وڵ ئه‌ده‌ى هیچ شتێكى نوێ نه‌یه‌ته ئاراوه ببێته هۆى گۆرِینى برِیاره‌كه‌ت.\n(ج) زۆرینه‌ى كات وبه‌پێى بارودۆخه‌كان ده‌یگۆرِیت.\n#19 2010-10-04 16:00:49\nئایا تۆ كه‌سێكى به‌سۆزیت؟\nئایا تۆ كه‌سێكى دڵناسك وبه‌سۆزیت؟ ده‌توانیت راستى خۆت بزانیت به راست وه‌لآمدانه‌وه‌ى ئه‌م پرسیارانه‌ى خواره‌وه: (وه‌لآمێك هه‌ڵبژێره له‌م چوار وه‌لآمه‌ى خواره‌وه كه‌پرِاوپرِ له‌گه‌ڵ كه‌سایه‌تیتدا بگونجێت):\n1- ئه‌گه‌ر له ته‌له‌فزیۆن دا هه‌ندێ گرته‌ى جه‌نگ وكوشتارى به‌كۆمه‌ڵى نیشاندا ئه‌وا تۆ:\n( ا ) كه‌ناڵه‌كه ده‌گۆرِیت چونكه ئه‌و گرتانه‌ت به‌دڵ نیه.\n(ب) به‌ته‌واوى سه‌یرى ده‌كه‌یت وپێى كاریگه‌ر ده‌بیت.\n(ج) هه‌ست به ئازارێكى زۆر ده‌كه‌یت ورِقت هه‌ڵده‌سێ به‌رامبه‌ر تاوانبارانى.\n(د) خۆت پێ رِاناگیرێ وده‌ست ده‌كه‌یته گریان.\n2- ئه‌گه‌ر ئه‌ندامێكى خێزانه‌كه‌ت نه‌خۆش كه‌وت ئه‌وا تۆ:\n( ا ) ئامۆژگارى ده‌كه‌یت به‌زووترین كات خۆى بگه‌یه‌نێته نه‌خۆشخانه.\n(ب) ته‌له‌فون ده‌كه‌یت بۆ پزیشك تا كاتێكت بۆ دیاریكات.\n(ج) پزیشك دێنیت بۆ ماڵه‌وه وله‌ته‌نیشتى ده‌مێنیته‌وه تا بارودۆخى باش ده‌بێت.\n(د) ده‌گریت وئازارده‌چێژیت وته‌واوى شه‌و به‌دیاریه‌وه شه‌ونخونى ده‌كێشیت.\n3- ئه‌گه‌ر بۆكاركه‌ت رِێتكه‌وته خانه‌ى بێ سه‌رپه‌رشتیاران وله‌نزیكه‌وه به‌ئاگابوى له بارودۆخیان ئه‌وا تۆ:\n( ا ) كارى خۆت به‌جێ دێنیت وده‌چیته ده‌ره‌وه.\n(ب) پرِێك پاره‌یان پێ ده‌به‌خشیت وده‌رِۆیت.\n(ج) یارمه‌تى ماددیان ئه‌ده‌یت و كاره‌كه‌ت به‌خۆرایى ده‌كه‌یت.\n(د) یه‌كێ له منداڵه‌كان ده‌گریته خۆت وبه‌خاوه‌نى ده‌كه‌یت.\n4- به‌یانییه‌ك ده‌رگاى ماڵه‌كه‌ت كرده‌وه و بینیت پشیله‌یه‌كى برسى له‌به‌ر ماڵه‌كه‌ت كه‌وتووه، ئه‌وا تۆ:\n( ا ) شه‌قێكى تێ هه‌ڵه‌ئه‌ده‌یت و له‌وناوه‌دا دوورى ده‌خه‌یته‌وه.\n(ب) كه‌مێك خواردنى بۆده‌هێنیت و له‌به‌ر ده‌رگاكه جێى دێڵى.\n(ج) ده‌یهێنیته ماڵه‌وه خواردنى ده‌ده‌یت.\n(د) ده‌یهێنیته ژووره‌وه و له‌سه‌ر سه‌رینێك دایده‌نێیت و خواردنى ده‌ده‌یت.\n5-ئه‌گه‌ر كه‌سێكى دۆست و ناسراوت كێشه‌یه‌كى ماددى هه‌بوو په‌ناى برده به‌ر تۆ بۆ قه‌رز، ئه‌وا تۆ:\n( ا ) داواى لێبووردنى لێده‌كه‌یت و پێى رِاده‌گه‌یه‌نى كه گوایه تۆش بارودۆخى ئابووریت باش نییه و ناتوانى قه‌رزى پێبده‌یت.\n(ب) داواى لێبووردن ده‌كه‌یت، به‌لآم به‌ڵێنى پێده‌ده‌یت كه‌هه‌وڵ بده‌یت بۆى په‌یداكه‌یت.\n(ج) هه‌وڵده‌ده‌یت یارمه‌تى بده‌یت، وه‌گه‌ر خۆشت پاره‌كه‌ت نه‌بێت داواى كاتێكى كه‌مى لێده‌كه‌یت بۆ به‌ده‌ستهێنانى.\n(د) به‌هه‌ر جۆرێك بووه بۆى په‌یداده‌كه‌یت، ته‌نانه‌ت ئه‌گه‌ر قه‌رزت له‌هاورِێكانت كردبێت.\nتۆ به‌هیچ شێوه‌یه‌ك كه‌سێكى به‌سۆز نیت، هاوچه‌شنى ئامێرێكى بێ هه‌ست و سۆز مامه‌ڵه له‌گه‌ڵ خه‌ڵكیدا ده‌كه‌یت، رِه‌نگه پێتوابێت ده‌رخستنى هه‌ست و سۆزه‌كانت جۆرێك بێت له لاوازى.\nتۆ كه‌مێك هه‌ستت هه‌یه به‌لآم هه‌میشه له‌هه‌وڵى ئه‌وه‌داى هه‌سته‌كانت كۆنترِۆڵبكه‌یت، به‌لآم دواجار كاردانه‌وه‌كانت، كاردانه‌وه‌ى هه‌ستن نه‌ك ئه‌قڵ.\nتۆ كه‌سێكى به‌هه‌ست و به‌سۆزى، رِێز له‌هه‌ستى به‌رامبه‌رت ده‌گرى، سۆزت لایه‌نى ئه‌قلآنیه‌تى كۆنترِۆڵ كردووه به‌لآم سه‌ره‌رِاى ئه‌وه‌ش سنورێكت بۆداناوه تابتوانیت به ئه‌قلآنییه‌ته‌وه هه‌ڵسوكه‌وت بكه‌یت.\nتۆ كه‌سێكى له‌رِاده‌به‌ده‌ر به‌سۆزیت، سۆزت به‌جۆرێك كۆنترِۆڵى ئه‌قڵتى كردووه كه‌هیچ بوارێكى نه‌هێلآوه‌ته‌وه بۆ بیركردنه‌وه، تۆ هه‌ستت زۆر پاكه به‌لآم ئه‌مه بۆته هۆكارى درووستبوونى چه‌ندین كێشه ده‌ره‌نجامى ئه‌وه‌ى كه‌نه‌تتوانیوه هه‌ستت كۆنترِۆڵبكه‌یت، بۆیه هه‌وڵبده كه‌س به‌سۆزیت قۆرغ نه‌كات له‌دژى خۆت.\n#20 2011-04-15 19:08:05\nشوێن: ❤❤ ئــاكـرێ❤❤\nدواترین سه‌ردان: 2016-07-19\nده ست خؤش زؤر بة سو دة


كورد لە كەركوك؛ موڵك دەفرۆشێت و كڕیار نییە\nكەركوك/ لەزۆرێك لەكۆڵانەكانی شار خانوو بۆ فرۆشتن دانراوە، بەنیوەی نرخی سێ ساڵ لەمەوبەر فۆتۆ: سۆران محەمەد\nبەر لە روداوەكانی 16ی ئۆكتۆبەر، كڕیارێك 50 ملیۆن دیناری بە نیهاد هادی دا، تا خانووە 150 مەترییەكەی لەگەڕەكی سەرچناری كەركوك پێبفرۆشێت. نیهاد پێیوابوو خانووەكەی زیاتر دەكات و هەموو كڕیارەكانی بەڕێدەكرد.\nدوای سێ ساڵ، هەڵومەرجەكە پێچەوانە بۆتەوە. نیهاد بەدوای كڕیارەكانەوەیە و لافیتەیەكیشی بەسەر خانووەكەیدا هەڵواسیوە "دار للبیع"، بەڵام تەنیا نیوەی نرخی پێشوی پێدەدەن.\nبەدەگمەن نەبێت، لە هەموو كۆڵانێكی كوردنشین لە كەركوك لافیتەیەكی هاوشێوەی خانووەكەی نیهاد دەبینرێت. نوسینگەكانی كڕین و فرۆشتنی خانوبەرە پڕبون لەژمارە و ناونیشانی ئەو خانوانەی بۆ فرۆشتن دانراون. بەڵام كەمترین كڕیار هەیە.\nنیهاد هادی لەدوای روخانی رژێمی بەعس لە هەولێرەوە بۆ كەركوك گەڕاوەتەوە. ئێستا جارێكی تر دەیەوێت شارەكە چۆڵبكات و ماڵی بۆ قەزای چەمچەماڵ بگوازێتەوە.\n"بۆ من ئەم شارە هیچ دڵخۆشەکەر نییە، ژیانی تێدا نەماوە، ترس و مەرگ چاوەڕێمان دەكات. من دەمەوێت خانوەکەم بفرۆشم و لێرە نەمێنم".\nبۆ من ئەم شارە ژیانی تێدا نەماوە، دەمەوێت خانوەکەم بفرۆشم و لێرە نەمێنم\nدانانی خانوو و موڵك بۆ فرۆشتن لە كەركوك لەلایەن كوردەوە، كە داتەپینی نرخی خانوبەرەی بەدواداهاتووە، لە دوای روداوەكانی 16ی ئۆكتۆبەری 2017ەوە دەستیپێكردووە. كاتێك هێزە عیراقییەكان بۆ پارێزگاكە گەڕانەوە و لە هەفتەی یەكەمدا سەدان خێزان ماڵەكانیان بەرەو هەرێمی كوردستان جێهێشت.\nنیهاد وتی "هەر رۆژە و گێچەڵێكمان پێدەكەن... ئەوەتا بە بیانوی زیادەڕۆ بچوکترین خزمەتی گەڕەكە كوردییەكان ناكرێت".\nبەپێی بەدواداچونێكی (كەركوك ناو)، لەزۆرینەی كۆڵانەكانی كەركوك خانوو بۆ فرۆشتن دانراوە، تەنانەت كۆڵان هەیە لانیكەم پێنج لە خانووەكانی بۆ فرۆشتن دانراوە.\nمحەمەد عوسمان، هاوڵاتییەكی گەڕەكی باروتخانە لەكەركوك، وتی "خانوەكەم دەفرۆشم چونكە پێش 16ی ئۆكتۆبەر بە نرخێكی باش دەمدا بەكرێ، بەڵام ئێستا كەس نییە تا بیدەم بە كرێ".\nزۆرینەی ئەوانەی خانووەكانیان بۆ فرۆشتن دانراوە كوردن، لەكاتێكدایە بەراورد بە روداوەكانی 2017ی نرخی خانوبەرە بۆ نیوە دابەزیوە و تەنانەت كڕیاریشیان نییە.\nستار جەباری، خۆشنوس لە گەرەِکی رەحیماوا، بە (كەركوك ناو)ی وت "رۆژانە حەوت بۆ 10 كەس داوای نوسینی لافیتەی فرۆشتنی خانوی لێدەكەن، بەڵام بەر لە 16ی ئۆكتۆبەر بە هەفتەیەك یەك لافیتەم دەنوسی".\n"هەموو ئەوانەی دێنە لای من كوردن، پێیاندەڵێم بۆچی خانوەكەت دەفرۆشیت، دەڵێت ئەم دۆخەم پێ قبوڵناكرێت"، ستار وایوت.\nئەوەش لەكاتێكدایە كەمنین ئەوانەی پێیانوایە دۆخی كەركوك كێشەی نییە. تا بەو شێوەیە خانوو و موڵكەكانیان هەرزانفرۆش بكەن.\nهیوا محەمەد (37ساڵ)، دوكانی فرۆشتنی خۆراكی هەیە، وتی "بەشێكی زۆری ئەوانەی لە كەركوك دەڕۆن لەگەڵ حزبەكاندا كاردەكەن و دەوامیان چۆتە سلێمانی و هەولێر، دەیانەوێت بە پارەی خانوو و موڵەكانیان لە هەرێم شتێك بكڕن، بەشێكی تریان ئەوانەن كە پێشتر دەسەڵات و هێزیان هەبوو لەم شارە و ئێستا نیانە بۆیە جێیدەهێڵن".\nئەو وتی "گەڕان و پشكنین لە هەموو گەڕەكێك هەیە، تەقینەوە نییە و خەڵكی كاری خۆی دەكات ئیتر بۆ خانوەكانیان هەزانفرۆش دەكەن". ئەوەش وەك وەڵامێك بۆ ئەوانەی دەڵێن "كەركوك ژیانی تێدا نەماوە."\nگەڕان و پشكنین لە هەموو گەڕەكێك هەیە، تەقینەوە نییە و خەڵكی كاری خۆی دەكات ئیتر بۆ خانوەكانیان هەزانفرۆش دەكەن\nپەیوەند عاسی، خاوەنی نوسینگەی زەویی و خانوبەرە، رۆژانە دوكانەكەی جمەی دێت لە فرۆشیاری خانوو و موڵك، بەڵام كڕیار زۆر بە كەمی سەردانی دەكەن.\n"بەشێك لەوانەی دەیفرۆشن، دەیانەوێن خانوی تر بكڕن، بەشێكی تریان هەر دەیانەوێت كەركوك جێبهێڵن... زۆری فرۆشتنی خانوو و زەوی، وایكردووە، نرخەكەی بۆ نیوە داببەزێت"، پەیوەند عاسی وایوت.\nترس لە روخاندن و دەستبەسەراگرتنی موڵكەكانیان، بەهۆی ئەوەی تاپۆیان نییە بەشێكی ترە لە گەرمبونی بازاڕی فرۆشتنی خانوو.\nبەگشتی زۆرینەی ئەوانەی خانوەكان دەفرۆشن كوردن، كڕیارەكانیش زیاتر عەرەب یان توركمانن، وەك خاوەنی نوسینگەكانی خانوبەرە جەختیانلێكردەوە.\nئەوەش لەكاتێكدایە حكومەتی عیراق بڕیاریداوە خانووە بێ تاپۆكان، تاپۆ بكات، ئەوەش بەپێی بڕیارێك كە لەكۆتایی 2019 دەریكرد.\nبەپێی بڕیارەكە پێویسته ئه‌و كه‌سه‌ی ده‌یه‌وێت موڵكه‌كه‌ی له‌سه‌ر تاپۆبكرێت، سه‌دا 5ی پاره‌ی موڵكه‌كه بدات و ئه‌و پاره‌یه‌ی ده‌مێنێته‌وه ده‌كرێت به قیست و له ماوه‌ی 20 ساڵدا ده‌یدات به حكومه‌ت.\nئەڵماس فازڵ، ئەندامی پەرلەمانی عیراق بە (كەركوك ناو)ی وت "وەزارەتی شارەوانییەکانی عیراق سەرقاڵی میکانزمێکە تا لەگەڵ بەڕێوەبەرایەتی شارەوانییەکان دەستبکات بە رێکارەکان بۆ تاپۆکردنی خانوە بێت بێ تاپۆکان".\nبەڵام بڕیارەكە هەرچۆنێك بێت، هیچ لە بۆچونی نیهاد ناگۆڕێت. "تەنانەت ئامادەم هەرزانفرۆشی بكەم... دابەزینی نرخی خانوو، واتە ژیان لێرە بەهاكەی كەمبۆتەوە".


ئەندامێكی لیژنەی دارایی پەرلەمانی عێراق چەند زانیارییەكی نوێ لەبارەی گواستنەوەی میلاكی فەرمانبەرانی هەرێم بۆ سەر بەغدا بڵاودەكاتەوە، ئاشكرای دەكات پێشتر بەغدا رازی بووە بەو هەنگاوە، بەڵام هەرێمی كوردستان ڕەزامەند نەبوە.\nد.جەمال كۆچەر، ئەندامی لیژنەی دارایی لەئەنجومەنی نوێنەران بە"میللەت"ی ڕاگەیاند، پێشتر حكومەتی فیدراڵ رازی بووە میلاكی تەواوی فەرمانبەرانی هەرێم بخرێتەسەر بەغدا وموچەیان لەرێی حكومەتی عێراقەوە بۆ دابینبكرێت بەو مەرجەی خۆیان وردبینی لەناو و لیستی فەرمانبەراندا بكەن.\nئاشكرای كردوە بەغدا رازیبونەوەكەیان بەو مەرجە بوە خۆیان لیژنەی تایبەتمەند ڕەوانەی هەرێمی كوردستان بكەن و وردبینی لەمیلاك و ناوی فەرمانبەراندا بكەن پێشتریش وردبینیان لە میلاكی چەند وەزارەت و فەرمانگەیەكیشدا كردوە.\nجەمال كۆچەر وتیشی، بەڵام پێناچێت ئێستا بەغدا ڕازیی بێت چونكە خۆیان كێشەی دابینكردنی موچەی موچەخۆرانیان هەیە.\nئاماژەی بۆ ئەوەشكردووە پێشتر هەرێم رەزامەند نەبوە ڕاژەی فەرمانبەرەكانی بخرێتەسەر بەغدا وەكو ئاسایشی نەتەوەی مامەڵەی لەگەڵ ئەو دۆسیەیە كردوە و خوێندنەوەیان بە جۆرێك بۆ كردووە كەئەگەر راژەی فەرمانبەران بگوازرێتەوە بۆ سەر بەغدا مەترسی بۆ سەر ئاسایشی نەتەوەیی هەرێم دروستدەبێت.\nئەندامەكەی لیژنەی دارایی وتیشی، بەغدا خۆی كێشەی هەیە و پێناچێت لەم قۆناغەدا بەو داوایە رازی بێت.\nئه‌م بابه‌ته 17758 جار خوێنراوه‌ته‌وه


زەریف، وەزیری دەرەوەی ئێران: سەپاندنەکانی ئەمریکا تیرۆری ئابووریە\nزەریف، وەزیری دەرەوەی ئێران: سەپاندنەکانی ئەمریکا تیرۆری ئابووریە\nبه رواری داگرتن : 2019-04-02 10:56\nناوەندی ھەواڵەكان - موحەمەد جواد زەریف وەزیری دەرەوەی ئێران باسی لەوە کرد: سەپاندنەکانی ئەمریکا تەنها شەڕی ئابووری نییە، هەروەها تیرۆری ئابووریە.\nموحەمەد جواد زەریف وەزیری دەرەوەی ئێران باسی لەوە کرد، سەپاندنەکانی ئەمریکا بۆتە هۆکار کە هاوکاری پێویست بۆ ناوچەکانی وڵاتەکەی نەگەیندرێت کە بەهۆی لافاو زیانی بەرکەوتوە.\nزەریف لە تۆری کۆمەڵایەتی تویتەر باسی لەوە کرد: سیاسەتی فشاری ئەمریکا بۆ سەر ئێران، دژ بە بڕیاری ژمارە ٢٢٣١ی ئەنجومەنی ئاسایشی نەتەوە یەکگرتوەکان و دیوانی دادی لاهایە. سەپاندنەکانی ئەمریکا ڕێگری لە مانگی سووری ئێران کردوە کە هاوکاری بۆ ناوچەکانی بکات کە بەهۆی لافاو زیانیان بەرکەوتوە.\nزەریف باسی لەوە کرد، لە لیستی سەپاندنی سزا هەلیکۆپتێر فریاکەوتنیش هەیە و ئەوە تەنها شەڕی ئابووری نییە، هەروەها تیرۆری ئابووریە.\nلە چەندین پارێزگای ئێران دوو هەفتەیە بەهۆی باران بارینی زۆر لافاو هەڵساوە. لە ئەنجامی هەڵسانی لافاودا لایەنی کەم ٥٠ کەس گیانیان لە دەست داوە و ٣٠٠ کەسیش بریندار بوون.\nهەروەها پارێزگاری گوڵستان مەناف هاشمی لە کاتی هەڵسانی لافاو مۆڵەتی وەرگرتبوو، بۆیە لە ئەرکەکەی دوور خرایەوە. (İLKHA)\nبليته كان ئێران ئەمریکا سزا سەپاندن جواد زەریف لافاو


سێ خەسڵەتی مه‌ترسیداری یه‌کێتی‌و پارتی\nه‌سته‌واژه‌ی (3) خسڵەت، تەنها دەستنیشانکردنێکە بۆ نووسینەکە نەک دیاردەی سیاسەت. واته، ئه‌وه ناگه‌یه‌نێت که سیاسه‌ت ته‌نها ئه‌وه‌نده گرفت یان هه‌ر بەو خسڵەتانە پێناسەبکرێت. لای نووسەرو شرۆڤەکاریتر، دیارده‌ی سیاسه‌ت کەمتر یان زیاتر لەو خسڵەتانە هەڵده‌گرێ. بۆیه، له‌به‌رئه‌وه‌ی که‌لەسەرووەختی رووداو پێکدادان و کێشەکاندا ئەو خسڵەتانە زیاتر قوتده‌بنه‌وه، باسیانده‌که‌ین.\nناڕوونی، بێئاسۆیی و بێمتمانەیی، ئه‌و خه‌سڵه‌ته‌دیارا‌نه‌ن که لەزۆربەی گەمەو ململانێکانی هێزوبکەرەکاندا دەبینرێتەوە. هه‌ڵبه‌ت، لەروانگە دەروونییەکەوە ئه‌و خەسڵەتانە لێکنادەمەوە، بەڵکو وەک دیاردەیەکی بابەتی و هۆکاری زاتی-بکه‌ره‌کان-ی سیاسەت باسیاندەکەم. جگەلەوەش، ئەو سیفەتانە ئەڵقەیەکی یەکترتەواوکەرن که له‌وانه‌یه هه‌م هۆکارو هه‌م ئه‌نجامی هۆکارگه‌لێکی به‌پێشینه‌بن. سه‌ره‌ڕای پێکەوەگرێدراوییان، ترس و دڵەڕاوکێ و پەرچەکرداری توند ده‌خه‌نه‌وه. ته‌نانه‌ت تاراده‌ی پەنابردنەبەر هێزی چەک بۆ یەکلایکردنەوەی ململانێکان یان بۆ گێڕانه‌وه پارسه‌نگی هێز، تۆخده‌بنه‌وه.\n1-دیمه‌نی دانوستان و پاشقول له‌یه‌کترگرتنه‌کان\nبه‌ده‌ر له‌وبۆچوونه باوه که رێکنه‌که‌و‌تن و نه‌سازانی دووهێزه‌سه‌ره‌کیه‌که، به‌ئه‌جێنداو ده‌ستوه‌ردانی ده‌ره‌کییه، ده‌مه‌وێت له‌و لێکدانه‌وه دوورکه‌مه‌وه. له‌هۆکاره‌خۆییه‌کانی شکستی دانوستان بکۆڵمه‌وه‌و خۆمان نه‌ده‌ینه ده‌ست ئه‌و پاساوه له‌قوتودراوانه. ئه‌گه‌رچی، نیازی ده‌وڵه‌ته‌هه‌رێمییه‌کان شاراوه‌نییه: سازان، حکومه‌تی تۆکمه‌و لێکنزیکی هێزه‌کان پێچه‌وانه‌ی به‌رژه‌وه‌ندییه‌کانیانه. به‌هۆی ئه‌و جه‌نگه‌شی که له‌رێدایه، هه‌رێمێکی ئارام و به‌ئاسایش خواسته ئیمپریالیه‌کانیان ناپێکێت. به‌تایبه‌تتر، ئه‌گه‌ر دۆخی شه‌ڕه‌که ده‌رفه‌تی خۆپته‌وکردنی هه‌رێم لێبکه‌وێته‌وه، به‌نه‌وت(که‌رکوک) هتد.. له‌رێگه‌ی ده‌ستکه‌لاکانیانه‌وه پشێویی ده‌خه‌نه‌وه.\nسیاسه‌ت له‌جیهانێکی گۆڕاو و خێرادا، نه‌ک هه‌ر پێویستی به‌زانست، راوێژی پسپۆڕانه‌یه، به‌ڵکو بیرکردنه‌وه له‌سه‌رووداوه راسته‌وخۆکان، متمانه‌و ویستی بریاردانیشه. ناکرێ له‌م سه‌رده‌مه‌دا، به‌ئه‌قڵی شه‌ڕو هێزی چه‌ک خه‌ریکی ململانێی سیاسی و دانوستان بیت. له‌کوردستاندا، وه‌کچۆن کارگێڕی ململانێ له‌ئاستێکی هه‌ژاردایه، ئاوه‌هاش کارگێڕی دانوستان زۆرپاشکه‌وتووه. ململانێ و هاوڕانه‌بوون له‌خۆیدا ئه‌وه‌نده گرفت نییه، به‌ئه‌ندازه‌ی ئه‌وه‌ی که‌چۆن و به‌کام ئامرازو ستراتیژیه‌ت به‌ڕێوه‌ی ده‌به‌یت. هه‌روه‌ها، چۆن ململانێکه له‌سه‌رمێزی گفتۆ، ده‌که‌یته بڕگه‌ی دانوستان و سازان. به‌بۆچونی پسپۆڕان، هاوڕانه‌بوون به‌مایه‌ی بیرۆکه‌ی نوێ وبڕیاری باشترو کاراتر داده‌نرێت. چونکه، هه‌موو هاوڕانه‌بوونێک، هه‌و‌ێن و پاڵنه‌ری دانیشتن، راگۆڕینه‌وه‌و لێکگه‌یشتنی باشتره. بزوێنه‌ری پلانێکی نێوکۆییه.\nهاوڕانه‌بوونی یه‌کێتی به‌هۆی پێداگیری له‌سه‌ر یه‌کلاکردنه‌وه‌ی کاندیده‌که‌ی خۆی بۆ که‌رکوک به‌هه‌ر نیازومه‌به‌ستێکیش بێت، واده‌کات پرسی ئه‌و پارێزگایه نه‌که‌وێته ده‌ره‌وه‌ی بڕیاری سیاسی هه‌رێم. ئه‌گه‌رچی "ململانێی هه‌ژموون" له‌سه‌ر ئه‌وێ تۆخبۆته‌وه، به‌دیوێکیتر زیاتر بۆنی خۆهه‌ڵستانه‌وه‌ی مه‌عنه‌ویی و مۆرالی ناوخۆی حزبه‌که‌ی لێدێ. به‌تایبه‌ت که به‌ستنی کۆنگره له‌ڕێدایه، هاوکات دانپێدانێنکی ناراسته‌وخۆشه به‌له‌ده‌ستدانی متمانه‌ی بنکه‌ی جه‌ماوه‌ری و ئه‌ندامه‌کانی. چونکه، هه‌ر بڕیاره‌کانی خۆی بووه هۆی له‌ده‌ستدانی له 16 ئۆکۆتبه‌ردا. جگه‌له‌وه‌ی که له‌سه‌ر ئاستی ده‌ره‌وه‌ش، هه‌نگاو سیاسه‌ته‌کانی یه‌کێتی متمانه‌ی کزبووه. به‌تایبه‌ت که هه‌ستده‌کرێت به‌جۆرێک به‌ره‌و به‌ره‌ی ئێران داخزیووه.\nوه‌ک بارودۆخی سیاسی کوردستان زۆر ناڕوون و نادیارە، گۆڕانکاری و روداوەکان و پێشهاته‌کانیش به‌ئانوساتێک له‌سه‌روبنکه‌وتندان. له‌کاتێکدا، سیمای دانیشتن و دانوستانه‌کان به‌رجه‌سته‌که‌ری ناڕوونی و نادیاری و ته‌ماوی و لاستیکین. هه‌م گه‌مه‌کاره‌کان و به‌شداربووه‌کان له‌هونه‌ری دانوستان و ململانێکردندا لاوازن، هه‌م توانای بریاردانیشیان نییه. ده‌بایه که‌سه یه‌که‌مه‌کان پێکه‌وه‌دانیشن، نه‌ک هه‌رچی ئه‌ندامی سه‌رکردایه‌تی و مه‌کته‌بی سیاسییه بخرێنه‌نێو‌کۆبوونه‌وه‌یه‌که‌وه که خاوه‌نبڕیارنییه. ئێسته، پاش ده‌نگنه‌دان به‌سه‌رۆکی هه‌رێم، به‌شدارنه‌بوون له‌کاراکردنه‌وه‌ی په‌رله‌مان و پێشتریش بکه‌ره‌کانی 16 دا ئۆکۆتۆبه‌ر، کاراکته‌ره به‌هێزو بڕیاربه‌ده‌سته‌کانی یه‌کێتی ده‌رکه‌وتوون. پله‌به‌ندی پۆستی حزبی له‌بڕیاره‌کاندا، چیتر گرنگی نه‌ماوه.\nئیتر، پێویسته بڕیاربه‌ده‌سته‌کان رووبه‌ڕوو پێکه‌وه‌دانیشن، باشتریشه هه‌ر خۆشیان راسته‌وخۆش پۆسته‌باڵاکانی دامه‌زراوه‌کانی حکو‌مه‌ت پڕکه‌نه‌وه. نه‌ک به‌ر‌یمۆتکۆنترۆڵ ئاراسته‌ی دانیشتن و ده‌نگدان بکه‌ن. ئیدی، چ پێویسته په‌رله‌مانتار، نوێنه‌رو وته‌بێژ بۆئه‌و پرسه‌ئاڵۆزانه به‌گه‌ڕبخه‌ن، مادام که خۆتان بڕیارده‌ری یه‌که‌م و دواهه‌مینن. باوی ئه‌وه نه‌ماوه به‌شێوازی دۆمینۆ گه‌مه‌بکه‌یت. ناکرێت خۆت گه‌مه‌کاره سه‌ره‌کیه‌که‌بیت و نه‌شیه‌یته نێومه‌یدانی گه‌مه‌که‌وه.\nبه‌ڵکو، ده‌بێ له‌وێدا باڵاده‌ستی و و‌یستی بڕیاردانت سه‌ربخه‌یت، نه‌ک له‌دووره‌وه پێداگیری بکه‌یت. زۆرم، پێسه‌یره باسی ته‌له‌فۆنکردنی نێوان بڕیاربه‌ده‌سته‌کان ده‌کرێت، له‌کاتێکدا سه‌دکیلۆمه‌ترێ لێکدوورن. ئاخر، ناکرێ ته‌له‌فۆن ببێته شوێنی دانوستان و نهێنی گۆڕینه‌وه که دونیای دیجیتاڵ هیچ گه‌ره‌نتی پاراستنی نهێنی تێدانییه! ته‌له‌فۆن ته‌نها بۆ گه‌یاندنی په‌یامه، نه‌ک وتوێژو بڕیاری سه‌خت. جگه‌له‌وه‌ی هه‌رلایه‌و له‌سۆنگه‌ی خۆییه‌وه په‌یامه‌که ده‌گه‌یه‌نێ و به‌جۆرێک که خۆی پێیباشه ئه‌وه‌ی به‌رامبه‌ره‌که‌ی راڤه‌ده‌کات.\nله‌ئاسۆی سیاسه‌تی هه‌رێمدا ستراتیجیه‌تی نیشتمانی و به‌رژه‌وه‌ندی گشتی وونه. گرفته‌که له‌وه‌دایه، دووحزبه‌سه‌ره‌کییه‌که هه‌رچی توخمی ململانێیه، به‌ره‌و ناکۆکی دووهێزی چه‌کدارو قه‌تیس له‌جوگرافیه‌کی خێڵگوندییدا ده‌به‌ن. به‌مه‌ش ئه‌وه‌نده‌یتر خۆیان بچووککردۆته‌وه تاراده‌ی هێزه‌هه‌رێمی و جیهانییه‌کانیش هێنده‌ی چه‌کبه‌ده‌ستی میری ناوچه‌یه‌ک قورسییان بۆ دابنێن. سه‌یرنییه، سه‌ردانی به‌رپرسه‌باڵاکانی تورکیاو ئێران، ره‌نگه ئه‌مریکاو به‌ریتانیاش و ئه‌وانیتریش چاو له‌و دوونه‌یاره‌بکه‌ن، نه‌ک هه‌ر به‌جیاجیا له‌گه‌ڵ حزبه‌کان کۆده‌بنه‌وه، به‌ڵکو له‌گه‌ڵ سه‌رکرده‌کانیش به‌جیا داده‌نیشن! ره‌نگه، ئه‌و سه‌رکردانه دڵخۆشبن به‌وه‌ی له‌سه‌ر ئاستی ده‌ره‌کی قه‌باره‌و پێگه‌یه‌کیان هه‌یه. به‌ڵام ده‌لاله‌ته دیپلۆماسیه‌که‌ی ئه‌وه‌یه: ئێوه‌خاوه‌نی دامه‌زراوه‌و هێزێکی نێوکۆیی و ته‌نانه‌ت یه‌ک حزب نین به‌مانا مۆدێرنه‌که‌ی. جگه‌له، هاندانێکی ناڕاسته‌وخۆی په‌رتکردنی نێوماڵی کوردو به‌یه‌کدادانی جه‌مسه‌ره‌کانیشه له‌نێو حزب و له‌نێوحزبه‌کانیشدا.\nناکۆکیی و دژایه‌تیکردنی یه‌کتری دووهێزه‌که، خۆبچووکردنه‌وه‌و خۆخزانه جوغزی ته‌سکی هه‌ندێ پێشداوه‌ری و رکوکینه‌ی میراتی و بۆماوه‌یی و حه‌زی خۆده‌رخستنه که واده‌کات بایه‌خ و هه‌ستیاری پرسه‌چاره‌نوسازو بنه‌ڕه‌تیه‌کان وونبن. ته‌نانه‌ت، له‌به‌رچاوی رای گشتی کوردستانیشدا، ئه‌م هێزانه چیتر وه‌ک حکو‌مه‌ت و دامه‌زراوه‌یه‌ک نایه‌نه‌دانپێدانان. به‌ڵکو وه‌ک چه‌کدارگه‌لێ که له‌خه‌می دابینکردنی به‌رژه‌وه‌ندیه‌راگوزه‌ره‌کانی خۆیاندان.\nئیدی، بێئاسۆیی ئه‌نجامی خۆبچووکردنه‌وه‌یه‌که که به‌له‌ده‌ستدانی وێنه‌و ئاسۆ فراوانه‌که‌ی پێگه‌ی هه‌رێم ده‌وه‌ستێته‌وه. هه‌رخۆتان بڕۆن راپۆرتێک له‌سه‌ر ئه‌و روداوانه‌ی ئه‌م دواییه کۆبکه‌نه‌وه، بۆتان ده‌رده‌که‌وێت که له‌خافڵگیری ئێوه‌دا چیبووه! له‌کاتێکدا، چاوتانبڕیوه‌ته ئه‌وه‌ی وه‌ک جه‌مسه‌رێکی سه‌ره‌کی له‌سیاسه‌تی هه‌رێمه‌که هه‌ژماربکرێن. به‌ڵام، له‌چێوه‌یه‌کی بچووک و له‌ته‌سکاییدا بیرده‌که‌نه‌وه. هیچ ئاسۆیه‌کی به‌رینتان بۆ ئاشتی، ململانێ و دانوستان و بڕیاردارن نییه!\nمتمانه‌و بڕواکردن به‌ئه‌ویتری رکابه‌ر، به‌شێکی بۆ بڕوابوون به‌تواناکانی خۆت له‌دۆزینه‌وه‌ی میکانیزمی گونجاوی نزیکبوونه‌وه‌و ناسینی ئه‌ویترو هه‌ڵسه‌نگاندنی ره‌فتارو ده‌ربڕینه‌کانی ده‌گه‌ڕێته‌وه. به‌سه‌رنجدانی وتارو دیمه‌نی دانیشتن و ئه‌و لێدوانانه‌ی بڵاوده‌کرێنه‌وه، هونه‌ری دانوستان و به‌ڕێوه‌بردنیشی لاوازه. جگه‌له‌وه‌ی کاراکته‌ره بڕیاربه‌ده‌سته‌کانی هه‌ردوولا تێیدا ئاماده‌نین، رێکه‌وتنه‌کان زاره‌کی و لاستیکین. به‌ڵام ئه‌وه‌نده‌یتر‌یش، لاوازی متمانه‌و بڕواکردن به‌یه‌کتر، ویستی بڕیاردان و چاره‌سه‌ری کلۆرکردووه.\nبێمتمانه‌یی هه‌م هۆکاری رووداووگرفتگه‌لێکه که له‌ئێستادا رووده‌ده‌ن، هه‌م لێکه‌وته‌و ئه‌نجامی کۆمه‌ڵه هۆکارێکی به‌پێشینه‌ن، جا مێژوویی، یان هه‌رچییه‌ک بن. متمانه، ئه‌وه‌نیه لایه‌نێک کوێرانه خۆی را‌ده‌ستی به‌ڵێن و خواسته‌کانی رکابه‌ره‌که‌ی بێت. به‌ڵام، هه‌ڵچنینی دیواری به‌مینڕێژکراویش نییه تائه‌ویتر توخنت نه‌که‌وێت. پارتی و یه‌کێتی به‌و مێژووه له‌ناکۆکی و شه‌ڕو ئاشتی و هاوپه‌یمانێتی، له‌نیازو خواستی یه‌کتر باش تێگه‌یشتوون. به‌ڵام نه‌یانتوانیووه که‌ناڵی هاوبه‌شی لێکگه‌یشتن بدۆزنه‌وه. هه‌میشه، پێویستیان به‌هێزی سێهه‌می ده‌ره‌کی بووه. رێدانیش به‌لایه‌نی سێهه‌م، دواجار ده‌رگه‌ی به‌کارهێنان و رامکردن و هتد لێکه‌وتۆته‌وه. چونکه، خۆدانه‌ده‌ست لایه‌نی سێهه‌م، به‌بێ سه‌پاندن و بێبه‌رامبه‌رنه‌بووه.\nره‌نگه، هۆکارێکی بوونه‌کی/ بونیادی له‌پشت متمانه‌کردن به‌بیانیه‌ک بێت. به‌ڵام، ره‌تکردنه‌وه‌ی هاوزمانه‌که‌ت به‌پشتوپه‌نای دوژمنی نیشتمانه‌که‌ت، په‌تایه‌کی سه‌ره‌خۆره‌ی دێرینه. پێده‌چێ، ئێمه بێئه‌وه‌ی ببین به‌کۆمه‌ڵگاو دواتر نه‌ته‌وه‌یه‌ک، خێرا له‌خێڵه‌وه بۆ مۆدێلی حزب گواستبێتمانه‌وه. به‌ڵام، دواجار هه‌ر حزب بووه پۆشاک و روخساری سه‌رانی خێڵگوند. له‌گه‌ڵ ئه‌وه‌شدا وه‌ک ووتراوه، هه‌میشه سه‌رکه‌وتن ئه‌نجامی چه‌ندان شکسته، نه‌ک یه‌کسه‌ر بۆ ره‌خسانی ده‌رفه‌تی بێئه‌رک و بێماندووبوونه! وتوێژه‌دووباره‌کانتان بووه ماراسۆنی چه‌نگ مانگه‌یی. دواجار، ده‌بێت خاڵی کۆتا دابنێن. ده‌نا، چه‌نده پشوودرێژیشبن، بڕستان لێده‌بڕێ.\n1 زمانی راگەیاندنی کوردی و خاڵیبوونەوە لەواتا\n2 ریکلامکردن: کوشتنی بەرهەمی خۆوڵاتی\n3 هەرێمی کوردستان: وڵاتێکی دەرۆزەکەرو سیاسەتی دەستپانکردنەوە\n4 هەزارجار بەڵێ بۆ شەڕی ناوخۆ\n5 چۆن کۆرۆنا پرسە فەلسەفیەکانی بەگەردوونیکردەوە\n6 کۆرۆنا لەنێوان فاکت و فەنتازیادا\n7 پەرلەمان و بەیاساییکردنی ناعەدالەتی\n8 پشتیوانکردنی بەغدا رازیبوونە بەهەژموونی ئێران\n9 ئەو کارەساتە راگرن کەناوی زانکۆیە\n10 حکومەت بەسیاسەت نەک بەبڕیار بەڕێوەدەبرێت\n11 به‌رخۆریی هزریی له‌روناکبیری کوردیدا\n12 ئاسووده‌یی نه‌وه‌کانی خۆتان و قه‌رزیش له‌سه‌ر نه‌وه‌کانی ئێمه\n13 خوێندنی فەلسەفە هەرایەکی لەسعودیە نایەوە


ژمارەی بەژداربووانی خزمەتگوزاری Apple Music گەیشت بە 60 ملیۆن بەژداربووی ڕاستەقینە – کەی ئای تی ئێن\nژمارەی بەژداربووانی خزمەتگوزاری Apple Music لە ناوخۆی ویلایەتە یەکگرتووەکانی ئەمریکا و سەرانسەری جیهاندا تا دێت ڕوو لە زیادبوون دەکات. بەڕێز Eddy Cue بەڕێوەبەری نەرمەکاڵاکانی ئینتەرنێت لە کۆمپانیای ئەپڵ ڕایگەیاند کە لە ئێستادا خزمەتگوزاری Apple Music خاوەن زیاتر لە 60 ملیۆن بەژداربووی ڕاستەقینەیە.\nبە پێی پێگەی Numerama ـی فەڕەنسی، ژمارەی بەژداربووانی خزمەتگوزاری Apple Music لە مانگی 4 ـی ئەمساڵەوە تاوەکو ئێستا 10 ملیۆن بەژداربوو زیادی کردووە. بەو مانایەی، لە ماوەی 2 مانگدا ژمارەی بەژداربووانی Apple Music لە 50 ملیۆن بەژداربووەوە بۆ 60 ملیۆن بەژداربوو زیادی کردووە.\nئەم ژمارەیە بەرزبوونەوەیەکی زۆرە بۆ خزمەتگوزارییەکە. لە کاتێکدا کە لە ئێستادا خزمەتگوزاری Apple Music خزمەتگوزاری ژمارە 1 ـی میوزیکە لە ویلایەتە یەکگرتووەکانی ئەمریکا و پێش خزمەتگوزاری Spotify کەوتووە. هەرچەندە خزمەتگوزاری Spotify خاوەن 100 ملیۆن بەژداربووە لە سەرانسەری جیهاندا.\nخزمەتگوزاری Apple Music یەکێکە لە خزمەتگوزارییە پڕ بەکارهێنەرەکانی ئەپڵ. هەروەک بەڕێز Eddy Cue دەڵێت؛ خزمەتگوزاری Apple Music ژمارە 1 ـی خزمەتگوزارییە پەخشکەرەکانە لە نێو خزمەتگوزارییە پەخشکەرەکانی ئەپڵدا.\nبەشێکی هۆکاری ئەم بەرزبوونەوە زۆرەی ژمارەی بەژداربووانی خزمەتگوزاری Apple Music دەگەڕێتەوە بۆ داشکاندنی نرخی خزمەتگوزارییەکە لە وڵاتی هیندستان، دابینکردنی خزمەتگوزارییەکە بۆ فڕۆکەکانی American Airlines بە خۆڕایی و دابینکردنی ئۆفەری بەژداربوونی بە خۆڕایی بۆ بەکارهێنەرانی ئەپی Shazam لە ماوەی ڕابردوودا. هەروەک لە پێشووتردا چاوەڕوان دەکرا، ئەپی Apple Music بووە جێگیرەوەی ئەپی iTunes لە وەشانی نوێی macOS Catalina.\nتاگەکان American Airlines Apple Apple Music ئەپڵ macOS 10.15 macOS Catalina Shazam خزمەتگوزارییەکان هەواڵ


یەکێک لە باشترین نەرمەکاڵاکان بۆ کارپێکردنی ئەپ و یاریەکانی ئەندرۆید لەسەر کۆمپیوتەر – کەی ئای تی ئێن\nئەپ و نەرمەکاڵا 18, ئازار 2017\nیەکێک لە باشترین نەرمەکاڵاکان بۆ کارپێکردنی ئەپ و یاریەکانی ئەندرۆید لەسەر کۆمپیوتەر\nزۆر نەرمەکاڵامان هەیە بۆ کارپێکردنی ئەپەکانی سیستەمی ئەندرۆید لەسەر سیستەمی ویندۆز، بۆ کارپێکردنی یاری و ئەپە جۆروجۆرەکان و ئەنجامدانی چەندین کاری گرنگ لەڕێی کۆمپیوتەرەوە،لە نمونەی گرنگترین نەرمەکاڵاکان وەک BlueStacks, Genymotion, Andy …هتد، کە نەرمەکاڵای زۆر ڕێک و پێک و بێ کێشەن.\nنەرمەکاڵای Remix OS Player ـیش یەکێکە لە باشترین نەرمەکاڵاکان بۆ کارپێکردنی ئەپەکانی ئەندرۆید لەسەر سیستەمی ویندۆز و کۆمپیوتەردا.\nدەتوانن لە ڕێی ئەم بەستەرەوە دایبگرن\nئەو خاڵانەی لە نەرمەکاڵاکانی دیکە جیایی دەکاتەوە:\nتوانای داگرتن و کارپێکردنی ڕاستەوخۆی ئەپەکانی هەیە لە کۆگای فەڕمی گوگڵ پلەی.\nدەتوانیت لەسەر یەک ڕوونما و لە هەمان کاتدا کاربکەیت بە چەند ئەپێک.\nڕاکێشان و دانانی ئەپ و فایلەکان و گواستنەوەیان لە فۆڵدەرێکەوە بۆ فۆڵدەرێکی تر، تەنها بەڕاکێشان و دانانی.\nتەنها بە یەک کرتە دا دەبەزێت و بەیەک کرتە دەچێتە ناو نەرمەکاڵاکەوە.\nکۆتا تەکنەلۆژیای ئەندرۆید ستۆدیۆی تێدا بەکارهاتووە ئەمەش وای لێدەکات لە Bluestacks جیاوازتربێت.\nنەرمەکاڵاکە بە خۆڕایی و لەیەک پاکێجدا دەتوانیت دایبگریت، پێویستە سیستەمی کۆمپیوتەرەکەت ویندۆز ۷ یان بەرەو سەر تربێت، پێویستە کۆمپیوتەرەکەت 64bit بێت، ڕامی لە 2 گێگابایت زیاتر بێت، پڕوسێسەری لە Core i3 بەرزتربێت.\nتاگەکان remix Remixos


یەكێتیەك نەتەوەیی نە یەكێتیەكا ساختە – Sibehî سبەھی\nیەكێتیەك نەتەوەیی نە یەكێتیەكا ساختە\nBergeh Kurdistan On 03/01/2020 / نڤیسار\nل باکورێ کوردستانێ ده‌مه‌ک درێژه هەولادان ژ بۆ پێكانینا یه‌کێتیه‌کێ د مه‌رجێن باکورێ کوردستانێ ده هه‌نه. لێ مخابن هه‌تا وه‌ک ئیرۆچ ده‌ستکه‌فتیه‌ک به‌ربچاڤ پێکنه‌هاتیه.\nوه‌ک تێ زانین هەدەپە گه‌له‌ک ب زانه‌بوون دخوازه هه‌موو هه‌ولدانێن تێنە ركن ژ بۆ ئاڤاكرنا یه‌کێتیه‌کا ل سه‌ر نرخێن نه‌تەوەیی و د بن ئالا کوردستانێ دا به‌راڤێتی بکه و ل گۆرا خوه ژ بۆ به‌رژه‌وه‌ندیێن پارتیا خوه خه‌لکه‌کی ب ناڤێ یه‌کێتیێ ل دۆرا خوه کۆم دکه و ژ بۆ یه‌کێتیه‌ک نه‌ته‌وەیی دبه ئاسته‌نگ.\nد ڤێ ده‌ربارێ ده گه‌له‌ک ڕه‌خنه ل هەدەپێ و ئالیێن ژ بۆ به‌رژه‌وه‌ندیێن که‌سایه‌تی کو خوه سپارتینە هەدەپێ هاتنه کرن ، گۆتنا هه‌ری ڤه‌کری ئه‌و ژ خه‌تا کوردستانی دوورن .\nلێ ژبلی هەدەپێ و ئالیێن ژوێ را بوویینە دووڤەلانك، چەند پارتیێن کورد هه‌نه . پارتیێن وه‌ک پاک. پەسەکە ، هاک- پار دکارن بانه‌ک ژ بۆ یه‌کێتیێ ئاڤا بکن. ئه‌ڤ ئالیێن سیاسی دکارن پێشنیاره‌ک ژ هودا پارێ ڕه ژی ببن. د مه‌رجێن کو ته‌ڤگه‌را کورد تێرا ده‌رباس دبه ئیمکانا کو ئالیێن سیاسی یێن کو خوه ژ له‌یزتک و خرابیێن هەدەپێ پاراستین دکارن وه‌رن با هه‌ڤ و گاڤه‌ک ئه‌رێنی باڤێژن. ئه‌گه‌ر ئه‌ڤ ئالی د چارچۆڤه‌یه‌ک نه‌ته‌وەیی دا ل هه‌ڤ بکن و پلاتفۆرمه‌ک به‌رفره ئاڤابکن، دێ گه‌له‌ک ده‌زگه‌هێن سڤیل، کۆمه‌له و که‌سایه‌تێن سیاسی و نشتمان په‌روه‌ر د ڤێ پلاتفۆرما نه‌ته‌وی دا جی بگرن.\nد ڕاستیا خوه دا چ ئاسته‌نگه‌ک به‌ربچاڤ ژ بۆ د ڤێ ده‌ربارێ دا گاڤ بێنه ئاڤێتن نینن. نها ژ ئالیه‌کی ڤه ده‌ما مرۆڤ ڕه‌خنه‌یا ل هەدەپێ و ده‌ردۆرا وێ بکه، دڤێ به‌دیله‌ک دن ژی ده‌رێخه هۆلێ. د ڤێ قۆناخێ دا ئه‌ڤ به‌دیل ته‌ڤگه‌را سیاسی ژ ده‌رێ هەدەپێ و ده‌ردۆرا وێ یه.\nبێ گومان ئه‌گه‌ر هەدەپە به‌رێ خوه بده سیاسه‌ته‌ک نه‌ته‌وەیی و خوه وه‌ک پارتیه‌ک کورد و کوردستانی ب ناڤ بکه و به‌رێ خوه ژ سیاسه‌تا یه‌کالی بده ئالیه‌کی و ببه ته‌ڤگه‌ره‌ک نه‌ته‌وەیی ل گه‌ل هەدەپێ ژی هه‌ڤکاری تێنه کرن.\nهه‌تا کو مرۆڤ ب چاڤه‌ک ته‌کتیکی ل چێکرنا یه‌کێتیا بنێره و ژ بۆ به‌رژه‌وه‌ندیێن ڕۆژانه و گوروبی ل یه‌کێتیا بگه‌ره ، مرۆڤ چ ئه‌نجامه‌کی ده‌ستڤه نائینه.\nد پرسا یه‌کێتیێ دا گه‌ره‌ک ئالیێن سیاسی زه‌لال بن و به‌رژه‌وه‌ندیێن نه‌ته‌وەیی ل سه‌ر به‌رژه‌وه‌ندیێن ڕێخستینی ڕا بگرن. ده‌ما ئه‌ڤ یه‌ک د زهنیه‌تا هه‌موو ئالیان دا په‌یدا ببه ، چ سه‌ده‌مه‌ک کو یه‌کێتیه‌ک نه‌ته‌وەیی نەھێ ئاڤاکرن ل هۆلێ نامینه.\nیه‌کێتیه‌ک نه‌ته‌وەیی ل سه‌ر کیژان پره‌نسیپان تێ ئاڤاکرن؟\n– پرسا کورد و کوردستانێ ، دڤێ ل سه‌ر ئه‌ساسێ مافێ چاره‌نووسییا مله‌تێ کورد بێ چاره‌سه‌رکرن. ژ بۆ کورد ته‌رجیحا خوه ب ئاوایه‌کی ئازادی بکن دڤێ زه‌مینه‌که ئاشتییانه، وه‌کهه‌ڤ و ده‌مۆکراتیک بێ ئاماده‌کرن. هینگێ گه‌لێ کوردستانێ ژ سه‌رخه‌وبوون، فه‌ده‌راسیۆن یان ژی ئۆتۆنۆمیێ کیژانێ بخوازه ئه‌و دبه ته‌رجیحا گه‌ل ب خوه.\n– بنگه‌ها یه‌کێتییێ، ته‌کۆشینا ژ بۆ ئازادییا کورد و کوردستانێ یه. ل سه‌ر ڤێ بنگه‌هێ دڤێ هه‌موو ئالیێن سیاسی و پێکهاته‌یێن ئه‌تنیکی، ئۆلی، مه‌زهه‌بی ، جڤاکی د ناڤ ڤێ یه‌کێتییێ ده جی بگرن.\n– د ناڤا کوردان دا نه‌یارتی و شه‌رێ هه‌ڤوودن کرن دڤێ وه‌ک تاوانه‌که نه‌ته‌وەیی بێ قه‌بوولکرن. د هه‌ر پرسگرێکێ دا دڤێ ڕێیێن دیالۆگێ و دانوستاندنێ بێ بکارانین.\n– د یه‌کێتییا ناڤا ئالیێن سیاسی دا؛ ستاتویا کوردستانێ، ناسنامه‌یا نه‌ته‌وەیی و په‌روه‌رده‌یا ب زمانێ کوردی (کورماجی و زازاکی) ئازادییا ڕامانی و برێخستنبووینێ، پیڤانێن ده‌مۆکراسی، عه‌داله‌ت و ئازادییێ دڤێ داخوازیێن بنگه‌هین بن. ل باکورێ کوردستانێ کوردی و زمانێن دن یێن گه‌لێن کوردستانێ ببه زمانێن فه‌رمی.\n– هه‌موو ئالیێن سیاسی یێن ئاشکه‌ره و یاسایی د ناڤ یه‌کێتیێ دا دکارن جی بگرن و خه‌باتا سیاسی ب مه‌تۆدێن ده‌مۆکراتیک و ئاشتییانه تێ کرن. ڕێیا شده‌تێ نایێ بکارانین.\n– ل ترکیێ د گه‌ل هێزێن ده‌مۆکراتیک، یێن کو، مافێ کوردان دپارێزن و پرسا کورد قه‌بوول دکن، هه‌ڤکاری تێ کرن.\n– ئه‌ڤ یه‌کێتی یه‌کتییه‌که ل سه‌ر پره‌نسیبێن نه‌ته‌وه‌یی و کوردستانی یه و دڤێ خه‌ته‌ک د ناڤبه‌را ڤێ یه‌کێتییێ و سیاسه‌تا کو هه‌بوونا کوردستانێ و مافێ چاره‌نووسییا مله‌تێ کورد ڕه‌د دکه هه‌به. لێ نابه کو هه‌بوونا خوه ل سه‌ر دژبه‌ریا چ ئالیه‌کی تاریف بکه.\n– ئه‌ڤ یه‌کێتی خه‌باتا خوه یا ئه‌ساسی ل باکورێ کوردستانێ دمه‌شینه. و بێیی ده‌ستدرێژییێ ل چ پارچه‌یێن کوردستانێ بکه، هه‌موو ده‌ستکه‌فتنێن کورد و کوردستانیان یێن خوه دبینه. په‌یوه‌ندییێن د گه‌ل به‌شێن دن یێن کوردستانێ ل سه‌ر بنگه‌هێ به‌رژه‌وه‌ندییێن نه‌ته‌وەیی و کوردستانی تێنه دانین.\n– د هه‌موو چالاکییان دا سروودا نه‌ته‌وه‌یی و ئالا کوردستانێ تێنه بکارانین.


یەكێك لە شێخە گەورەكانی توركیا دەستدرێژی دەكاتە سەر منداڵێك\nشێخ ئەیووب فاتیح، کە خاوەنی تەریقەتی تایبەت بە خۆیەتی لە تورکیا، کاتێکیش وتاری ئاینی پێشکەش دەکرد، سەدان کەسی دەخستە گریان، بە هۆی ئەوەی دەستدرێژی سێکسی کردوەتە سەر منداڵێکی کچی ۱۲ ساڵان دەستگیر کرا. ئەو شێخە کەسایەتییەکی بەناوبانگە و رۆژانە خەڵک بۆ دەست ماچکردن دەچوونە زیارەتی، چونکە لە چەندین شوێن گوتوویەتی ئەوەی دەستی ماچ بکات دەچێتە بەهشتەوە.\nئەو شێخە نا موبارەکە، کە نەیتوانی بەرامبەر منداڵێک شەهوەتی خۆی کۆنتڕۆڵ بکات، تەمەنی ٥٨ ساڵە و بە فاتیح نوور الله ناوی دەرکردبوو، چونکە لای موریدەکانی و خەڵکی بە کەسێکی پیرۆز سەیر دەکرا. لە تورکیا بەکارهێنانی ئایین بۆ گەوجاندنی خەڵک باوە، پێشتریش چەندین مەلای مزگەوت بە هۆی دەستدرێژی بۆ سەر منداڵ دەستگیر کراون.\nگەر چاوێک بە مێژووی دەوڵەتی عوسمانیدا بخشێنین، بۆمان دەردەکەوێت کە پادشاکانیان چەند حەزیان لە سێکس بووە لەکەڵ منداڵ، بۆیە دیاردەی دەستدرێژی سێکسی بۆ سەر منداڵ، مێژوویەکی قوڵی لەناو پیاوە ئایینییەکانی تورکیا هەیە.\nئەردۆغان ئایین بۆ بەرژەوەندی سیاسی بەکاردەهێنێت و بینیویشمانە لەوڕووەوە درێخی نەکردووە، بەڵام دەبێت ئەو شایەدییە بدەین کە رێگە نادات ئایین بۆ پەلاماردانی منداڵ بەکاربهێنرێت.\nئەو سەرۆکە زانی لەناو پیاوانی ئاینی دەستدرێژی سێکسی بۆ سەر منداڵی خوار تەمەن ۱٨ بووەتە دیاردە، بۆیە دەزگاکانی ئاساییشی سەرپشک کردووە لە دەستگیرکردنیان. بە گوێرەی زانیارییەکانیش، لە ماوەی چەند ساڵی رابردوو چەندین پیاوی ئایینی بە هۆی دەستدرێژی سێکسی بۆ سەر منداڵ دەستگیر کراون.


لەسەر زیادکردنی دەوام و نەمانی پاشەکەوت روونکردنەوە دەدرێت\nهەواڵ / کوردستان :: 07/07/2018 :: 33983 جار بینراوە\nوتەبێژی وەزارەتی تەندروستی رایدەگەیەنێت "ئێمە داوامانکردووە حکومەت پاشەکەوتی موچەی فەرمانبەرانی تەندروستی لابدات، لەکاتێکدا دەوامی کارمەند و پزیشکان زیادکراوە".\nهەفتەی رابردوو وەزارەتی تەندروستی حکومەتی هەرێمی کوردستان بەفەرمی بڕیاریدا لەسەرجەم نەخۆشخانە و بەڕێوەبەرایەتی و بنکە تەندروستییەکان دەوامی پزیشک و کارمەندانی تەندروستی لە هەفتەیەکدا بکرێت بە ٦ رۆژ ئەوەی پێیەوە پابەند نەبێت سزا دەدرێت.\nدوای بڕیارەکە دەنگۆی ئەوە بڵاوکرایەوە، گوایە هەوڵدەدرێت پاشەکەوتی موچەی فەرمانبەرانی وەزارەتی تەندروستی لابدرێت.\nدکتۆر خاڵس قادر وتەبێژی وەزارەتی تەندروستی بە دواڕۆژی راگەیاند "ئێمە داوامان کردووە کە پاشەکەوت لەسەر موچەی فەرمانبەرانی وەزارەتەکەمان لابدرێت، موچەکانیان بە تەواوی وەربگرن، بەڵام ئەو داواکارییە پەیوەست نییە بە زیادبوونی دەوام".\nوتیشی "ئەگەر هاتوو حکومەت پاشەکەوت لابدات یان نا، ئەوا دەوام هەر ٦ رۆژ لە هەفتەیەکدا دەبێت، ئەوە هیچ پەیوەندی بە دەوام گۆڕینەوە نییە و مەرجی زیادکردنی دەوامیش لادانی پاشەکەوت نییە".\nروونیشیکردەوە، ئەو دەنگۆیانە راست نین باس لەوە دەکەن لەگەڵ زیادبوونەوەی دەوام پاشەکەوتی مووچەی مووچەخۆرانی وەزارەتی تەندروستی لادەدرێت، چونکە ئەوە لە دەسەڵاتی حکومەتە، ئەگەر حکومەت پاشەکەوتی موچە لابدات، ئەوا هی هەموو توێژ و وەزارەتەکان لادەدات".


پژاک: ئەوەی داعش دژی شەنگال پێی نەکرا پەدەکە و وڵاتان دەیانەوێت بیکەن – کوردی – RojNews.News\n20/10/2020 - 10:37:46 am\nمەجلیسی پارتی ژیانی ئازادی کوردستان- پژاک ڕایگەیاند، پێویستە سەرجەم هێزە دیموکرات و ئازادیخوازەکان پاڵپشتی خۆڕێوەبەری شەنگال بکەن، ڕاشیانگەیاند، ئەوەی داعش دژی شەنگال پێی نەکرا پەدەکە و وڵاتان دەیانەوێت بیکەن.\nلە راگەیاندراوەکەوەی پژاکدا کە ئەمڕۆ بڵاوکراوەتەوە، هەبوونی هێزی پەدەکە لە شەنگال بە پاراستنی بەرژەوەندییەکانی حزبەکە و “هێزە داگیرکەرەکانی کوردستان” زانیووە و ڕاشیگەیاندووە: ئێستاش دەیەوێ هەمان کار ئەنجام بدات.\nلەو ڕاگەیەندراوەدا پژاک باسی لە هەوڵی پاکتاوکردنی ئێزدییەکان کردووە و ئاماژەی بەوەکردووە، ئەوەی داعش نەیتوانی بیکات ئەمڕۆ بەرپرسانی “پارتی و بە بەستنی پەیمانێکی نوێ لەتەک دەوڵەتی ناوەندی عێراق و تورکیا و هێزەکانی سەرمایەداری جیهانی بۆ فرۆشتنی شەنگال، دەیەوێت پێکی بێنێت”.\nدەقی راگەیاندراوەکەی پژاک بەمشێوەیەیە:\nناکرێ باس لە ئازادی و سەربەخۆیی کۆمەڵگایەک بکرێ، بەڵام هەموو بوار و دەرفەتەکانی گەشەسەندنی سیاسی و کۆمەڵایەتی لێ زەوت کرابێ. بە تایبەت بۆ ئەو کۆمەڵگایانەی کە مەترسی لەناوچوونیان لەسەرە و بە بەردەوامی هەڕشەی داگیرکەرییان لێدەکرێ. هەڵبەت گەشەسەندنی سیاسی و فەرهەنگی مەرجی سەرەکییە لە رێپێوانی هەر کۆمەڵگایەک بەرەو ئازادی و هەڵپەساردن و وەڵانانی ئەو ئەرکانە و چاوەڕوان مانەوە لە کەسانی‌تر خۆبەدەستەوەدانە. کۆمەڵگای ئیزەدی لە کوردستاندا یەکێکە لەو کۆمەڵگایانەی کە لە درێژایی تەمەنی‌دا بە بەردەوامی بووەتە ئامانجی هێرش و پاکتاوکاری. هۆکاری سەرکی شاڵاوە یەک لە دوا یەکەکانی سەر ئیزەدییەکان پابەندبوونیانە بە فەرهەنگ و هەبوونیانەوە و پەیوەست بوونیان بە حەقیقەتی ژیانەوە. هەتا ئێستا ٧٣ فەرمانیان بەسەر‌دا سەپاوە و سیاسەتی نکۆڵی و لەناوبردن لە لایەن هێزەکانی هەرێمی و جیهانییەوە دەرحەق بەو گەلە پەیڕو دەکرێ. لە سەردەمی شەڕی جیهانی سێیەمدا کە ناوەندەکەی کوردستانە زیاتر لە هەموو دەمێک هێرش دەکرێتە سەر جیاوازییەکانی رۆژهەڵاتی ناوەڕاست و هەوڵدان دەکرێ بۆ یەکدەست کردن و هەمۆژن کردنی هەرێمەکە. ناکارامە بوونی پرۆژەی هێزە جیهانییەکان بە مەبەستی چارەسەری پرسی گەلان لە هەرێمەکەدا و وەڵامدەر نەبوونی، بووەتە هۆی ئەوەی کە سیاسەتی لەناوبردنی فەرهەنگە جیاوازەکان وەک رێباز رەچاو بکرێت.\nدیارە پارتی دیمۆکڕات لە هەوڵی تەشەنەدانی ئەو کەسایەتیە گەندەڵەدایە لە ناو کوردستاندا. ئەو خەتە بە پێی ئەو پەروەردەیەی کە کراوە دژی هەرجۆرە عەقڵێکی سەربەخۆ، خۆڵقکار، خۆڕێوەبەر و خاوەن شوناسە. بۆیەش لە سیستەمی ئەوڕۆی جیهانیدا رۆڵی هێزی گۆشار و سەرکوتکار دەگێڕی. هێزەکانی داگیرکەری کوردستان، هەبوونی ئەندێشە و هێزی خۆڕێوەبەری بە گەورەترین ئاستەنگ و لەمپەر لە هەمبەر خۆیان دەزانن. بە بڕوای ئەوان گەلانی رۆژهەڵاتی ناوەڕاست و بەتایبەت گەلی کورد توانستی خۆبەڕێوەبردنیان نییە و دەبێ بەڕێوە ببردرێن. رێوەبەری پارتی دیمۆکڕاتی کوردستانی عێڕاق ئەو مژارەی وەک حەقیقەتێکی نەگۆڕ قەبووڵکردووە و ئەوڕو نموونەی سەڵەفی‌گەری و دەمارگرژییە لە کوردستاندا.


2022-01-27 [11:51 AM]\nوەزارەتى خوێندنى باڵا و توێژینەوەى زانستى (15) پۆست له زانكۆی پۆلیتەکنیکی دهۆک رادەگەیەنێت.\nبە گوێرەی راگەیەندراوێکی وەزارەتی خوێندنی باڵا، لە چوارچێوەى رێنماییەکاندا 15 پۆست بۆ جارى یەکەم لە زانکۆى پۆلتەکنیکی دهۆک ڕادەگەیەنێت، هەر کەسێک ئارەزوى هەیە و مەرجەکانى تێدایە دەتوانێت لە ماوەى دیاریکراودا (c.v) و داواکارییەکەى پێشکەش بکات، تاکو ناوى لە لیستى خوازیاراندا تۆمار بکرێت.\n1. هارێکارێ سەرۆکی زانکۆیی بۆ کاروبارێن قوتابیان\n2. هاریکارێ سەرۆکی زانکۆیێ بۆکاروبارێن زانستی وخواندنا بلند\n3. هارێکارێ سەرۆکی زانکۆیی بۆ کاروبارێن کارگێڕى و دارایى\n4. راگرێ کولیژا تەکنیکی ئەندازیارى\n5. راگرێ کولیژا تەکنیکی کارگێڕى دهۆک\n6. راگرێ کولیژا تەکنیکی ئاکرێ\n7. راگری پەیمانگەها تەکنیکی ئاکرێ\n8. راگرێ پەیمانگەها تەکنیکی بەردەرەش\n9. راگرێ پەیمانگەها تەکنیکی دهۆک\n10. راگرێ پەیمانگەها تەکنیکی شێخان\n11. راگرێ پەیمانگەها تەکنیکی ئامێدی\n12. راگرێ پەیمانگەها تەکنیکی زاخۆ\n13. راگرێ پەیمانگەها تەکنیکی شەنگال\n14. راگرێ پەیمانگەها تەکنیکی کارگێڕى دهۆک\n15. بەڕێوەبەری گشتی سەنتەری توێژینەوە\nمەرجەکان بۆ پۆستى هاریکارێ سەرۆک زانکۆ و راگرێ کۆلیژ وبەڕێوەبەری گشتی سەنتەری توێژینەوە:\n1. هەڵگرى بڕوانامەى دکتۆرا بێت.\n2. ناونیشانى زانستى لە پرۆفیسۆرى یاریدەدەر کەمتر نەبێت.\n3. خزمەتى زانکۆیی لە (10) ساڵ کەمتر نەبێت.\nمەرجەکان بۆ پۆستى راگرێ پەیمانگەها:\n1. بڕوانامەی لە ماستەر کەمتر نەبێت بەپلەی مامۆستا.\n2. خزمەتی زانکۆیی لە (١٠) ساڵ کەمتر نەبێت.\n1. ئەو بەڕێزەى داواکاری پێشکەش دەکات باشترە دیدو بۆچون و بەرنامەى کاری خۆى پێشکەش بکات بۆ بەرەو پێشبردنى زانکۆ و کۆلیژ و پەیمانگە بۆ ئەو چوار ساڵەى کە پۆستەکەى وەردەگرێت، زانینی زمانى ئینگلیزى و شارەزایی لە بەکارهێنانى کۆمپیوتەر هەلى زیاتر بۆ پیشکەشکار دەڕەخسێنیت.\n2. دواکات بۆ پێشکەشکردنى (c.v) و پوختەى ڕاژە کۆتایی دەوامى ڕێکەوتى (3ـی شوباتی 2022) رۆژی پێنجشەممە دەبێت.\n3. پێویستە لە پوختەى راژەدا خزمەتی زانکۆیی بنوسرێت و پەسەندکراوى سەرۆکایەتی زانکۆ بێت.\n4. هەر کەسێک ئارەزوى هەیە و مەرجەکانى سەرەوەى تێدا بەدى دەکرێت دەتوانێت، لیستى هەموو توێژینەوە بڵاوکراوەکانى لە گۆڤارى زانستى مەحکەم لەگەڵ(c.v) و پوختەى راژەى راستەوخۆ لەم بەستەرەى خوارەوە پڕ بکاتەوە و رەوانى بکات.\nبۆ زانیاری زیاتر لێره كلیك بكه.\nئەم هەواڵە 589جار خوێندراوەتەوە